
লেখকের নিবেদন 


প্রথমেই আমার পরমারাধ্য শ্রীগুরুদেব কৃষ্ণকৃপাশরীমূর্ত শ্রীল অভয়চরণারবিন্দ 
ভক্তিবেদাস্ত স্থামী প্রভুপাদ-এর শ্রীচরণকমলে শতকোটি দণ্ডবত প্রণতি 
নিবেদন করছি। 
নমো ও বিষ্ুপাদায় কৃষ্ণপ্েষ্ঠায় ভূতলে 
উদিত ভিবদাওখ্রন্ডি যান 
নমস্তে সারস্বতে দেবং গৌরবাণী প্রচারিণে । 
নির্বিশেষ শূন্যবাদী পাশ্চাত্যদেশ তারিণে ॥ 
সনাতন ধর্ম অত্যন্ত ব্যাপক এবং বিশাল । এই ধর্মের মধ্যে বিশ্বের 
সবকিছুই প্রত্যক্ষ এবং পরোক্ষভাবে নিহিত আছে। বেদ, উপনিষদ, 
ভগবদ্গীতা, অষ্টাদশ পুরাণ, মহাভারত, রামায়ণ এবং বৈষ্ণব 
সাহিত্যের বিভিন্ন গ্রন্থে সব ধরনের জ্ঞানই অর্ভনিহিত আছে। কিন্তু 
এতসব গ্রন্থ বেশিরভাগ লোকের পক্ষেই পড়া, বোঝা এবং আত্মস্থ করা 
সম্ভব নয়। 
একথা সত্য ব্যক্তিগতভাবে আমারও সব ধরনের বৈদিক শাস্ত্র গ্রন্থ 
পাঠ করার সুযোগ হয় নাই । যতটা সম্ভব পাঠ করেছি, তবে এখনও সব 
আত্মস্থ করার দুর্লভ সৌভাগ্য অর্জন করতে পারিনি । এজন্য এখনও 
পাঠ করে চলেছি। এই প্রক্রিয়ায় যে সামান্য জ্ঞান লাভ করেছি তার 
ফসল এই বইটি । আপাততঃ দশ খণ্ডে বিভক্ত এই বইতে দুই হাজার 
প্রশ্ন ও তার উত্তর সন্নিবেশ করা হয়েছে। ভবিষ্যতে বইটির আরও 

পরিবর্ধন হতে পারে । তবে এই বইতে বেশিরভাগ প্রশ্ন ও উত্তর বৈষ্ণব 


আলোকে করা হয়েছে। 
৮০ এই বইটি আমার সৃষ্ট কিছু নয়। বিভিন্ন প্রামাণিক 
পুথি-পুস্তকের সহায়তায় এর সংকলন করা হয়েছে, ক্ষেত্রবিশেষে হুবহু 
তথ্য তুলে ধরেছি। তবে এই বইতে কোন প্রশ্নের উত্তর সম্পর্কে কারও 
কোন সংশয় এবং সন্দেহ হলে উপযুক্ত তথ্য এবং শাল্্ী় প্রমাণ দিয়ে 
প্রকাশকের কাছে পত্র লিখতে পারেন যাতে পরবর্তী সংস্করণে ভুল 
সংশোধন করা যায় । কারণ আমাদের লক্ষ্য হলো যে-কোন প্রশ্নের 
শান্ত্রীয়ভাবে উত্তর প্রদান । 

জানে নিউ নালা এছ একট বং 
সংকলনের জন্য কৃপাশীর্বাদ করেছেন তাদের মধ্যে ভাগবত প্রবর শ্রী 
প্রেমরতন গোস্বামী, ভাগবতপ্রবর শ্রী মুকুল পদ মিত্র, ভক্তপ্রবর শ্রী 
দীপক দেবনাথ, ভন্তপরবর শ্রীজয় দেবনাথ, ভাগবত প্রবর শ্রী দীপক 


অন্যতম । 


বৈষ্ঞব দাসানুদাস 
মনোরঞ্জন দে 

প্রশ্ন : ১০৪২ ॥ বর্তমানকালে দেখছি পূর্ণ অবতারের ছড়াছড়ি । 
নিজেদের গুরুদেবকেও অনেকেই ভগবানের পূর্ণ অবতারের আসনে 
বসিয়ে প্রচার করছেন । এই সম্পর্কে শান্তীয় মত কি? 
উত্তর : কলির এমনই প্রভাব যে নিত্য নতুন অবতার দেখা যাচ্ছে। 
এসব অবতারদের জন্ম আর মৃত্যু দেখছি। শ্রীচৈতন্য ভাগবতের 
ভাষায় যাদের দিনে তিন অবস্থা তাদের মধ্যেই কেউ কেউ আবার 
অবতার সেজে বসে আছেন। কিন্তু শান্তর কি বলছেন শুনুন : নব. 
যৌবনশ্চ_অর্থাৎ ভগবান সব সময়ই 'নবযৌবন অবস্থায় 
থাকেন-কখনোই বার্ধক্য, জরা, ব্যধি এবং মৃত্যুর কবলে পরেন না। 
শ্রীকৃষ্ণ ও শ্রীরামের ছবি আপনারা দেখবেন। কিন্তু একটাও কি 
বার্ধক্যের ছবি দেখতে পাবেন? টু 
এখন মানুষের মনের ছাচে গড়া অবতারদের কি দেখছেন বলুন? 
মনগড়া অবতারদের মধ্যে মায়ার অবারিত দ্বার । প্রথমেইতো ভোগের 
চরম তাণুব নৃত্য । তারা কি জরা, ব্যধি, শ্মেক-মৃত্যু কোনটা থেকে 
রেহাই পেয়েছেন? শেষকালে সকল জীবের যে শেষ গতি হয় মৃত- 
দেহের. অগ্নিদাহন বা সমাধি তাদেরও গতি কিন্তু দেখা যায় একইরকম । 
শান্্র অনুযায়ী অবতারের দেহ ও দেহী (আত্মা) অভিন। তারা 
স্বদেহে নিজের ধামে তাদের অপ্রাকৃত সচ্চিদানন্দ দেহ নিয়ে চলে যান 
এখন ভগবানের মতো এসব অবতারের ষড় এশবর্য কোথায়? 

কৃষ্ণের স্বরূপ হয় ষড়বিধ বিলাস 
প্রাভব-বৈভবরূপে দ্বিবিধ প্রকাশ । 
অংশ-শক্যাবেশ-রূপে ছ্বিবিধাবতার | 
বাল্য, পৌগণ্ড ধর্ম দুইত প্রকার 
(চৈ. চ. আদি ২/৯৭-৯৮)। 
জীবকে কৃষ্ণ জ্ঞান না করার জন্য শ্রীমন্‌ মহাপ্রভু নির্দেশ 


দিয়েছেন_ 
প্রভু কহে,_বিষ্ঞু বিষণ ইহা না কহিবা। 
জীবাধমে কৃষ্ণ জ্ঞান কভু না করিবা ॥ 
চৈ. চ. মধ্য ১৮/১১১) 
বারা কদ্রজীব হয়ে নিজেদেরকে পর ব্রহ্ম (পর শব্দের অর্থ শ্রেষ্ঠ 
আর ব্রহ্ম শব্দের অর্থ-_বৃহৎ। অর্থাৎ যার সমান বা যা অপেক্ষা বৃহৎ 
আর কিছুই নাই) বলে মনে করেন তাদের পরিণতি শেষ পর্যন্ত “ব্যাঙ 
ফাটা” গল্পের ধাড়ী ব্যাঙ এর মতই হতে বাধ্য । এই জন্যই শাস্ত্রে লা 
হয়েছে 


(চৈ. চ. মধ্য ১৮/১১৩)। 
যড়ইশ্ব্পূর্ণ ভগবানকে যদি সূর্য ধরা হয় তবে ক্ষুদ্র জীব 
(জৌবাত্া) হলেন এই সূর্যকিরণের কনামাত্র। ভগবান যদি একটি বিরাট 
অগ্নি হন তবে জীবকে তার স্ফুলিঙ্গের এক কনামাত্র বলা যায় । এইজন্য 
জীব এবং ঈশ্বর তত্ব কখনো সমান হতে পারে না । তাই যারা জীব এবং 
ঈশ্বরকে সমান জ্ঞান করেন তারা মৃঢ় এবং পাষসী ছাড়া আর কিছুই 
নয়। 
সেই মুঢ় কহে_জীব ঈশ্বর হয় সম। 
সেইত পাধন্তী, দন্ডে তারে যম ॥ 
(চৈ. চ. মধ্য ১৮/১৫৫) 

এখনতো বুঝতে পারছেন যারা নিজেদেরকে ঈশ্বর নামে অভিহিত 
হতে চান, যারা নিজেদের গুরুকে ঈশ্বর বলেন, শাস্ত্র অনুযায়ী তাদের 
পরিণতি কি হবে । 

ভগবান শ্রীকৃষ্ণতো গিরিগোবর্ধন ৭ দিন-রাত্রি ধারণ করেছিলেন । 
এসব অবতার বা শিষ্যদেরকে বলুন না মাত্র ১০ মন ওজনের একখানি 
পাথর ভগবান শ্রীকৃষ্ণের মতো কণিষ্ঠা আঙ্গুলে সাতদিন নয় মাত্র 
একদিন ধারণ করে দেখান । 

প্রশ্ন : ১০৪৩ ॥ শ্রীকৃষ্ণ কি আমাদের মতই মাতা-পিতার 
মিলনে-_অর্থাৎ শৌক্রজন্ম লাভ করেছিলেন? 


আবির্ভাব বা জন্মলীলা কোন প্রকারেই মায়াবদ্ধ জীবের ন্যায় শৌক্রজন্ম 
বা পঞ্চভৌতিক নয়। পরমেশ্বর ভগবান শ্রীকৃষ্ণের জন্মলীলা সম্পর্কে 
বলতে গিয়ে শ্রীমদ্‌ ভাগবত (১০/২/১৮) বলেছেন : “অনন্তর পূর্বদিক 
যেরূপ আনন্দপ্রদ চন্দ্রকে ধারণ করে, দেবকীও তদ্ধপ, বসুদেব দ্বারা 
বৈধদীক্ষা বিধানে সমর্পিত, জগৎ মঙ্গল, অক্ষয় খশ্বর্যশালী, সর্বমূল 
স্বরূপ সর্বাত্মা বিষ্্ুকে মনের দ্বারা ধারণ করিলেন ।” 

শ্রী ভগবদ্‌ গীতায় (8/৬) বলা হয়েছে নিজের 

-_অর্থাৎ নিজের সচ্চিদানন্দ স্বরূপকে অবলম্বন করে স্থীয় 

যোগমায়ার আশ্রয়ে ভগবান আবির্ভূত হন । অর্থাৎ গোলোকে বা বৈকুষ্ঠে 
তীর যে সচ্চিদানন্দময় বিগ্রহ আছে তাই তিনি অবলীলাক্রমে প্রকাশ 
করেন । একমাত্র ভক্তরাই তা দেখতে পান । 

বরাহ পুরাণে স্পষ্টভাবে বলা হয়েছে, “নতন্য প্রাকৃত মূর্তির 
মামসমোধা-অস্থি সম্ভবাঁ” | অর্থাৎ কোন বিষ্ণু অবতারে মানুষের মতো 
অস্থি-মাংসযুক্ত পঞ্চভৌতিক দেহের সম্ভাবনা নাই । এমনকি যোগীর 
ন্যায় সুক্ষ দেহও ভগবানের বেলায় আরোপ করা যেতে পারে না। 

প্রশ্ন : ১০৪৪ ॥ কৃষ্ণ ভক্তের কি কোন বর্ণ বা জাতি থাকে? 

উত্তর : ভগবানের একান্ত ভক্তকে জগতের কোনরূপ বর্ণ বা 
আশ্রমের মধ্যে বিচার করা উচিত নয় । ভগবৎ ভক্ত যে কুলে বা বংশেই 

জন্মগ্রহণ করেন না কেন, এমনকি স্রেচ্ছকুলেও জন্ম নিলে তিনি সকলের 
পূজনীয় হবেন । কাজেই বৈষ্ঞবকে জন্ম, জাতি, বর্ণ, বা আশ্রমের গন্তীর 
মধ্যে এনে বিচার করা অপরাধ । শ্রীমন্‌ মহাপ্রভুর একান্ত ভক্ত হরিদাস 
ঠাকুর যবনকুলে জন্মগ্রহণ করলেও শ্রীঅদ্বৈত প্রভু তার পিতার যে 
শ্রাদ্ধের দান শ্রেষ্ঠ ব্রাহ্মণকে দেওয়ার বিধান তা তিনি হরিদাস ঠাকুরকে 
দিয়ে উচ্চস্বরে ঘোষণা করেছিলেন, এর দ্বারা আমি কোটা ব্রাহ্মণ 
ভোজনের ফল লাভ করেছি। রঘুনাথ দাস গোস্বামী কায়স্থ বংশে 
জন্গ্রহণ করলেও ব্রাক্মণবংশে জন্গ্রহনকারী অপরাপর পীচ গোস্বামীর 
সঙ্গে এক পর্যায়ে গণ্য হয়েছেন। শ্রীল নরোত্তম দাস ঠাকুর জন্মগতভাবে 
অব্রাঙ্গণ হলেও অনেক কুলীন ব্রাহ্মণ তীর শিষ্যত্বরণ করে ধন্য 
হয়েছেন। 

প্রশ্ন : ১০৪৫ ॥ কুজা, যার পিঠে কুজ ছিল সে কৃষ্ণের কৃপায় 
সুন্দরী যুবতীতে পরিণত হয় এবং তখন কৃষ্ণকে পাওয়ার জন্য তার 
আকাঙ্খা হয় । এই ইচ্ছা কি কৃষ্ে্দ্িয় শ্রীতিবাঞ্ছা ছিল? 

উত্তর : মথুরায় একদিন কুজা কৃষ্ণকে পথে দেখে । সে প্রতিদিন 
মথুরার রাজা কংসকে সুগন্ধি বন্তু দিয়ে আসতো । ভগবান সেদিন এ 
সুগন্ধি চাইলে স্বেচ্ছায় কুজা সেই প্রসাধনের বস্তু কৃষ্ণকে প্রদান করলে 
কৃষ্ণের কৃপায় তীর বাকা শরীর সোজা হয়ে যায়। সে একজন অতি 
সুন্দরী নারীতে রূপান্তর হয়। তখন কুজার মনে কৃষ্ণকে একান্তে 
পাওয়ার জন্য ইচ্ছা জাগে__অর্থাৎ আত্মরতি জাগে । কিন্তু এই 
আত্মরতি জাগলেও তা ছিল সাধারণী । ব্রজের রসের তুলনায় তাকে 
বেশি মান দেয়া যায় না। এজন্য আত্মার আত্মরতি জাগলেই যে সেটি 
কৃষ্ধেন্ড্িয় গ্রীতিবাঞ্থা হবে তা বলা চলে না । কারণ এখানে কুজার মধ্যে 
নিজের সুখ-অনুভূতিই বেশি ছিল । 

প্রশ্ন : ১০৪৬ ॥ হনুমানতো একটি পম ততার আবার মন্দির 
এবং পুঁজা হয় কি করে? 

উত্তর : পরম ভগবৎ ভক্ত শ্রীহনুমানজীকে একটি সাধারণ পশুরূপে 
গণ্য করা চরম অপরাধ । শুদ্ধ ভক্ত চরণে অপরাধ বুঝায় । 

ভক্তরা শ্রীরামচন্দ্রকে ভগবানের আসনে বসিয়ে পুজা করেন । আর 
শ্রী হনুমানজীকে তীর প্রিয় দাস-ভক্ত জেনে পাদপন্সে স্থান দিয়ে 
তন্দ্ীয়ানাৎ সমচ্চনমৃ--ভক্তের পুজা যে শ্রেষ্ঠ তার প্রমাণ দেন। 
আরোও জেনে রাখুন শ্রীহনুমানজীর নাম, ভক্তি এবং লীলা যে শ্রবণ, 
স্মরণ এবং কীর্তন করেন জড়জগতের মহাভয় থেকে তিনি মুক্ত হুন। 
রাত্রিকালে শ্রীহনুমানজীকে ভক্তিভরে প্রণাম করে বিছানায় গেলে কোন 
দুঃস্বপ্ন দর্শন করতে হবে না। 

প্রশ্ন : ১০৪৭ ॥ ভগবানতো মায়াধীশ। তারপরও ভগবান 


উত্তর : এখানে ভগবান ভক্তের মহিমা প্রকাশ করার জন্যই এই 
অভিনয় করেছিলেন । শ্রীভগবান মায়াধীশ হলেও ভক্তের প্রেমের 
অধীন । তাই অনেক সময় নিজের অপেক্ষা ভক্তের গৌরব অধিক 
প্রতিষ্ঠা করেন। এখানে হনুমানকে তার চরম স্নেহের অধিকারী 
দেখানোর জন্যই শ্রীরামচন্দ্র উপরোক্ত অভিনয় করেছিলেন । 

প্রশ্ন :১০৪৮ ॥ব্রজের কুটীলা কে ছিলেন? তার পরিচয় কি? 

উত্তর : ব্রজের কুটীলা ছিলেন শ্রীরাধারানীর ননদিনী । তিনি ছিলেন 
অভিমন্যু বা আয়ান গোপের বোন । তার মার নাম জটীলা । এই কুটীলা 


নিজেকে সবসময় সতী মনে করে শ্রীরাধিকাকে কুলটা বা অসতী হিসাবে 
'প্রচারের চেষ্টা করতো । অবশ্য ভগবান কৃষ্ণের কৃপায় এক সময় কুটীলা 


অসতীরূপে এবং রাধিকা পরমা সতীরূপে ব্রজধামে প্রমাণিত হয় । 
প্রশ্ন : ১০৪৯ ॥ যার প্রতি একবার নিমাইয়ের কৃপা হবে তাকে 
নাকি জগতের কোন বন্ধন আর আবদ্ধ করে রাখতে পারে না? 
উত্তর : হ্যা । শ্রীমদ্‌ ভগবদ্‌ গীতায় ভগবান বলেছেন মন্মনা ভব, 
মদ ভক্ত, মদ্যাজি মাং নমদ্ধুরু-__অর্থাৎ আমার ভাবে ভাবিত হও, 
আমাকে স্মরণ কর এবং আমাকে প্রণাম কর । এই শিক্ষাই মহাপ্রভু 
ত্রিতাপে জড়িত জীবদের শিক্ষা দিয়েছেন। তিনি স্বয়ং পরমেশ্বর 

ভগবান । তাই তার অহৈতুকী কৃপা পেলে জীব আর জড়জগতের বন্ধনে 
কিভাবে আবদ্ধ থাকতে পারে? ধনসম্পদ, ক্ষমতা, সুন্দরী স্ত্রকিছুর 
প্রতিই তখন কৃপাপ্রাপ্ত জীবের আর থাকতে পারে না। এর প্রকৃষ্ট 
উদাহরণ হলেন শ্রীরঘুনাথ দাস গোস্বামী, পিতার অতবড় জমিদারী, 
অপৃসরার মতো সুন্দরী স্ত্রী_-কোন কিছুই তাকে বেঁধে রাখতে পারে 
নাই। 

প্রশ্ন : ১০৫০ ॥ লোকে বলে রাখে হরি মারে কে, আর মারে 
হরি রাখে কে? এর কিছু উদাহরণ আছে কি? 

উত্তর : হ্যা । প্রচুর উদাহরণ আছে। যেমন প্রত্াদ মহারাজকে 
বি্টুবিরোধী তার বাবা অসুরাজ হিরন্যকশিপু মারার জন্য কত চেষ্টাই না 
করেছে। কিন্তু শ্রীহরির কৃপায় প্রতিবারই গ্রহাদ প্রাণে রক্ষা পেয়েছেন। 
হিরণ্যকশিপু, রাবন প্রমুখ অসুর ব্রহ্মার বরে বলীয়ান হয়ে দেবতা এবং 
ভগবৎ ভক্তদেরকে নানা অত্যাচার করায় ভগবান তাদেরকে নিহত 
করেন। কংস অত্যন্ত শক্তিশালী হওয়া সত্বেও ভগবৎ বিদ্বেষী হওয়ায় 
কৃষ্ণ তাকে হত্যা করেন । এভাবে শাস্ত্রে অনেক উদাহরণ আছে। বিষ 
বিদ্বেষী অসুরদেবকে অনেক বর দেয়া সত্তেও এবং কোন কোন ক্ষেত্রে 
শিব নিজে রক্ষা করার চেষ্টা করেও ভগবানের হাত থেকে অসুরদেরকে 


সামান্য ভাগ্য হতে তার প্রাপ্তি নাহি হয়। 
কৃষ্ণের যাতে পূর্ণ কৃপা, সেই তাহা পায়। 


সুকৃতি শব্দে কহে কৃষ্ণ কৃপা হেতু পৃণ্য। 
সেই ষীর হয়, ফেলা পায় সেই ধন্য ॥ 

প্রশ্ন : ১০৫২ ॥ ভগবানকে নিবেদিত মহাপ্রসাদ প্রতিদিন 
খাওয়া সত্বেও ভবরোগ দূর হচ্ছে না কেন? 
উত্তর : শাস্ত্রে বলা হয়েছে_ 


উপরোক্তভাবে মহাপ্রসাদ শ্রদ্ধাসহকারে ভোজন করলে ভবরোগ 
থাকারতো কোন প্রশ্নই উঠে না । মহা প্রসাদকে যদি কেউ জড়জগতের 
বস্তুর ন্যায় কোন ভোগ্য বস্তুরূপে গ্রহণ করে তাহলে এর অপ্রাকৃত গুণ 
কোনদিন আর উপলব্ধি হবে না । কাজেই এরূপ ব্যক্তির ভবরোগ দুর 
হবে কি করে? 

প্রশ্ন : ১০৫৩ ॥ অনেকে বলেন এখন জড়সুখ ভোগ করে নেই, 
বৃদ্ধ বয়সে হরিভজন করবো-_আসলে কি ঠিক? 

উত্তর : যারা মুর্খ তারাই একথা বলেন । কে কতদিন বেঁচে থাকবে 
তা কে জানে? মহারাজ প্রহাদ বলেছেন সৌভাগ্যবান ব্যক্তি বাল্যকাল 
থেকেই হরিভজন করবেন । এই মনুষ্য জন্ম অতি দুর্লভ । বহু লক্ষ 
যোনি ভ্রমণের পর এই মনুষ্য জনম লাভ হয় । আর এই জন্মেই কেবল 
হরি ভজনের সুযোগ লাভ হয় যা দেবজন্যেও দুর্লভ । দেহ ক্ষণ ভঙ্গুর । 
মৃত্যু হল পদ্মপাতার জলের মতো। এই আছে তো এই নেই। 
নিঃশ্বাসের বিশ্বাস নেই । তাই কোন বুদ্ধিমান ব্যক্তিই বলবেন না যে 
যৌবনে সুখ ভোগ করে নেই। বৃদ্ধ বয়সে হরি ভজন করবো । বৃদ্ধ 
বয়সে রোগশোক ইত্যাদি হেতু সেই ব্যক্তি হরিভজনের সুযোগ থেকে 
বঞ্চিত হওয়ার সম্ভাবনাই বেশি । আবার মৃত্যুর পর এই মনুষ্য জনম 
আর ফিরে নাও পেতে পারি । 

প্রশ্ন : ১০৫৪ ॥ কেন বেশীর ভাগ মানুষ জন্মমাত্রই কৃষ্ণ বিস্মৃত 
হয়ে মায়ার কবলিত এবং ত্রিতাপে দগ্ধ হয়? 

উত্তর : শাস্ত্রে বলা হয়েছে মার গর্ভে যখন কোন শিশু সাত মাসে 
পদার্পণ করে তখন সে নরক যন্ত্রণা ভোগ করে । সুযোগ পেয়ে যখন 

ভগবানের দর্শন পায়, তখন সে কাতরভাবে বলে, প্রভু আমাকে এই 
নরক যন্ত্রণা থেকে রক্ষা করুন। আমি ভূমিষ্ট হলেই আপনার সেবায় 
নিয়োজিত হবো। কিন্তু প্রায় সকল জীবই অনাদি বরিমুখতার ফলে 
পূর্বজন্নের সংস্কার নিয়েই জন্মুমাত্রেই কৃষ্ণ বিস্মৃত হয়ে মায়ার কবলিত 
হয় এবং তার ফলে জগতের ব্রিতাপে দগ্ধ হয়। 
প্রশ্ন : ১০৫৫ ॥ আজকাল কোন কোন বৈষ্ঞবকে বলতে শুনি 
জড় বিদ্যা নাকি জীবকে গাধায় রূপান্তর করে । এ আবার কি রকম 
কথা? 
উত্তর : শ্রীল ভক্তি বিনোদ ঠাকুর বলেছেন__ 
জড় বিদ্যা যতমায়ার বৈভব 
তোমার ভজনে বাধা । 
মোহ জনমিয়া অনিত্য সংসারে 
জীবকে করয়ে গাধা । 
উপরোক্ত কথাগুলোর সঠিক তাৎপর্য না বুঝেই অজ্ঞতা প্রসুত বশত 
কোন কোন বৈষ্ঞব নামধারী ব্যক্তি জড়বিদ্যাকে হেয় প্রতিপন্ন করার 
জন্য এরূপ কথা বলেন। 
অনেক মানুষইতো লেখাপড়া করে। এই লেখাপড়া করে সে 
জড়জগত সম্পর্কে কত জ্ঞান লাভ করে । কিন্তু সে কি সত্যিকারভাবে 
জানে সে কে? কোথা থেকে এসেছে এবং কোথায় যাবে? এই মনুষ্য 
জন্মের কর্তব্য কি? নিছক জড়বিদ্যা এসব কথা কি মানুষকে জানার 
সুযোগ দেয়, বরং পরমেশ্বর ভগবানকে ভুলিয়ে আমাদেরকে বিভিন্ন 
দুঃখ কষ্টের মধ্যে ফেলে দেয় । ৬ 
তবে এই জড়বিদ্যাকে যদি কেউ কৃষ্ণসেবায় নিয়োজিত করেন 
তিনি অবশ্যই সৌভাগ্যবান । তখন আর একে মায়ার বৈভব বলা যায় 
না । ভগবৎ পার্ষদ শ্রীল বূপ-সনাতন সহ অপরাপর শুদ্ধ ভক্তরা তাদের 
অর্জিত জ্ঞানকে ভগবানের যশ, মহিমা ইত্যাদি প্রচার ও কীর্তনের অঙ্গ 
' করে নিয়েছিলেন। 


প্রশ্ন : ১০৫৬ ॥ হরিভজন যারা করেন তাদের নাকি খুব 
সাবধান থাকতে হয় । একথার মানে কি? 

উত্তর : ভগবানের মায়া শক্তিকে অতিক্রম করা খুবই কঠিন । কাম, 
ক্রোধ, লোভ-এই তিনটি হল নরকের ছ্বার। এজন্য হরি 
ভজনকারীকেও সাবধানে থাকতে হবে যাতে এই তিনটি কোন প্রকারে 
তার মনকে কলুষিত করতে না পারে । 

কামিনী ও কাঞ্চন এই দুটি হল সাধক জীবনের চরম শক্র। প্রায় 
ক্ষেত্রেই দেখা যায় সাধক জীবনে এরা খুবই ভয়ঙ্কর রূপে আসে । 
এজন্য বলা হয়েছে, কনক-কামিনী প্রতিষ্ঠা বাঘিনী ছাড়িয়াছে যারে 


শিশ্লোদর পরায়ণ কৃষ্ণ নাহি পায় ॥ 
কাজেই বদ্ধজীবকে নাম সংকীর্তন উপদেশ দেওয়াই সন্নযাসীর মূল 
কাজ । আর তিনি মাধুকরী করে জীবন নির্বাহ করবেন । 


শাস্ত্রে আরও বলা হয়েছে-_ 
কৃষ্ণ বল সঙ্গে চল এই মাত্র ভিক্ষাচাই। 
সংসার জিনিতে আর অন্যগতি নাই ॥ 


উপরোক্ত বিষয়ে জীবকে শিক্ষা দেয়াই সন্যাসীর প্রধান কাজ ও 
দায়িত্ব । এজন্য তাদের বেলায় দেখা যায়-_ 
মহান্তের স্বভাব এই তারিতে পামর। 
'নিজ কর্ম নাই তরু যান পর ঘর ॥ 
বর্তমানকালে ত্রিদপ্তী সাধুগণ শ্রদ্ধারান জীবের মধ্যে উপস্থিত হয়ে 
যে উপায়ন সংগ্রহ করেন তা গৃহস্থদেরই পারমার্থিক কল্যাণ কামনায় । 


৪৪৯ 
বৈষ্তব প্রদীপ ॥ ৭ম খণ্--৩ 


কারণ এসব উপকরণ ভগবানে নিবেদন করলে ভগবান তা প্রীতির সাথে 
গ্রহণ করেন । তার ফলে দাতার পারমার্থিক সুকৃতি অর্জন হয় । 

প্রশ্ন : ১০৫৮ ॥ সেই সেবক ধন্য যে না ছাড়ে প্রভুর চরণ_এই 
কথার তাৎপর্য কি? 

উত্তর : ভক্ত রুচি অনুযায়ী তীর ইস্ট দেবতা পছন্দ করে তাঁর 
সেবায় নিজেকে নিয়োজিত রাখতে পারেন । ইস্টে গাঢু নিষ্ঠাই সেবককে 
প্রেমভক্তি দিতে পারেন। যেমন শ্রীসম্প্রদায়ের বৈষ্ণবরা শ্রীলক্্ম 
নারায়ণের উপাসক- অর্থাৎ তাদের ইস্ট দেবতা হলেন শ্রী 
লক্ষমীনারায়ণ। গৌড়ীয় সম্প্রদায়ে শ্রীরাধাকৃ্ণ এবং শ্রীনিতাই_গৌর 
হলেন ইস্ট দেবতা । কাজেই যে ভক্ত যে রূপে ভগবৎ সেবায় প্রীতি 
লাভ করেন তাতেই তার গাঢ় নিষ্ঠা থাকা উচিত ৷ অন্যের কথা শুনে বা 
প্রলোভনে নিজের ইস্ট দেবতার চরণ ছাড়লে তার অধঃপতিত হওয়ার 
সম্ভাবনা থাকে। 

যেমন শ্রীমন্‌ মহাপ্রভুর সময় শ্রীমুরারী গুপ্ত এবং শ্রীল জীব 
গোস্থামীর পিতা শ্রী অনুপম গোস্থামী ছিলেন রাম । তীরা কিনতু এ 
সময়ও তাদের ইস্ট দেবকে ছেড়ে অন্য কারোও ভজনে নিষ্ঠ হন নাই। 
তাই তীরা শ্রীমন্‌ মহাপ্রভুরও কৃপা লাভ করেছিলেন । 

এই জন্যই শাস্ত্রেও বলা হয়েছে__ 

কোন গতিকে সেবক যদি যায় বিপথে । 
প্রভু তারে কেশে ধরি ফিরায়ে আনেন সকাশে ॥ 

প্রশ্ন : ১০৫৯ ॥ কেউ কেউ বলে মন্দিরের কৃষ্ণ ঠাকুরতো 
প্রাণহীন এবং কঙ্গা বলেন না । তাহলে আর কৃপা করবেন কি করে? 

উত্তর : মন্দিরের ঠাকুর প্রাণহীন নন । তবে জগতের জীবের মতো 
অনিত্য এবং ক্ষণভঙ্গুর দেহের মত তার প্রাণের স্পন্দন নেই। কারণ 
ভগবানের বেলায় দেহ এবং দেহী অভিন্ন । তিনি সাক্ষাৎ ব্রজেন্দ্র নন্দন 
এইভাবে ভাবিত হয়ে তার সেবা শুদ্ধভাবে করতে পারলে তিনি অবশ্যই 
ভক্তকে দর্শন দেন, তার সাথে কথা বলেন, তাকে কৃপা করেন। 


৪৫০ 


ভাগ্যবান তিনি যিনি সদৃগুরুর দেয়া সম্বিত জ্ঞানের মাধ্যমে রঞ্জিত দিব্য 
চোখে এই শ্রীবি্রহের দর্শন লাভ করেন । 

ভগবানতো চিন্ময় । চিন্যয় বস্তু কি জড় চক্ষু দিয়ে দর্শন করা সম্ভব? 
তাই চিন্ময় চক্ষু লাভের জন্য হরি-গুরু-বৈষ্ঞবের কৃপা চাই । আর এই 
কুলার গানটা? রসি তাগরান 

। 

প্রশ্ন : ১০৬০ ॥ শ্রী শঙ্করাচার্যতো নির্তণ ব্রক্মের কথা বলেছেন । 


তিনি কি কখনো সগুণ ব্রন্মের সাধনার কথা বলেছেন? করলে 


কিভাবে? 

উত্তর : সংক্ষেপে বলছি, শ্রীপাদ শঙ্করাচার্য সাধকানাং 
হিতার্থাদফয় ব্রক্ষণৌ রূপকল্পনম_এই কথা বলে আসুরিক 
মনোভাবাপন্ন ব্যক্তিদেরকে মোহাচ্ছন্ন করেছেন । কিন্তু তিনিই আবার 
শ্রীভগবানের আদেশ পেয়ে শ্রীবদ্রিনাথের দিব্য নিত্যসেবা বিগ্রহ (যিনি 
বৌদ্ধদেরকে বঞ্চনা করার জন্য জলের মধ্যে আত্মগোপন করেছিলেন) 
তাকে পুণরায় প্রতিষ্ঠা করে নিত্যসেবা প্রবর্তন করেন। আজও 
শঙ্করাচার্ষের প্রবর্তিত বৈদিক বিধান অনুসারে এঁ বিগ্রহের পুজা হয়ে 
আসছে। আবার তিনিই ভজ গোবিন্দমূ, ভজ গোবিন্দমূ মৃঢ় 
মতে-_অর্থাৎ মূঢ় এবং অজ্ঞান ব্যক্তিদেরকে জানিয়ে দিলেন যে 


-. একমাত্র শ্রীগোবিন্দের ভজনাই মুক্তির উপায় । 


প্রশ্ন : ১০৬১ ॥ ব্রজমগ্ডল থেকে বহুদুরে পুরীধামে গিয়ে মলয়জ 
চন্দন আনার জন্য অতিবৃদ্ধ শ্রীমাধবেন্্রপুরীপাদকে গোপালদেব 
আদেশ করেছিলেন । শ্রীপুরীপাদতো তারই ভক্ত । অন্য কোন শক্ত 
১575385091:31-111528 

? ৃ 

উত্তর : অতি সংক্ষেপে বলছি, গোপাল তীর একান্ত ভক্ত বৃদ্ধ 
মাধবেন্দ্রপুরীপাদকে দূরে এবং দুর্গম পথ অতিক্রম করে চন্দন আনার 
অছিলায় ভক্তের মহিমাই প্রকাশ করেছেন । আর তার সাথে এটাও 
প্রমাণ করতে চেয়েছেন যে ভক্ত কতটা আত্মেন্ড্রিয় শ্রীতিবাঞ্থা শুন্য হতে 


৪৫১ 


পারে কৃষ্ণ সেবার জন্য। তাইতো পরেই গোপালই আবার স্বপ্নে 


বলেছেন-_- 


প্রশ্ন : ১০৬২ ॥ সূর্য এবং চন্দ্রথথহণের সময় উপবাস এবং 
গঙ্গাজলে স্নানের যে বিধান সনাতন ধর্মে আছে তার কি যৌক্তিক 
ব্যাখ্যা আছে? 

উত্তর : হ্যা আছে। গ্রহণের সময় সমুদ্রে প্রবল জোয়ার আসে । 
অনুরূপভাবে মানুষের মনরাজ্যে এবং দেহের মধ্যে আসুরিক প্রবৃত্তির 
চরম প্রভাব দেখা যায় । তাই এই আসুরিক প্রবৃত্তিকে প্রশমিত করবার 
জন্য গ্রহণের দিন উপবাস এবং পবিত্র গঙ্গা স্নান আর তার সাথে 
হরিনাম গ্রহণের ব্যবস্থা দিয়ে মুণি-খাধিরা কি আমাদের দৈহিক, 
মানসিক এবং আধ্যাত্মিক মঙ্গল সাধনের সুযোগ দেন নাইঃ 

প্রশ্ন : ১০৬৩ ॥ আজকাল শহরের অনেক বাড়ির সদর দরজায় 
86৪৮/1৩ 09£0:90 এর বদলে 784%/216 9£ ৭08 কথা লেখা 
থাকে-__এর উপর মন্তব্য করুন। 

উত্তর : এসব বাড়িতে গিয়ে দেখবেন সেখানে সনাতন ধর্মের 
স্বাগত বা স্বস্তিকা চিহ্ন কোথায়ও নেই । এদের কোন দেব মন্দিরের 
প্রয়োজন হয় না। কারণ এই তথাকথিত বুদ্ধিজীবিরাতো ভগবানের 
শ্রীমূর্তিকে পুতুল মনে করেন । তাই সকাল-সন্ধায় এদের গৃহবধুরা ধূপ- 
ধূনা দিয়ে ভগবানকে আবাহন না করে চিরন্তন প্রথাকে অবহেলা করে 
রেডিও বা টেলিভিশনে অতি আধুনিক পোষাকে সজ্জিত ছেলে-মেয়েদের 
গান এবং নাচ দর্শন করবেন না তো আর কি করবেনঃ 

প্রশ্ন : ১০৬৪ ॥ তুলসীর সেবা এবং তুলসী পুজার পেছনে কোন 
বৈজ্ঞানিক কারণ দেখাতে পারেন কি? 

উত্তর : হ্যা । আমরা জীবন ধারণের জন্য নিঃশ্বাসের মাধ্যমে 
বাতাস থেকে অক্সিজেন নিয়ে থাকি । আমাদের নীরোগ জীবন ধারণের 

জন্য যে ০0১৪০ নিয়ে থাকি তাতে সাধারণত দুইটি ৩১০ 
৭005 পাওয়া যায় । এর মধ্যে সর্বাপেক্ষা যেটি প্রয়োজন তার নাম 
দেওয়া হয়েছে 0520. (03) । একমাত্র তুলসী গাছই সবসময় 02০ 
০১৪০০ প্রদান করে । দেখা গিয়েছে যে ভোর চারটে থেকে ছয়টা 
পর্যন্ত তুলসী গাছ প্রচুর পরিমাণে এই 05০ প্রদান করে। এইবার 
দেখুন হিন্দুরা কেন ব্রাহ্মমুহূর্তে (সূর্যোদয়ের ১ ঘণ্টা ৩৬ মিনিট পূর্ব 
থেকে ব্রাহ্গমুহ্র্ত আরন্ত হয়) তুলসী পরিক্রমার ব্যবস্থা রেখেছে এবং 
প্রতি হিন্দুর ঘরেও কেন প্রচুর পরিমাণে তুলসী বৃক্ষ লাগানোর নির্দেশ 
শাস্ত্র দিয়েছে। বায়ুর মধ্যে যে ৫00770118 আছে তা মানব শরীরের 
পক্ষে খুবই ক্ষতিকর । কিন্তু এই /১/710719 তুলসী গ্রহণ করে বায়ুকে 
পবিত্র করে । শীতকালে বিশেষ করে পৌষ-মাঘ মাসে তুলসী অধিক 
পরিমাণে 0201 প্রদান করে বলে এ মাসে সকালের দিকে বিশেষ 
তুলসী পুজার বিধান আমাদের খষিরা দিয়েছেন। অনেক দুরারোগ্য 
রোগও তুলসী পাতার রস সেবনে দুর হয়ে যায়--এতো বৈজ্ঞানিক 
সত্য। - 

প্রশ্ন : ১০৬৫ ॥ বৌদ্ধধর্মে বুদ্ধদেবের মূর্তির পুজা কখন থেকে 
প্রচলন বা আরস্ত হয়? 

উত্তর : বুদ্ধ নিজে কোনরূপ পুজা প্রবর্তন করেন নাই বা মঠমন্দির 
স্থাপন করে তার মূর্তি পুজার নির্দেশ দেন নাই । তবে পরবর্তীকালে 
সংঘ প্রতিষ্ঠা হয়ে তীর মূর্তির পুজা হয়ে আসছে। 

প্রশ্ন : ১০৬৬ ॥ বৌদ্ধধর্মের প্রধান ধর্মীয় গ্রন্থ ব্রিপিটক সম্পর্কে 
কিছু জানতে চাই। 

উত্তর : সংক্ষেপে বলা হচ্ছে। বুদ্ধদেবের মৃত্যুর পর তীর বিভিন্ন 
উপদেশ ও বাণীর তর্জমা করে ব্রিপিটক সংকলন করা হয় । এখানে 
প্রধান বিষয় হলো-__ 

১. বিনয় : বৌদ্ধ ত্যাগী ভিক্ষুক এবং ভিক্ষুনীদের দৈনন্দিন 
জীবনযাপনের সমস্ত রীতি-নীতি রয়েছে। 

২. সুক্ত : এখানে বিভিন্ন নৈতিক উপদেশ অন্তর্ভুক্ত । 

৩. অভিধর্ম : এখানে দার্শনিক বিষয়ে প্রশ্নোত্তর রয়েছে । 

গৃহীদের জন্য বুদ্ধের নির্দেশ : অহিংসা_বিশেষ করে পশুবধ 
নিষেধ । অচৌর্য__অর্থাৎ মিথ্যা কথা না বলা। মদ্যাদি পান নিষেধ । 
অবৈধ যৌনক্রিয়া নিষেধ এবং প্রত্যেক গৃহীর কর্তব্য ত্যাগী ভিক্ষুর এবং 
ভিক্ষুনীর আতিথেয়তা করা এবং মহোৎসবে যোগদান । 

ত্যাগীদের প্রতি তার নির্দেশ-_-তারা ব্রক্ষচর্য পালন করবে, 
নিজেদের কোন মালিকানা সত্ত্ব রাখবে না, এমনকি নিজের জন্য রান্না না 
করে ভিক্ষান্ন জীবন যাপন করবে । 
নাল? ॥ সনাতন ধর্ম কি একেশ্বরবাদী না ব্হু ঈশ্বর 

? 

উত্তর : অজ্ঞ লোকেরা বিভিন্ন দেবদেবীর পুজা দেখে মন্নে করেন 
সনাতন ধর্ম একেশ্বরবাদী নয়, বরং বহু শ্বরবাদী ৷ অথচ খক্বেদ 
বলছেন : “এই পৃথিবী সৃষ্টির পূর্বে হিরন্যগর্ভ পুরুষের আবির্ভাব এবং 
তিনিই এই জগতের একমাত্র অধীশ্বর । তার থেকেই এই জগৎ সৃষ্টি, 
সেই আদি পুরুষকে আমরা পুজা উপহার দেই। যিনি অবিজ্ঞেয় 
অধোক্ষজ তত্ব, ধার ইচ্ছাতেই এই জগৎ সৃষ্টি, যিনি একমাত্র সকল 
যার কৃপা বলে আমরা চিত্বল পাই, ষীর নির্দেশ জীব এবং দেবতারাও 
পালন করতে বাধ্য, ধার কৃপাতেই আমরা নিত্যজীবন লাভ বা মুক্তি 
লাভ করতে পারি তিনিই সকলের একমাত্র পুজ্য এবং উপাস্য” কাজেই 


আদি থেকেই অ্বয়তত্ব সৃষ্টি, স্থিতি ও প্রলয়ের কর্তুএকেশ্বরের . 


উপাসনা সনাতন ধর্মে প্রচলিত হয়ে এসেছে। 
প্রশ্ন : ১০৬৮ ॥.সনাতন ধর্মে যে তিনটি প্রস্থানের কথা বলা হয় 
সেগুলো কি কি? 


উত্তর : সনাতন ধর্মের বিভিন্ন দর্শনকে তিনভাগে বিভক্ত করে 


তিনটি প্রস্থানের কথা বলা হয়েছে । এগুলো হল-_ 
১. শ্রুতি প্রস্থান : বেদ এবং উপনিষদ । 
২. ন্যায় প্রস্থান : বেদান্ত শান্ত্রাদি। 
৩. স্মৃতি প্রস্থান : যেমন শ্রীমদ্‌ ভগবদ গীতা । 

প্রশ্ন : ১০৬৯ ॥ সনাতন ধর্মে মোক্ষ লাভের (মুক্তির) যে দুইটি 
পন্থার পেথ) কথা বলা হয়েছে সেগুলো কি কি? এদের মধ্যে 
কোনটি শ্রেষ্ঠ? 

উত্তর : মোক্ষ লাভের জন্য দুইটি পথের কথা বলা হয়েছে : 
আরোহ পন্থা এবং অবরোহ পন্থা । সাধারণ ক্ষেত্রে কোন সাধক নিজে 
জ্ঞান এবং বৈরাগ্য অবলম্বন করে বিভিন্ন রকমের কৃচ্ছতা অবলম্বন করে 
মায়াতীত ভূমিকায় পৌছানোর চেষ্টা করে। এই প্রচেষ্টা ব্রক্ষসাযুজ্য 
ভূমিকা পর্যন্ত পৌছতে পারে । গীতায় এই ভূমিকার কথা বলতে গিয়ে 
ভগবান ব্রহ্ষতৃত প্রসন্নাত্মা-_-এই কথা বললেও পরে আবার মদ্‌ ভক্তিং 
লভতে পরাম বলেছেন । অর্থাৎ ব্রহ্মভূত অবস্থায় অথবা আত্মারামী 
অবস্থায় ভগবানের কৃপায় অভিষিক্ত হতে পারলে মুক্তি লাভ হতে 
পারে । আর এখান থেকেই অবরোহ পঙ্থার আরম্ভ । তাই মোক্ষ ধর্মের 
মধ্যে অবরোহ প্থায়ব্রক্মসাযুয্য হল পাঁচটি মুক্তির মধ্যে মাত্র একটি । 

অবরোহ পন্থায় ভগবানের একান্ত শরণাগত হওয়ার কথা বলা 
হয়েছে। এভাবে সেবক শুধু ভগবান সম্পর্কে পূর্ণজ্ঞানই লাভ করে না 
ফলস্বরূপ প্রয়োজন পঞ্চম পুরুষার্থ প্রেম লাভে সৌভাগ্যবান হতে 
পারেন। 

শন : ১০৭০ ॥ কৃষ্ত্থু ভগবান স্বয়মূ--এর ছারা কি বুঝানো হয়েছে? 

উত্তর : ব্রহ্ম সংহিতা বলেছেন 


শ্রীভগবানের তিনটি রূপ আছে : সৎ, চিৎ এবং আনন্দময় । এই 
তিনটি রূপ একই সঙ্গে একমাত্র শ্রীকৃষেে বিরাজমান । এই হল 
ভগবানের স্বয়মূ রূপ । তাই শ্রীকৃষ্ণকেই কেবলমাত্র ভগবান স্বয়ম বলা 
হয়। 

প্রশ্ন : ১০৭১ ॥ প্রাকৃত মন বা বুদ্ধি নিয়েও কি ভগবানের 
শরনাগত হওয়া যায়? 

উত্তর : হ্যা। একবার ভগবানে শরণাগত হতে পারলে । ভগবান 
নিজেইতো বলেছেন_- 

মামেব যে প্রপদ্যন্তে মায়ামেতাং তরন্তি তে । 

অর্থাৎ যে আমার শরণাগত হয় একমাত্র সেই মায়ার কবল 
থেকে মুক্ত হতে পারে । 

ভগবান চিৎজগতে আছেন । আর জীব এই প্রাকৃত জগতে । ধরুন 
কোন ব্যক্তি নদীর এক পাড়ে আছে আর ভগবান আছেন অন্য পাড়ে। 
এখন নদী পার না হওয়া পর্যন্ত সেই লোক কিভাবে ভগবানের কাছে 
পৌছে তার শরণাগত হবে? এজন্য এই নরদেহ রূপ নৌকাটি আশ্রয় 
করে যদি নৌকার চালক সদ্‌ গুরুর আশ্রয় নেয়া যায় তাহলে তিনিই 
নদী পার করে দিয়ে ভগবানের চরণপ্রান্তে জীবকে পৌছে দিতে পারেন । 
কাজেই সদ্‌ গুরুর আশ্রুয়, সাধুসঙ্গ, নিষ্ঠা চিত্তে শান্্রপাঠ ইত্যাদি করতে 
পারলে ভগবানের শরণাগত, হওয়া সম্ভব । 

আবার কৃষ্ণ আমি একমাত্র তোমারই হলাম--এই সৎ মনোবৃত্তির 
উদয় হলেও ভগবানের শরণাগত হওয়া যায় । 

প্রশ্ন : ১০৭২ £ চার্বাক দর্শন কি? 
... উত্তর £ চার্বাকের প্রকৃত পরিচয় এখন পর্যন্ত জানা যায় নাই। 
ভারতীয় দর্শনে নাম উল্লেখ করে তার মত দেখতে পাওয়া যায় মাত্র । 


ভস্মীভূতস্য ] 

অর্থাৎ খণ করে হলেও ঘি খাবে । যতদিন বাঁচবে সুখে-স্বচ্ছন্দে 
জীবন-যাপন কর। মৃত্যুর পর.যখন এই দেহ আগুনে পুড়ে ভস্ম হয়ে 
যাবে তখন তার আবার পুনরায় আগমন হবে কি করে । এসব কথা 
থেকে বুঝা যায় চার্বাক ছিলেন একজন ভোগবাদী । তিনি ছিলেন 
দেহাত্মবাদী__অর্থাৎ দেহকেই সর্ব সুখের আধার মনে করতেন । এই 
কারণেই তিনি পুণঃজন্যোও বিশ্বাসী ছিলেন না । 

বৈদিক শাস্ত্রে জ্যোতিষ্টম নামক একটি যজ্ঞের কথা রয়েছে । এর 
মাধ্যমে প্রাচীনকালের মুণি-খাষিরা বৃদ্ধ গরুদের কেটে যজ্ঞে আহুতি 

দিয়ে বৈদিক মন্ত্রের মাধ্যমে আবার এসব গরুকে যৌবনে অভিষিক্ত 
করে পুণরায় জীবন দান করতেন । একেই গো-মেধ যজ্ঞ বলা হয় । 

এই পাষণ্তী চার্বাক এই যজ্ঞকে উপহাস করে বলেছিলেন, যদি তাই 
হয় তবে নিজেদের বৃদ্ধ পিতামাতাকে হত্যা করে এর মাধ্যমে তাদেরকে 
নবযৌবন দান করলেইতো হয় । 

সংক্ষেপে বলা যায় চার্বাক দর্শন নাস্তিক, বেদ এবং গীতা বিরোধী । 
তাই এই দর্শন সর্বতোভাবে ঘৃণ্য এবং পরিত্যাজ্য । 

প্রশ্ন £ ১০৭৩ ॥ ভগবানতো করুণাময় । তাই জীবের দুঃখ 
থেকে জীবকে কৃপা করলেইতো পারেন । 

উত্তর : জীবের কিছু স্বতন্ত্র বৈশিষ্ট্য আছে । ভগবান তাকে বিচার- 
বুদ্ধি দিয়েছেন । তার অপব্যবহার করলেই জীব জড়জগতের কষ্ট, রোগ, 
শোক, দুঃখ ইত্যাদির সম্মুখীন হয় । 

এই জড়জগত হল জীবের জন্য একধরনের শোধনাগার (7০776 
0 0175000) | এই জগতে তার কোন স্থায়ী অবস্থান নাই । এ যেন 
তীর্থ যাত্রীর পাস্থশালায় কিছুক্ষণের জন্য বিশ্রাম । আমি কে, কোথা 
থেকে আসলাম, আমার করণীয় কি_এসব কিছু যখন জীবের হৃদয়ে 
অনুভূত হয় তখন সে আর্ত হয়ে ভগবানের কাছে একান্ত প্রার্থনা 
করলেই ভগবান জীবকে কৃপা করার জন্য এগিয়ে আসেন, তার আগে 
নয়। 

প্রশ্ন : ১০৭৪ ॥ ভগবানের আরাধনা করলেও তিনি ভক্তকে 
প্রচুর অর্থ দেন না কেন? 

উত্তর : প্রকৃত ভক্ত ভগবানের কাছে অর্থ চান না । তিনি কেবলমাত্র 
ভগবানের সেবা আনন্দেই মগ্ন থাকতে ভালবাসেন । তারপরও কোন 
কনিষ্ঠ ভক্ত যদি তার এবং ভক্তদের সেবার জন্য ভগবানের কাছে অর্থ 
চান তবে তিনি প্রয়োজনমত অর্থ দেন । তবে অতিরিক্ত দেন না । কারণ 
স্বতন্ত্রতা হেতু জীব তাকে ভুলে যেতে পারে । ভগবান নিজেই 
বলেছেন-_ 

বৈষ্ঞব প্রদীপ ॥ ৭ম খণ্ড-_-৪ 


আমি বিজ্ঞ, এই মুর্খে বিষয় কেন দিব । 
স্ব-চরণামৃত দিয়া বিষয় ভুলাইব। 

কারণ তিনি নিজের চরণামৃত দান করে জীবকে মৃত্যুর পরপারে 
নিয়ে গিয়ে নিত্য আনন্দে মগ্ করেন । 

প্রশ্ন : ১০৭৫ ॥ মানুষের সুকৃতি কত ধরনের হতে পারে এবং 
কিকি? 

উত্তর : সুকৃতি সাধারণত তিন ধরনের হয় : 

১, কর্মউনমুখিনী সুকৃতি : পূর্বজন্ের পুণ্য ফলে যে সুকৃতি অর্জিত 
হয়। এরূপ সুকৃতির ফলে কোন লোকের সন্্রান্ত, সুশীল এবং 
পবিব্রকুলে জন্ম হয়। এসব লোক পরোপকারী হয়। স্কুল, কলেজ, 
হাসপাতাল ইত্যাদি নির্মাণ করে। কিন্তু এগুলো নিষ্কাম কর্ম নয়। 
উপনিষদ সুস্পষ্টভাবে বলেছেন, যজ্ঞঃ বৈ বিষ্ঠু- অর্থাৎ শ্রীবিষ্ণুর 
শ্রীতির জন্য যা কিছু করা হয় তাই নিষ্কাম কর্ম। কাজেই এরূপ 
সুকৃতিবান জীব কর্মযোগীমাত্র । 

২. জ্ঞান-উন্মুখিনী সুকৃতি : যার মধ্যে এই সুকৃতি আছে সে 
ত্যাগের পথ অবলম্বন করে । এদের প্রবৃত্তি কিছুটা অর্তমুখী হয়। সে 
এই জগতকে মায়াময় বলে মনে করে এরা সাধনার বলে উতধ্বগতি 
লাভ করে বটে তবে বৈকুষ্ঠে পৌছতে পারে না । আবার সাধনার ফল 
ক্ষয় হলে এরা আবার এই জড়জগতে জন্মগ্রহণ করতে বাধ্য । 

৩. ভক্তি-উন্ুখিনী সুকৃতি : এরা ভগবত সেবায় সর্বতোভাবে 
নিজেকে সবসময় নিয়োজিত রাখে । সাধুসঙ্গ, সৎ শান্্রপাঠ এবং ভগবৎ 
সেবাই তাদের একমাত্র ব্রত হয়ে দাড়ায় । এরাই সত্যিকার ভগবৎ কৃপা 
লাভ করতে পারেন । 

প্রশ্ন : ১০৭৬ ॥ পুণ্য এবং সুকৃতি কি একই রকম? 

উত্তর : না। কোন লোককে উপকার করলাম, ভিক্ষুককে ভিক্ষা 
দিলাম, ইত্যাদির যত কাজ করলে পুণ্য অর্জন হয়। পক্ষান্তরে শ্রদ্ধার 
সাথে সাধু সেবা, ভগবৎ সেবা ইত্যাদি হল সুকৃতি।:এখন এই পুণ্য 
এবং সুকৃতিকে এক ভাবলে ভুল হবে । কারণ পুণ্য এক সময় ভোগের 

মাধ্যমে ক্ষয় হয়ে যায় । সুকৃতি শুধু অক্ষয় নয়, তা ক্রমবর্ধমান হয়ে 
আত্মার পরম এবং চরম কল্যাণ বিধান করে । 

প্রশ্ন : ১০৭৭ ॥ সাধু সঙ্গের কি মাহাত্য আছে? 

উত্তর : সব শাস্ত্রেই সাধু সঙ্গের মহিমা কীর্তন করা হয়েছে। শাস্ত্রে 


লবমাত্র সাধুসঙ্গ সর্বসিদ্ধি হয় । 
অর্থাৎ সাধুর সঙ্গ যদি অতি অল্পসময় মাত্রও করা যায় তবে জীবের 
অসীম মঙ্গল হয়। 
একান্ত ভক্তের সঙ্গের যে কি মহিমা তা ভাগবতেও (১/১৮/১৩) 
বলা হয়েছে : ভগবৎ ভক্তসঙ্গীর সাথে নিমেষকালমাত্র সঙ্গ দ্বারা জীবের 
যে অসীম মঙ্গল হয় তার সাথে স্বর্গ বা মোক্ষেরও তুলনা করা যায় না। 
শ্রীমদ্‌ ভাগবতের ,একাদশ স্কন্দে পরমভাগবত নবযোগিন্দ্রে সঙ্গ 
লাভকে বিদেহ রাজ নিমি বলেছেন (ভাগবত ১১/২/৩০) : এই সংসারে 
ক্ষণিকের জন্যও সাধু সঙ্গ নিধিস্বরূপ । এমনকি মোক্ষ থেকেও অধিক 
যে পঞ্চমপুরুযার্থ (অর্থাৎ কৃষ্ণ প্রেম)_জীবাত্মার স্বাভাবিক বৃত্তি যে 
ভক্তি তা একান্ত বিষ্ুভক্তের সঙ্গ এবং সেবার দ্বারাই লাভ হয় । 
প্রশ্ন : ১০৭৮ ॥ বিষ্চুভক্তির মহিমা কি? সংক্ষেপে বলুন । 
উত্তর : অতি সংক্ষেপেই বলা হচ্ছে। শ্রীল রূপ গোস্বামী তার 
ভক্তিরসামৃত সিন্ধু বইতে বলেছেন ধর্ম, অর্থ, কাম, তুক্তি স্পৃহাতো 
দূরের কথা এমনকি তুরীয় পুরুষার্থ যে মোক্ষ (মুক্তি) তার স্পৃহা পর্যন্ত 
শুন্য না হলে বিষ্টুভক্তির যে মহিমা তা বোঝা কঠিন। এর একটি 
উদাহরণ দিয়ে শ্রীচৈতন্য চরিতামৃতে বলা হয়েছে-_ 
অরসজ্ঞ কাক চুষে জ্ঞান-নিম্কফলে 
রসজ্ঞক কোকিল খায় প্রেমাত্র মুকুলে ॥ 
অভাগিয়া জ্ঞানী আস্বাদয়ে শুক্ক জ্ঞান । 
কৃষ্ণ প্রেমামৃত পান করে ভাগ্যবান ॥ 
(চৈ. চ. মধ্য ৮/২৫৭-২৫৮) 

প্রশ্ন : ১০৭৯ ॥ বর্ণাশ্রম ধর্মে যারা আছেন তারা কিভাবে কৃষ্ণ 
সেবায় অংশ নিতে পারেন? 

উত্তর : সংক্ষেপে বলছি। ব্রাহ্মণের কর্তব্য হল--ভগবান শ্রীকৃষ্ণের 
বিভিন্ন মহিমা, যশ এবং লীলা বর্ণনা এবং কীর্তন করা। ক্ষত্রিয়ের কর্তব্য 
হল ভগবৎ মন্দির সংরক্ষণ, ভক্তের রক্ষা এবং অভক্তের দমন । বৈশ্যের 
কর্তব্য হল কৃষ্ণ এবং কৃষ্ণ ভক্তের সেবার জন্য বিভিন্ন উপায় এবং 
উপকরণ সংগ্রহ । শুদ্রের কর্তব্য হল ভক্তের সর্বতোভাবে সেবা করা । 

প্রশ্ন : ১০৮০ ॥ চারটি বৈষ্ণব সম্প্রদায়ের উৎস কি কি? 

উত্তর : যে শব ব্রহ্ম জীবের সুপ্ত আত্মাকে জাগরিত করে কৃষ্ণমুখী 
করে তাকেই পারমার্থিক দীক্ষা বলে । এই দিব্য শব্দ ব্রন্ম স্বয়ং ভগবান 
থেকে গুরু পরম্পরায় শিষ্ের নিকট আসে । মূল আশ্রয় বিগ্রহ বা 
ভগবানের চারটি আশ্রয় বিগ্রহ থেকেই এই মন্ত্র আবির্ভূত হন। এই 


সম্প্রদায় । 

২. অনুরূপ মূল বিষয় বিগ্রহ নারায়ণ এবং আশ্রয় বিগ্হ শ্রীলঙ্্মী। 
তীর থেকে শ্রী সম্প্রদায় । বর্তমানে আচার্য রামানুজ প্রবর্তিত 
বৈষ্ঞবরা শ্রী সম্প্রদায় ভুক্ত । 

৩. পরম ভাগবত শিব থেকে যে সম্প্রদায়ের উৎপত্তি তাই 
বর্তমানে শ্রীবিষ্ু স্বামী সম্প্রদায় । 

৪. চতুঃসন থেকে যে সম্প্রদায় সেটি বর্তমানে নিমবার্ক সম্প্রদায় 
নামে পরিচিত । 

প্রশ্ন : ১০৮১ ॥ গুরু পরম্পরা বলতে কি শুধুমাত্র মন্ত্র 

পরম্পরা বুঝায়? যদি তাই হয় তবে গৌড়ীয় মঠ এবং ইসকন এর 
মন্্রপুরু পরম্পরা নেই । তাই নয় কি? 

উত্তর : দীক্ষাপ্তরু মূলতঃ সম্বন্ধ জ্ঞান দাতা তত্বাচার্য। ভজন 

রাজ্যের অধিকার দাতা হলেন শিক্ষা গুরু ৷ ভজন শিক্ষাদাতা গুরু সম্বন্ধ 


৪৬০ 


জ্ঞান দান তো করেনই তার উপরও তিনি অভিধেয় তত্তাচার্য রূপে 
শ্রীরাধা গোবিন্দের নিত্য লীলার ভজন শিক্ষা বা সেবাদান করেন। 
সেজন্য তার অধিকার মন্ত্রদাতা গুরু থেকে কোন অংশে কমতো নয়ই, 
পরন্ত শ্রেষ্ঠ । তাছাড়া মামুলীকোন গুরুবাদের-_বিশেষ করে একসময় 
গুরুবাদ যোগ্যতার বিচার না করায় যে কুসংস্কার দেখা দিয়েছিল তা 
পরিত্যাগ করে ভাগবত পরম্পরা ধারা গৌড়ীয় বৈষ্ঞব সমাজে গ্রহণ 
করা হয়। এথেকেই মন্ত্রগুরু পরম্পরা ত্যাগ করে শেষোক্ত পরম্পরা 
গৃহীত হয় । (উৎস : শ্রীল ভক্তি প্রজ্ঞান যতি মহারাজ, অমৃতের সন্ধানে, 
পৃ. ১৬১)। 

প্রশ্ন : ১০৮২ ॥ গৌড়ীয় বৈষ্ণব সম্প্রদায়তো একটি সম্পূর্ণ 
স্বতন্ত্র সম্প্রদীয় রূপে পরিচিত হতে পারতো । তা না হয়ে কেন ব্রন্ষ- 
মাধব গৌড়ীয় সম্প্রদায় নামে পরিচিত হলো? 

উত্তর : কিছু গোড়া এবং সংকীর্ণ সাম্প্রদায়িক মতবাদী গৌড়ীয় 
বৈষ্ঞবদেরকে মাধব সম্প্রদায়ের সঙ্গে যুক্ত করায় শ্রীচৈতন্য মহা প্রভুকে 
হেয় প্রতিপন্ন করা হয়েছে বলে মনে করেন। তাই তীরা গৌড়ীয় 
সম্প্রদায় একটি সম্পূর্ণ স্বতন্ত্র সম্প্রদায়_-এইভাবে দেখতে চান । তবে 
নিরপেক্ষভাবে বিচার করলে এই মাধব সম্প্রদায়ের সাথে যুক্ত করাটা 
খুবই গুরুত্বপূর্ণ এবং এর বিশেষ কারণও আছে। সাধারণ অর্থে বলা 
যায় গৌড়ীয় বৈষ্ঃবরা শ্রীচৈতন্য মহাপ্রভু থেকেই তীদের সম্প্রদায়ের 
মূলধারা গ্রহণ করতে পারতেন । তাছাড়া তার যে অবদান অনর্পিত 
চরীং চিরাত্বতার সম্পূর্ণ স্বতন্ত্রতা এবং বৈচিত্র রয়েছে । তথাপি তিনি 
আচার্য লীলার অভিনয় করেছিলেন । তিনি স্বয়ং জগতের গুরু হয়েও 
মাধবেন্্র পুরীপাদের সর্বোত্তম শিষ্য শ্রী ঈশ্বর পুরীপাদকে গুরু রূপে 
বরণ করার অভিনয় করেছেন । এজন্য এই মাধবে্দ্রপুরীপাদ যদিও 
মাধবসম্প্রদায়ের বৈধী ভক্তির অনেক উের্ব প্রেমিক ভক্ত ছিলেন, কিন্তু 
মাধব সম্প্রদায়ভুক্ত থাকায় গৌড়ীয় বৈষ্ঞবরা ব্রহ্গ-মাধব-গৌড়ীয় 
সম্প্রদায় বলেই পরিচিত । 


৪৬১ 


তাছাড়া কৰি কর্ণপুর ভার গৌরগনোদ্দেশ দীপিকায় এবং গৌড়ীয় 
বেদাস্তাচার্য শ্রীল বলদেব বিদ্যাভূষণ তীর প্রমেয় রত্বাবলীতে ব্রহ্ম- 


পুরীপাদ এবং এমনকি শ্রীচৈতন্য মহাপ্রভুকে পর্যন্ত শংকর সম্প্রদায় ভুক্ত 
বলে ধরে নেন। কিন্তু মুক্তিকো উপনিষদ এবং সাত্বৃত সংহিতা ইত্যাদি 
পুস্তকে অতি প্রাচীনকাল থেকেই ১০৮টি সন্যাসী নাম দেখতে পাওয়া 
যায়। এরা সবাই ছিলেন ত্রিদন্তী সন্যাসী । তার মধ্যে পুরীপাদ এই 
উপাধিও আছে। কাজেই ব্রক্গ-মাধব-গৌড়ীয় সম্প্রদায়ে যে ত্রিদ্তী 
সন্যাস গ্রহণ তার মধ্যে শক্করাচার্যের দশনামী সন্যাসীর কোন উপাধি 
থাকলেই তাকে শংকর সম্প্রদায়বুক্ত বলে মনে করা একান্তই ভুল । 


৪৬২ 


প্রশ্ন : ১০৮৪ ॥ দীক্ষাণ্তরু থেকেই গুরু পরম্পরা গণনা করা হয় 
বলেইতো জানি । তবে ইসকন এবং গৌড়ীয় মঠ এই প্রথা ভেঙ্গে 
ভাগবত পরম্পরা কেন গ্রহণ করেছেন? 

উত্তর : এই প্রশ্নটি অত্যন্ত জটাল এবং সাধারণ মানুষের কাছে 
স্পর্শকাতর । তাই শ্রীল ভক্তিপ্রজ্ঞান যতি মহারাজ তার লিখিত অমৃতের 
সন্ধানে বইতে যে মন্তব্য করেছেন তা এখানে তুলে ধরা হল । “আরও 
জানা উচিত দীক্ষাগুরু থেকেই গুরু পরম্পরাটা বিধেয়। যেমন 
ম্ধবাচার্ষের বেলা থেকেও আমরা দেখছি অচ্যুত প্রেক্ষের নিকট সন্ন্যাস 
আশ্রম এবং বেষ গ্রহণ করলেও তিনি নাকি ব্যাসদেবকে তার অপ্রাকৃত 
স্বরূপে দর্শন করেছিলেন এবং তার নিকট থেকেই পারমার্থিক অনুভূতি 
এবং পারমার্থ লাভ করায় তীকেই গুরুরূপে বরণ করেছেন এবং সেই 
পরম্পরাই তিনি স্বীকার করেছেন। অনুরূপ আমরা দেখছি ঠাকুর 
ভক্তিবিনোদ কোন এক জাত গোস্বামীর নিকট থেকে দীক্ষা গ্রহণ 
করলেও জগন্নাথ দাস সার্বভৌম বাবাজী মহারাজকেই ভাগবৎ 
পরম্পরায় গুরুরূপে স্বীকার করেছেন । অনুরূপ গৌর কিশোর দাস 
বাবাজী মহারাজ ভক্তি বিনোদ ঠাকুরের শিষ্য না হলেও ভক্তি বিনোদ 
ঠাকুরের পরই তিনি গুরু পরম্পরায় স্থান পেয়েছেন । অনুরূপ ভাগবৎ 
পরম্পরাতেই আমরা অপ্রাকৃত কৃষ্তপ্রেমরস এবং ভজনসেবার মাধ্যমে 
লাভ করতে পারি “নিগম কল্পতরুর গলিতং ফলমৃ”। 

প্রশ্ন ১০৮৫ ॥ গৌড়ীয় বৈষ্তঞবরা রূপানুগ বলে পরিচিত কেন? 

উত্তর : কারণ শ্রীল রূপগোস্বামী শ্রীমতি রাধিকার রূপবৈভবের 
ধারক । কাজেই তার গণে পরিচিত হতে হলে শ্রীরূপের যে রাগানুগাবৃত্তি 
তাতে অভিষিক্ত হলে জীব রাগানুগ আত্মরতি লাভ করে ভগবৎ লীলায় 
প্রবেশের অধিকার পায় । 

প্রশ্ন : ১০৮৬ ॥ এই জগতের এমন কিছু লোক দেখতে পাওয়া 
যায় ধারা ভগবানের মায়ার কবলিত নন । অথচ আমরা মায়ার 
কবলিত--এর কারণ কি? 

উত্তর : সংক্ষেপে বলছি । এই জগতে অগনিত বদ্ধ জীব রয়েছে। 
এরা সবাই কারনোদকশায়ী বিষ্জ্রর বিভিন্ন অংশ রূপে স্বোংশ নয়) 


৪৬৩ 


আত্মস্বরূপে সনাতন হলেও অনাদি বহিঃমুখতাহেতু মায়ার পাশে আবদ্ধ 
হয়। কিন্তু কিছু জীব আছেন যারা আদি সক্কর্ষণ বলদেব তত্ব থেকে 
তীরই বিভিন্ন অংশরূপে আসেন । তীরা সাধারণ জীবের মতো আত্মাধর্মী 
হলেও বলদেবের শক্তি লাভের ফলে কোনদিনই মায়া কবলিত হন না। 
কারণ ভগবানের যে হ্রাদিনী শক্তি আছেন, তার কৃপা এঁরা পেয়ে 
থাকেন। এজন্য এসব জীব নিত্যমুক্ত এবং ভগবানের নিত্যদাস। 
কাজেই তারা কোনদিনই জন্মমৃত্যুর আবর্তের মধ্যে পরিভ্রমণ করেন 
না। কেবলমাত্র কোন কোন সময় ভগবানের কোনবিশেষ ইচ্ছা পুরণের 
জন্য অথবা ভগবানের লীলায় সহায়করূপে মায়াবদ্ধ না হয়েও এই 
জগতে আবির্ভূত হন। 

প্রশ্ন : ১০৮৭ ॥ বর্তমানকালে কিছু পণ্ডিত ঘ্যক্তি বলে থাকেন, 
রামচরিতে আমরা যে আদর্শ দেখি, কৃষ্ণ চরিত্রে তার 
অভাব-__বিশেষ করে কৃষ্ণচরিতে যে পারকীয়া রসের কথা আছে তা 
আলোচনা করলে বুঝা যায়। 

উত্তর : এই রূপ উক্তি কৃষ্ণ প্রেমিকদের কাছে কোন আশ্চর্যজনক 
বলে মনে করার কোন কারণ নাই) শ্রীরামচন্্র হলেন কৃষ্ণের এ্খর্য 
বিগ্রহ । আর পরমেশ্বর ভগবান হলেন লীলাময় বিগ্রহ । কাজেই শ্রীরাম 
চন্দ্র পক্ষে রাসলীলা সহ অন্যান্য অপ্রাকৃত লীলায় আপ্ুুত হওয়ার 
কথা নয়। শ্রীরামচন্দ্র আদর্শ পতির পরাকাষ্ঠা দেখিয়েছেন । আর 
পরমেশ্বর ভগবান শ্রীকৃষ্ণ লীলাময় বিগ্রহ হওয়ায় তার পক্ষে গোপীদের 
সাথে পারকিয়া রসের আদান-প্রদান করা সম্ভব হয়েছিল । 

পদ্মপুরাণ বলেন : “গোপীগণ শ্রুতিচরী, খষিচরী, গোপকন্যা এবং 
দেবকন্যা জানিবে । তাহারা কখনো মানুষী নহেন । তাহাদের গোপীত্েই 
মনুষ্যত্ব পাইলেও মানুষী নহে।” অর্থাৎ তারা গোপী রলে মানুষী এইরূপ 
পাওয়া গেলেও তীরা মানুষী নহেন। শ্রীকৃষ্ণের সাথে যারা পারকীয়া রস 
আস্বাদন করেন তীদের মধ্যে প্রায় সবাই ছিলেন নিত্যসিদ্ধা। আর এই 
গোপীরা হলেন শ্রীরাধার কায়ব্যুহ ৷ আর শ্রীরাধা এবং কৃষ্ণ হলেন একই 


৪৬৪ 


আত্মা । লীলারস আস্বাদন করতে দুই দেহ ধারণ করেন মাত্র। 
শ্রীচৈতন্য চরিতামৃতের মধ্য লীলায় বলা হয়েছে 
রাধার স্বরূপ কৃষ্ণ প্রেম কল্পলতা । 
সখীগণ হয় তার পন্নব পুষ্প পাতা ॥ 
সখীদের বা গোপীদের প্রেমে ছিল রূঢ় ভাব-_অর্থাৎ বিশুদ্ধ নির্মল 
প্রেম। এই প্রেম জড়ীয় কাম নয় । 
আত্ম সুখ দুঃখে গোপীর নাহিক বিচার । 
কৃষ্ণ সুখ হেতু করে সব ব্যবহার ॥ 
কৃষ্ণ লাগি আর সব পরিত্যাগ । 
কৃষ্ণ সুখহেতু করে শুদ্ধ অনুরাগ ॥ 
(চৈ. চ. আদি ৪/১৭৪-১৭৫)। 
এরপরও কি বলা যাবে ভগবান শ্রীকৃষ্ণ অন্যের নারীদের ভোগ 
করে পারকীয় রস আস্বাদন করে সমাজ বিরোধী কাজ করেছিলেন । 
৮ ১০৮৮ সেভ ৩২ 
শ্রীচৈতন্য চরিতামৃতের ভাষায় সংক্ষেপে বলা যায়_ 
_ তৃখাদপি সুনীচেন তরোরপি সহিদুনা। 
অমানিনা মান দেন কীর্তনীয় সদা হরিঃ 
-_অর্থাৎ যিনি বৈষ্ঞবধর্মের ভজনরাজ্যে যত অগ্রগতি লাভ করবেন, 
তীর স্বাভাবিক বৃত্তি হবে কীর্তনীয় সদা হরিঃ। আর আনুসঙ্গিকভাবে 
থাকবে তিনি নিজেকে তৃণের চেয়েও নিচু মনে করবেন, বৃক্ষের মতো 
সহিষ্ণু হবেন এবং অমানী ব্যক্তিকেও মান-_অর্থাৎ সম্মান দেবেন। 
কারণ শ্রীমন্‌ মহাপ্রভুই বলেছেন, জীবে সম্মান দিবে জানি কৃষ্ণ 
অধিষ্ঠান । কিন্তু বর্তমানকালে বাস্তবে বৈষ্তব নামধারী খুব কম লোকের 
মধ্যেই এসব গুণাবলি পরিলক্ষিত হয় । 
প্রশ্ন : ১০৮৯ ॥ অনর্থযুক্ত জীবের কি অপ্রাকৃত কৃষ্ণ স্বরূপ 
উপলব্ধি হতে পারে? 
উত্তর : প্রশ্নই উঠে না । এর উত্তর শাস্ত্র থেকে উদ্ধৃতি দিয়েই দেয়া 
হল। 

প্রাকৃত চেষ্টাতে ভাই কভু রস হয় না। 
জড়বুদ্ধি না ছাড়িলে অপ্রাকৃত হয় না। 
প্রাকৃত জড়ের ভোগে কৃষ্ণসেবা হয় না। 
জড়বস্তু কোনকালে অপ্রাকৃত হয় না। 
জড়ভোগ কৃষ্ণসেবা_কভু সম হয় না। 
নিজ ভোগ্য কামে ভক্ত, প্রেম কভু বলে না। 
প্রশ্ন : ১০৯০ & আজকাল দেখা যায় কোন কোন স্থানে নাম 
১১০১১০22288 
? 
উত্তর : কামিনী-কাঞ্চনের মোহ যাদের হৃদয়কে দিবারাত্রি কলুষিত 
করছে--এরূপ চরিত্রের ব্যক্তির ছ্বারা রাধা-গোবিন্দের অষ্টকালীয় 
লীলা_বিশেষ করে মাধ্যাহ্নিক লীলা স্ত্রী-পুরুষ পরিবৃত হয়ে 
আলোচনায় কি করে অপ্রাকৃত রস আস্বাদন হতে পারে? 
কিছু সংখ্যক গুরুনামধারী ব্যক্তি বলেন কৃষ্ণ বহু গোপীদের সাথে 
প্রেম করেছিলেন । জীব কৃষ্ণের অনু-চেতন অংশ । কাজেই তার মধ্যে 
ভোগের প্রবৃত্তি থাকবে না কেন? তারা বলেন সাধনে ভাবিবে যাহা 
সিদ্ধিতে পাইবে তাহা । তাহলে ক্রমে ক্রমে হবে রাধা প্রেমকুণ্ডে 
নিমর্জন । এইসব গুরুনামধারী অপদার্থরা একবারও ভেবে দেখেন না 
যে রাধাকৃষ্ণের লীলা একমাত্র অপ্রাকৃত দেহ এবং মনেই আস্বাদন করা 
সন্ভব। 
প্রশ্ন : ১০৯১ ॥ কামাখ্যাদেবী নাকি শ্রীরাধিকার অংশ । তাই 
কৃষ্ণ ভক্তি প্রদান করতে পারেন? 
উত্তর : শ্রীল সনাতন গোস্বামীর বৃহৎ ভাগবতামৃত গ্রন্থ থেকে 
দেখা যায় প্রাগজ্যোতিষপুর নামক স্থানে_অর্থাৎ কামরূপদেশে এক 
দরিদ্র শানজ্ঞানহীন ব্রাহ্মণ কামাখ্যাদেবীর কাছ থেকে দশ অক্ষর বিশিষ্ট 
গোপাল মন্ত্র লাভ করেন-_অর্থাৎ মদন-গোপালদেবের মন্ত্র লাভ 
করেন । তবে জানা দরকার যে এই কামাখ্যাদেবী কোন তামসিক, 
রাজসিক বা অন্তযজগণ কর্তৃক উপাসিত কোন দেবী নন। কারণ বৃহৎ 

ভাগবতামৃতে (২/৭/৯) শ্রীল সনাতন গোস্বামী টাকায় লিখেছেন যে, 
তিনি (কামাখ্যাদেবী) শ্রীরাধিকার অংশ । তাই অংশাশীভেদে তার সাথে 
অভেদাদিপ্রায়ে বলেন আমার ভক্ত । সুতরাং এই কামাখ্যাদেবী শ্রদ্ধা 
ভক্তি স্বরূপিনী শ্রীকৃষ্ণভক্তি প্রদায়িনী । 
প্রশ্ন : ১০৯২ ॥ তৃনাদপি সুনীচেন-মহাপ্রভুর এই নীতি বাস্তবে 
দেখিয়েছেন এমন কিছু বৈষ্বের নাম করুন । 
উত্তর : এই নীতির অনুসারী বৈষ্তব মহাজনের সংখ্যা অনেক । 
তবে এখানে কয়েকজনের নাম উল্লেখ করা হল : ষড় গোস্বামীগণ, শ্রীল 
কৃষ্ণদাস কবিরাজ গোস্বামী প্রমুখ । শেষোক্ত বৈষ্ঞব মহাজন নিজের 
সম্পর্কে কি বলেছেন শুনুন- 
জগাই মাধাই হৈতে মুগ্রির সে পাপিষ্ঠ । 
পুরীষের কীট হৈতে মুগ্রিঃ সে লথিষ্ঠ্য । 
মোর নাম শুনে যেই তার পুণ্য ক্ষয় । 
মোর নাম লয় যেই, তার পাপ হয়। 
প্রশ্ন : ১০৯৩ ॥ ষড়গোস্বামীগণ চিরকাল বৃন্দাবনে কাটালেন । 
এজন্য অনেকে বলেন বৃন্দাবনে বসবাস করাই ভজনের জন্য শ্রেষ্ঠ 
উপায় । অথচ শ্রীমন্‌ মহাপ্রভু তার অতি প্রিয় জগদানন্দকে বলেছেন, 
পীজাসিও, হা কি একথার মানে 
? 
উত্তর : মহাপ্রভুর এই কথা আমাদের মতো বদ্ধজীবদের জন্য । 
আমরা প্রাকৃত দেহ এবং মন নিয়ে শ্রীবৃন্দাবন বাসের অছিলায় 
বৃন্দাবনকে প্রাকৃত জ্ঞান করে যেন অপরাধী না হই সেজন্যই তার এই 
ভবিষ্যত বাণী । 
প্রশ্ন : ১০৯৪ ॥ গুরু কি ত্যাগ করা যায়? যদি যায় তবে কোন 
অবস্থায়? 
উত্তর : সদ্‌ গুরুকে কোনক্রমেই ত্যাগ করা যায় না । করলে অনস্ত 
কাল নরক ভোগ করতে হবে । তবে গুরু যদি ভগবৎ বিদ্বেষী হন, 

মাধবতিথিসমূহ (যেমন একাদশী, জন্মাষ্টমী, রামনবনী ইত্যাদি) ব্রত 
পালনে বাধা দেন তবে সেই গুরু সদ্‌ গুরু নন । তাকে পরিত্যাগ করাই 
উচিত। শ্রীমদ্‌ ভাগবত বলেছেন (৫/৫/১৮) “যিনি শিষ্যকে সমুপেত 
মৃত্যু থেকে রক্ষা করতে পারেন না, তিনি গুরু পদবাচ্য হতে পারেন 
না। যদি কোন প্রকারে এরূপ অসদ্‌ গুরুর পদাশ্রয় করা হয় এবং 
পরবর্তীকালে যে মুহুর্তে তা জানা যাবে, সেই সময়ই অনুরূপ গুরুকে 
বর্জন করবে ।” 
প্রশ্ন : ১০৯৫ ॥ শ্রীমন্‌ মহাপ্রভু বলেছেন_ 
যারে দেখ তারে কহ কৃষ্ণ উপদেশ । 
আমার আজ্ঞায় গুরু হঞ্া তার এই দেশ ॥ 
-এই কথার অপব্যবহার এখনকার সময়ে কিভাবে হচ্ছে? 
উত্তর : আজকাল গুরু হতে না পারলে অনেকেই মনে করেন 
আশ্রম জীবনই বৃথা । তাই বণিকের বিজ্ঞাপন দানের মত গুরুগিরির 
পসরা খুলে শিষ্য যোগাড়ের হিড়িক দেখে ভয় পাওয়ার কিছু নাই। 
কারণ তীরা বলে থাকেন যেমন দাম্পত্যজীবনে সন্তান লাভ না করলে 
গাহস্থ্য জীবন ধিকৃত হয় তদ্রুপ চতুরথাশ্রমীর শিষ্য-শিষ্যা না করলে 
কার্পণ্য দোষ এসে যায় বা জ্ঞানশাঠ্য অপরাধ হয় । কিন্তু বাস্তবে অনেক 


দুয়ে ডুবল অতল জলে ॥ 

প্রশ্ন : ১০৯৬ ॥ সনাতন ধর্ম অনুযায়ী নাস্তিক্যবাদ কি? 

উত্তর : আমাদের খধিরা-বিশেষ করে আচার্যগণ তিনটি 
্রস্থান_-১. শ্রুতি প্রস্থান (উপনিষদ) ২. ন্যায়-প্রস্থান (বেদাত্ত সূত্র) এবং 

স্মৃতি প্রস্থান ভেগবদ্‌ গীতা)-_-এই তিনের সঙ্গে তত্বের সামগ্রস্য না হলে 
তাকে নাস্তিক্যবাদ বলে গণ্য করেছেন। অন্য কথায় এই প্রস্থানসমূহ 
থেকে কোনরূপ বিচ্যুত হলে তাকে আস্তিক্য ধর্ম বলা যায় না। 

প্রশ্ন : ১০৯৭ ॥ অসুর কাদেরকে বলা হয় বা যায়? 

উত্তর : যারা বিষ্টুর ভগবস্তা মেনে নেয় না তারাই মূলতঃ অসুর । 
এখানে ব্রাহ্মণ, ক্ষত্রিয়, বৈশ্য বা শুদ্রের মধ্যে ভেদ নাই। যেমন 
ক্রেতাযুগে আমরা দেখি সাধারণ বিচারে রাবণকে নাস্তিক বলা যায় 
না_সে খধিপুত্র, ব্রাহ্মণ এবং বেদবাদী, সন্ধ্যা আহক না করে জল 
পান পর্যন্ত করতো না । কিন্তু সে ভগবান শ্রীরামচন্দ্রের বিদ্বেবী ছিল । 
তাই কপট সন্নযাসীর বেষ ধারণ করে সীতা হরণ করতেও দ্বিধাবোধ 
করে নাই । আবার দেখি হিরণ্যাক্ষের মৃত্যুর পর হিরপ্যকশিপু জ্ঞানীর 
মতো ভাইয়ের বউকে কত ভাল ভাল উপদেশ দিয়েছিল । কিন্তু বিষ্টুর 
ভগবস্তা মেনে নিতে পারে নাই । তাই আমাদের খাষিরা তাকে অসুরের 
মধ্যে গণ্য করেছেন । 

প্রশ্ন : ১০৯৮ ॥ কেউ কেউ বলেন “যত মত তত পথ”--এই 
নীতিই ধর্ম রাজ্যে ভাল । কারণ যার যার রুচি এবং ইচ্ছানুযারী ধর্ম 
পথে অগ্রসর হতে পারবে । আসলে কি তাই? 

উত্তর : যত মত তত পথ--এটি সাধারণ অর্থে ঠিকই । কিন্তু বাস্তবে 
সকল পথে একই গন্তব্যস্থানে পৌছানো যায় কি? কখনোই না । কাজেই 
যত মত নিজ নিজ গণ্তির মধ্যে-_অর্থাৎ ধর্ম, অর্থ, কাম ও মোক্ষ_যেন 
কোন একটির গন্তব্য স্থান হতে পারে । কিন্তু ভগবানকে পাওয়ার 
একমাত্র উপায় বা পথ ও মত হল শ্রদ্ধাভক্তি। প্রাকৃত উপায়ে চিৎ ও 
জড়বাদের সমন্বয়ের মাধ্যমে কখনোই অদ্বয় জ্ঞান তত্ব ভগবানের কাছে 
পৌছানো সম্ভব নয়। শ্রীমদ্‌ ভগবদ্‌ গীতায় (৬/৪৬-৪৭) ভগবান 
নিজেই বলেছেন যে সকাম কর্মরত তপস্থী অপেক্ষা কর্মযোগী শ্রেষ্ঠ । 
সামান্য সকামকর্মী অপেক্ষা যোগীই শ্রেষ্ঠ । আবার যত প্রকার যোগী 
আছে তাদের মধ্যে ভক্তিযোগীহ শ্রেষ্ঠ ॥ 

প্রশ্ন : ১০৯৯ ॥ “দরিদ্র নারায়ণের সেবা”-_এই কথা কি বৈষ্ণব 
দর্শন অনুযায়ী হাস্যাস্পদ একটি বিষয় নয়? 

উত্তর : হ্যা। কারণ এই কথা কানা ছেলের নাম পদ্মলোচনের 
মতই | মনে হয় ধর্মের নামে অর্থ উপার্জনের এটি একটি ছল উপায় । 
আরোও মনে হয় খৃস্টানদের যে মিশনারী কার্যক্রম তার থেকে ধমীয় 
তত্ব অনভিজ্ঞ ব্যক্তিরা এই মতবাদ ধার করেছে । কোথায় ষড় এ্বর্পূর্ণ 
ভগবান নারায়ণ, যার সেবায় সুখ লাভ করে জ্ঞানীর আত্মারাম অবস্থা 
পর্যন্ত তুচ্ছ হয়েছে, তিনি আবার দরিদ্র হন কিভাবে? দেহ সেবার 
আড়ালে এটি একরকমের জড়বাদ ছাড়া আর কিছুই নয় । এর মধ্যে চিৎ 
ধর্মের কোন সম্পর্কই নেই । তবে এর মাধ্যমে পৃণ্য সঞ্চয় এবং তার 
ফলে স্বর্গ লাভ হতে পারে মাত্র। কিন্তু পুণরায় জড় পৃথিবীতে আগমন 
(গীতা ৯/২১) মাত্র, এর বেশী কিছু নয় । 

প্রশ্ন : ১১০০ ॥ রামায়ন কি শুধু একটি মহাকাব্য? 

উত্তর : কোন একজন যথার্থ হিন্দুর কাছে রামায়ন শুধু একটি 
মহাকাব্য নয়, তার কাছে এটি শাশ্বত সনাতন ধর্মের ধ্রুবতারা স্বরূপ । 
এর মধ্যে ভারতের সভ্যতা এবং সাধারণ মানুষের আত্মকল্যাণের চিত্র 
অংকিত রয়েছে । বেদের যে অফুরন্ত জ্ঞানভাণ্তার তার অনেকটাই 
রামায়নের মধ্যে দেদীপ্যমান । অগন্ত্য সংহিতা বলেছেন : “বেদে যে 
পরম পুরুষের শিক্ষা দেওয়া হয়েছে তিনি দশরথ পুত্র শ্রীরামচন্দ্ররূপে 
আবির্ভূত রামায়নকে বালীকী খির স্বচ্ছ হৃদয়ে পালিত শিশু বলা 
যায়।” ধর্মের মাধ্যমে চরম আদর্শের প্রতীক হলেন শ্রীরামচন্দ্র । কি 
অপূর্ব তার শিক্ষা। শ্রীরামচন্দ্রের চরিত্রে আমরা দেখি ধর্মভিত্তিক চরম 
হাতি এই আদর্শ নিরীশ্বর নৈতিকবাদের অনেক 

॥ 

প্রশ্ন : ১১০১ ॥ ভগবান শ্রীরামচন্দ্র নাকি মহামায়া দুর্গার পুজা 

? 


উত্তর : এই কথা কেবলমাত্র কৃততিবাস ওঝা রচিত রামায়ণে উল্লেখ 
আছে। কৃত্তিবাস ওঝা ছিলেন ঘোর স্মার্তবাদী । তাই তিনি রামায়নের 

মধ্যে কাল্পনিক এই বিষয় জুড়ে দেন এই বলে যে ভগবান শ্রীরামচন্্ 
অকালে বোধন করে রাবণের পুজিত দুর্গাদেবীকে পুজা করে ছিলেন । 
আর সেই থেকে শারদীয় দুর্গাপুজার প্রচলন আরম্ভ হয় বলে প্রবাদ 
আছে। 

বাল্মিকীর মূল রামায়নে উপরোক্ত বর্ণনা নাই । এছাড়াও ভারতের 
নানা প্রদেশে আঞ্চলিক ভাষায় যে সমস্ত রামায়ণ লেখা হয়েছে তার 
কোনটিতেই অনুরূপ উল্লেখ দেখা যায় না। বিষ্ণু তত্ব শ্রীরামচন্দ্ 
মহামায়া স্বরূপিনী দুর্গাদেবীর কেন পুজা করবেন? এই দুর্াদেবীতো 
বিষ্ুর অপরা বা ছায়া শক্তি । কাজেই কৃত্তিবাস ওঝা শুধুমাত্র যে সত্যের 
অপলাপ করেন নাই তা নয়, তিনি যে বিষ্ণুতত্্ সম্পর্কে অনভিজ্ঞ তাও 
প্রমাণিত হয়েছে। 

প্রশ্ন : ১১০২ ॥ বিজয়া দশমী কি? 

উত্তর : লঙ্কার যুদ্ধে ভগবান শ্রীরামচন্দ্র অসুর রাবণকে বধ করে 
সীতাজীকে উদ্ধার করে অযোধ্যায় শুভ বিজয় করেছিলেন । সেই 
দিনকেই বিজয়া দশমী বলা হয় । বিজয়া দশমী এমন একটি বিশেষ 
দিন যেখানে স্মার্ত, বৈষ্ঞব, শাক্ত ইত্যাদির কোন বিচার নেই । সবাই 
এই দিনটিকে বিশেষভাবে সম্মান করেন। সেজন্য আজও প্রতিটি 
দেবমন্দিরে শুধু নয়, প্রতিটি ঘরে সন্ধায় শত শত দীপ জ্বালানো হয় । 
আবাল-বৃদ্ধ-বণিতা এমনকি দীর্ঘদিনের শক্রতা ভুলে গিয়ে একে 
অপরকে আলিঙ্গন, অভিবাদন এবং মিষ্টি মুখ করানো হয়। এই 
দিনটিকে উপলক্ষ করে আজও অনেক লোক রাম রাজ্যের কথা স্মরণ 
করেন। 

প্রশ্ন: ১১০৩ ॥ রত্বাকর দস্যু যিনি পরে বাল্মিকী মুণিতে রূপান্তর 
হন তিনি কি গৃহস্থ না গৃহব্রতী ছিলেন? 

উত্তর : আমরা যারা গৃহে অবস্থান করে সংসার ধর্ম করছি 
তাদেরকে মূলতঃ তিনভাগে ভাগ করা যায়। গৃহমেধী, গৃহত্রতী এবং 
গৃহস্থ । রত্মাকর দস্যু পথযাত্রীদের সর্বস্ব লুট করে নিজের সংসার পালন 
করতেন । তবে তিনি দস্যুবৃত্তি করলেও পাপ-পুণ্যের বিচার করতেন । 

অর্থাৎ তিনি মনে করতেন পাপ পথে সম্পদ অর্জন করলেও পিতামাতা, 
স্ত্রী ইত্যাদির ভরণপোষণ করায় তারাও তার পাপের ভাগী হবেন । আর 
পিতামাতার সেবা দ্বারা অর্জিত পুণ্যের ফলে তার পাপ দূর হয়ে যাবে । 
এই ধরনের মনোবৃত্তি থাকায় তাকে গৃহস্থ বলা যাবে না, বরং গৃহব্রতী 
বলা যায়। ট 

প্রশ্ন : ১১০৪ ॥ শ্রীনারদ মুণি রত্বীকর দস্যুকে কি নাম জপতে 
পরামর্শ দিয়েছিলেন? 

উত্তর : শ্রীনারদ মুণি রত্বাকরের ডান কানে তিনবার তারকন্রক্ষ রাম 
নাম দান করেছিলেন । কিন্তু রত্াকর পূর্বের পাপহেতু এই অপ্রাকৃত রাম 
নাম জপতে সমর্থ না হওয়ায় তাকে মরা মরা বলতে উপদেশ দেন। 
আর মরা, মরা বার বার জপলে শেষ পর্যস্ত রাম নামই নামাভাস রূপে 

হয়ে যায়। 

প্রশ্ন : ১১০৫ ॥ গৃহমেধী কাদেরকে বলা হয়? 

উত্তর : যে সব মানুষ শুধুমাত্র নিজেদের জড় ইন্দ্রিয়ের সুখের জন্য 
তথাকথিত সংসার ধর্ম পালন করে তাদেরকে গৃহমেধী বলা হয় । এরা 
প্রকৃত অর্থে গৃহস্থ নয় । কারণ এরা জড়ভোগেই মন্ত থাকে। স্বামী, স্ত্রী 
_ ছেলে-মেয়ে, নাতি-নাতনী ইত্যাদিকে কেন্দ্র করেই এরা সংসারের মধ্যে 
আবদ্ধ থাকে । এমনকি আত্মীয় স্বজন, বন্ধুবান্ধব, পাড়াপ্রতিবেশী, 
অতিথি আপ্যায়ন ইত্যাদির ধার ধারে না। 

প্রশ্ন : ১১০৬ ॥ এই জড়জগতে স্বজনাক্ষ্য দস্যু কাদেরকে বলা 
হয়? 
উত্তর : নিজের অতি আপনজন যখন দস্যুর মত আচার-ব্যবহার 
করে তখন তাদেরকে স্বজনাক্ষ্য দস্যু বলে। যেমন আজকাল 
পত্রপত্রিকায় দেখা যায় সম্পদের লোভে ভাই ভাইকে, পুত্র পিতাকে, 
স্বামী স্ত্রীকে হত্যা করছে। এরাই স্বজনাক্ষ্য দস্যু । কারণ অতি 
আপনজন হয়েও শুধুমাত্র অর্থ এবং ধনসম্পদের লোভে তারা দস্যুর মত 
নিজজনকে হত্যা করতেও কুষ্ঠিত নয়। এই সম্পর্কে একটি সত্য 
কাহিনী উল্লেখ করা যায়। একজন ধনবান ব্যক্তি তার বৃদ্ধ বয়সে 

একমাত্র ছেলেকে নিয়ে কোন এক সাধুর আশ্রমে গিয়েছিলেন । সাধুদের 
অমায়িক ব্যবহারে তিনি মুগ্ধ হয়ে বেশ বড় অঙ্কের অর্থ দান করার 
প্রতিশ্রুতি দিয়ে আসেন । কিন্তু বাড়িতে ফিরে আসার পর দেখা গেল 
দুই-একদিন যেতে না যেতেই এ একমাত্র পুত্র পিতাকে গুলি করে মেরে 
ফেলল । বাবার অর্থ যাতে মন্দিরে না যায় এবং একমাত্র সেই ভোগ 
করতে পারে-_এই নিঠুর মনোভাব নিয়েই সে বাবাকে হত্যা করে । এই 
পুত্রই হল স্বজনাক্ষ্য দস্যু । যেমন প্রহাদ মহারাজের কাছে তার পিতা 
হিরণ্যকশিপু ছিল স্বজনাক্ষ্য দস্যু ৷ 

প্রশ্ন : ১১০৭ ॥ বৃত্রাসুরের সাথে ইন্দ্রের যুদ্ধ কখন এবং কোন্‌ 
স্থানে হয়েছিল? 

উত্তর : অসুর সেনাপতি বৃত্রাসুর ইন্দ্রকে এক যুদ্ধে আহ্বান 
করেছিল । এই ঘটনা ঘটে সত্যযুগের অবসানে ক্রেতাযুগ আরম্ভ হওয়ার 
সন্ধিক্ষণে । আর তাদের মধ্যে যুদ্ধের স্থানটি ছিল পবিত্র নর্মদা নদীর 
তীরে। 

প্রশ্ন : ১১০৮ ॥ বৃত্রাসুরতো ভগবৎ ভক্ত ছিলেন। তাহলে 
বৃত্রাসুর পূর্বজন্মে কে ছিলেন এবং তার এই অবস্থা কেন হয়েছিল? 

উত্তর : বৃত্রাসুর পূর্বজন্মে চিত্রকেতু নামের এক রাজা ছিলেন । 
তিনি ছিলেন শ্রীহরির একজন একান্ত ভক্ত । কিন্তু কোন এক সময় পরম 
বৈষ্ঞব সদাশিবের চরণে অপরাধ করায় পার্বতী দেবীর অভিশাপে তার 
এই অসুর জন্ম লাভ হয় । এর পিছনে যে কাহিনী তা এই রূপঃ একদিন 
ভগবৎ ভক্ত চিত্রকেতু রাজা শিবকে দিগম্বর (বস্তরহীন) অবস্থায় পার্বতীকে 
কোলে নিয়ে বসে থাকতে দেখায় একটু রসিকতা করেছিলেন । শিবের 
সাথে চিত্র কেতুর এই রসিকতা পার্বতীদেবী বুঝতে পারেন নাই । শিব 
এবং চিত্রকেতুর মধ্যে ছিল বন্ধুত্বভাব । কারণ উভয়ই ছিলেন ভগবান 
সঙ্কর্ষণের উপাসক । পার্বতীদেবী এই বিষয়টি মনে না রাখায় মারাত্মক 
ভুল করেছিলেন । তিনি চিত্রকেতুকে অসুর যোনিতে জন্ম নেয়ার জন্য 
অভিশাপ দিয়ে বসলেন । ফলে চিত্রকেতুর অসুর জন্ম লাভ হয় । 

প্রশ্ন : ১১০৯ ॥ আজকাল দেখা যাচ্ছে কিছু লোক শাস্ত্রের বুলি 
আওড়িয়ে এথবা নানা কসরৎ দেখিয়ে শাস্ত্র ব্যাখ্যা করে সাধারণ 
লোকের কাছে প্রশংসা নিচ্ছে এবং এদের মধ্যে কেউ কেউ 
গুরুগিরিও করছেন । এদের সম্বন্ধে কিছু বলুন । 

উত্তর : বিভিন্ন শাস্ত্রের বুলি আওড়িয়ে অথবা নানান রকমের 
কসরৎ দেখিয়ে শাস্ত্র ব্যাখ্যা করে মুর্খ শ্রোতার কাছে আপাতত বাজীমাৎ 
করা যায়। কিন্তু শুধু দার্শনিক তত্ববিচার বা পরোপদেশে পত্তিত হলে 


তিনি নিজের অথবা পরের মঙ্গল করতে পারেন না। শ্রীল ভক্তি সিদ্ধান্ত - 
সরস্বতী গোস্বামী ঠাকুর একে বলতেন -সভামাৎ করার চাতুরী এবং ' 


কাল্পনিক দার্শনিক (9101120. 110105011161) । কারণ এরা নিজেরা 
ধর্মের বিধিবিধান নিজেরা আচরণ করেন না, শুধুমাত্র অপর মানুষকে 
ধর্মের উপদেশ দেন মাত্র । শ্রীমন্‌ মহাপ্রভু বলেছেন : নিজে ধর্ম আচরণ 
করে অপরকে শিখাতে হয় । তা নাহলে তাকে আত্মপ্রবঞ্থক, প্রতারক 
এবং ঠগ বলা যায় । 

প্রশ্ন : ১১১০ ॥ ভগবান শ্রীকৃষ্ণ কি অক্রুরের অনুরোধে, না 
নিজের ইচ্ছায় ব্রজধাম থেকে মথুরায় গিয়েছিলেন? 

উত্তর : সাধারণ অর্থে মনে হয় কংসের প্রেরিত দূত অক্রুরের 
অনুরোধে ভগবান মণুরায় ধর্নযজ্ঞ অনুষ্ঠানে গিয়েছিলেন । আসলে তা 
নয়। শ্রীমদ্‌ ভাগবত থেকে দেখা যায় স্বয়ং ভগবান শ্রীকৃষ্ণ বলেছেন, 
কংসবধ-স্বভক্ত যদুকুলহিতার্থম স্বেচ্ছয়া__অর্থাৎ কংসবধ এবং তার 
নিজজন যদুগণের মঙ্গলের জন্য স্বেচ্ছায় তিনি মথুরায় গমন করেছিলেন । 

প্রশ্ন : ১১১১ ॥ শ্রী অক্রুর এবং কৃতবর্মা উভয়ই শ্রীকৃষ্ণের 
একান্ত ভক্ত ছিলেন । বিশেষ করে অক্রুর অত্যন্ত পরম ভাগবত 
ছিলেন । এখন প্রশ্ন হল কেমন করে এই দুইজন বিশেষ করে অক্তুর 
শতধৰাকে প্ররোচিত করে শ্রীকৃষ্ণের পিতৃতুল্য সত্রাজিতকে (যিনি 
শ্রীকৃষ্ণের স্ত্রী সত্যভামার পিতা ছিলেন) হত্যা করার হেতু বা কারণ 
হতে পারেন? 

উত্তর : কোন কোন ধর্মীয় টীকাকার বলেন যে যদিও অক্রুর 
ভগবানের প্রিয়ভক্ত ছিলেন, তথাপি তিনি যখন শ্রীকৃষ্ণকে ব্রজ থেকে 

মথুরায় আনেন, তখন তিনি কেবল যাদবদের মঙ্গলের কথাই চিন্তা 
করেছিলেন । কিনতু ব্রজগোপীদের কাছে শ্রীকৃষ্ণের বিরহ যে কত কষ্টকর 
তিনি তা একবারও চিন্তা করেন নাই । কাজেই গোপীনাম্‌ ঈষৎ বৈষম্য 
স্পর্শাৎ_অর্থাৎ গোপীদের প্রতি তার এই টুকু অবহেলা বা বৈষম্যের 
জন্য অক্রুরের মন কিছুটা কলুষিত হয় । এর ফলেই সত্রাজিতকে হত্যা 
করার জন্য তিনি শতধন্বাকে প্ররোচিত করেছিলেন । 

প্রশ্ন : ১১১২ & শ্রীমদ্‌ ভাগবতে দ্রৌপদীকে কৃষ্ণা বলে শুকদেব 
গোস্বামী বর্ণনা করেছেন । তাহলে দ্রৌপদী কি কৃষ্ণ (কোলো) বর্ণের 
ছিলেন বলেই এই কথা বলেছেন? 

উত্তর : শ্রীমদূ ভাগবতে (১০/৫৮/৫) দেখা যায় দ্রৌপদী যখন 
শ্রীকৃষ্ণকে অভিবাদন করলেন তখন বলা হয়েছে_ 

কৃষ্ণা কৃষ্ণ মনিন্দিতা ... কিঞ্চিৎ ব্রীড়িতা 

__অর্থাৎ কৃষ্ণা (দ্রৌপদী) কিছুটা লজ্জা সহকারে ধীরে ধীরে তৎ 
সমীপে-_অর্থাৎ কৃষ্ণের কাছে উপস্থিত হয়ে অভিবাদন করলেন। 
এখানে দ্রৌপদীকে কৃষ্ণা বলে সম্বোধন করা হয়েছে। তিনি কেবল 
কৃষ্তবর্ণা বা শ্যামলী ছিলেন বলে নিশ্চয় পরম ভাগবত শ্রীল শুকদেব 
কৃষ্ণা শব্দ ব্যবহার করেন নাই । আসলে তিনি যে অন্তরে এবং বাইরে 
কৃষ্ণময়ী বা কৃষ্ণ অনুরক্তা যার দর্শনে কৃষ্ণপ্রেম জাগরিত হয় তারই 
ইঙ্গিত দিয়েছেন । 

প্রশ্ন : ১১১৩ ॥ ভাগবত থেকে দেখা যায় সরোবরে নগ্ন অবস্থায় 
স্থানরত দেবদাসীরা ব্যাসদেবের পুত্র বস্ত্রহীন শ্রীল শুকদেবকে 
দেখেও লজ্জা পান নাই । অথচ বস্ত্র পরিহিত বৃদ্ধ ব্যাসদেবকে দেখে 
নিজ নিজ বস্ত্র গ্রহণ করে লঙ্জা নিবারণ করেছিলেন । এর হেতু কি? 


ভাবহীন-_অর্থাৎ তার মনে স্ত্রী-পুরুষের ভেদ ছিল । এজন্য শুকদেবকে 
দেখে দেবদাসীরা ব্ব্িত হন নাই । কিন্তু ব্যাসদেবের উপরোক্ত ভাব 

থাকায় দেবদাসীরা নিজেদের নগ্ন অবস্থাকে অবাঞ্থিত বোধ করে নিজ 
নিজ বস্ত্র গ্রহণ করে লজ্জা নিবারণ করেন। 
প্রশ্ন :১১১৪ ॥ সর্ব ধর্মের সমৰয় কথাটি এখন মাঝে মাঝেই 
শুনতে পাওয়া যায় । একি সম্ভব? 
উত্তর : যারা সর্ব ধর্মের সমন্যয়-এর কথা বলেন তারা এক অর্থে 
সুবিধাবাদী । এরা মুখে বলেন সকল মতই ভাল | সময় শব্দের অর্থ 
হল সম্যকরূপে অবয়--অর্থাৎ যার স্থান যেখানে, তাকে সেই স্থানে 
বসানো । সমন্য় বলতে সব একাকার, বুঝায় না.। তামসিক, রাজসিক, 
সাত্বিক এবং শুদ্ধ সাত্বিক পূজন এক নয় । শুদ্ধভক্তিমত ভাল হইলে 
যখন অন্যমতগুলিকে তার সমান বলে স্থাপন করা যায় না-_অর্থাৎ ধর্ম, 
অর্থ, কাম ও মোক্ষ_-এই চতুবর্গের উধের্ব পঞ্চম পুরুতার্থ কৃষ্তপ্রেমকে 
সমান আসন দেয়া যায় না-এরূপ প্রমাণ হয়, তখন এইসব 
সমৰয়বাদীরা নিজেদের স্বরূপ প্রকাশ করে ফেলেন । শ্রীমন্‌ মহা প্রতু শ্রী 
মুকুন্দ দত্ত ঠাকুরকে উপলক্ষ্য করে এই তথাকথিত সমনয়বাদের মধ্যে 
যে কপটতা আছে তা জগতের জীবকে শিক্ষা দিয়েছেন_ 
প্রভু বলে_-ও বেটা যখন যেথা যায় । 
সেইমত কথা কহি তথায়ই মিশায় ॥ - 
বাশিষ্ট পড়য়ে যবে অদ্বৈতের সঙ্গে । 
ভক্তিযোগে নাচে গায় তৃণ করি দন্তে। 
অন্য সম্প্রদায়ে গিয়া যখন সাভ্ভায় । 
নাহি মানে ভক্তি, জাঠি মারয়ে সদায় । 
ভক্তি হৈতে বড় আছে,_যে ইহা বাখানে । 
নিরন্তর জাঠি মোরে মারে সেই জনে ॥ 
(চৈ. ভাগবত মধ্য ১০/১৮৮-১৯১) 
প্রশ্ন : ১১১৫ ॥ শ্রীরাধার ননদিনী কুটিলা সতী থাকা সত্বেও 
কেন শতছিদ্র কলসী দ্বারা যমুনা থেকে জল আনতে পারে নাই অথচ 
কুলটারূপে পরিচিত শ্রীমতি রাধারাণী তা আনতে পেয়েছিলেন? 
উত্তর : প্রথমত, কুটীলা কৃষ্ণের সঙ্গে শ্রীরাধার ভালবাসাকে নিন্দা 
করলেও নিজে কিন্তু কৃষ্ণকে ভালবাসতো। কিন্তু এই ভালবাসা ছিল 

মধুর রসের চেয়ে অনেক নিচে । দ্বিতীয়ত, কুটীলা নিজের সতীত্ব নিয়ে 
খুবই গর্ববোধ করতো এবং শ্রীরাধাকে কুলটা বলে সবসময়ই নিন্দা 
করতো । তাই কৃষ্ণের কৃপা থেকে সর্বতোভাবে বঞ্চিত হয় । 

পক্ষাত্তরে শ্রীরাধা ছিলেন কৃষ্ঃময়ী, কৃষ্ণ ছাড়া আর কিছুই জানতেন 
না। কুল, মান, দেহ, মন সবকিছুই কৃষ্ণ সমর্পিতা এবং নিবেদিতা ৷ 
তাই তীর কলস থেকে এববিন্দুও জল পড়ে নাই। অথচ কুটীলার 
কলসী থেকে সব জল ছিদ্র দিয়ে পড়ে যায় । 

প্রশ্ন : ১১১৬ ॥ শ্রীচেতন্য মহাপ্রভু স্বয়ং ভগবান হয়েও কেন 
কৃষ্ণ কৃষ্ণ রক্ষ মাম্‌ এবং পাহি পাম বলেছেন । আবার রাম রাঘব 
বলে রক্ষ মাম এবং পাহিমাম্‌ বলেছেন । এইসব কথার তাৎপর্য কি? 

উত্তর : শ্রীচৈতন্য মহাপ্রভু তার দক্ষিণ ভারত ভ্রমণের আগে 
উপরোক্ত কথা বলেছিলেন । এখানে রক্ষ মাম্‌ এবং পাহি মাম্‌-এই 
কথা বলার মূল উদ্দেশ্য হল তীর উত্তরসূরীদের জানিয়ে দিলেন যে 
দক্ষিণ ভারতে যেতে হলে বেশ একটু সাবধান হয়ে যেতে হবে । নইলে 
সরল প্রাণ বৈষ্ঞবরা সেখানকার নানা মতবাদে বিশ্বাসী এবং 
ধান্দাবাজদের পাল্লায় পড়ে যাওয়ার সম্ভাবনা আছে। তাই কেউ যদি 
সেখানে যান তবে কৃষ্ণ এবং শ্রীরামের কৃপা নিয়ে গেলে আর ভয়ের 
সম্ভাবনা থাকবে না-এই কথাই তিনি তাঁর পার্ষদদেরকে 
বুঝিয়েছিলেন। 

প্রশ্ন : ১১১৭ ॥ শ্রীকৃষ্ণের আদেশে একবার গরুড় কিংপুরুষলোকে 
গিয়ে হনুমানজীকে দ্বারকার আসার জন্য অনুরোধ করলেও হনুমান 
দ্বারকায় এসে কৃষ্ণের সাথে দেখা করেন নাই। এতে কি ভগবৎ 
চরণে তার অপরাধ হয় নাই? 

উত্তর : না। কারণ বিষ্ণু তত্বের এক এক শ্রীমূর্তির প্রতি এক এক 
ভক্তের গাঢ় নিষ্ঠা থাকে । এই নিষ্ঠা থাকলে সে আর অন্য মূর্তির প্রতি 
আকৃষ্ট হন না। তবে ভগবানের অন্য শ্রীমূর্তির প্রতি তীর শ্রদ্ধা অবশ্যই 
থাকে । শ্রী হনুমানজি শ্রীরামচন্দ্র এবং সীতাজির একনিষ্ঠ সেবক 
ছিলেন। তাই জানকী এবং রাম নামেই তীর ইস্ট নিষ্ঠা থাকায় 

দ্বারকাপুরীতে এসে কৃষ্ণের সাথে প্রথমে দেখা করেন নাই । পরে যখন 
ভগবানের নির্দেশে গরুড় তাকে আবার বলেন যে ছ্বারকাতে জানকী 
বল্পভ রামজী আপনাকে যাবার জন্য আদেশ করেছেন তখন কিন্তু 
হনুমানজি দ্রুত সেখানে এসে উপস্থিত হন। সেখানে তিনি তার 
ইস্টদেব শ্রীরামচন্দ্র, বামে সীতাদেবী এবং ডানে লক্ষ্ণজিকে দর্শন করে 
আনন্দ সাগরে নিমর্জ্িত হন। ইতিমধ্যে গরুড়জি এসে উপস্থিত। 
হনুমানজি একটু ভাব সম্বরন করে জোড়হাত করে প্রভুর কাছে প্রার্থনা 
করে বলেন-_ 


অর্থাৎ আমি যদিও জানি তত্তৃত শ্রীনাথে (ছ্বারকার কৃষ্ণ) এবং 
জানকীনাথে (রামচন্দ্র) অভেদ পরমাত্মা তথাপিও কমললোচন জানকী 
বল্ুভই আমার প্রাণসর্বস্ব এবং আমি তার চরণে নিজেকে এমনভাবে 
বিক্রি করেছি যে এমনকি তারই অন্যস্বরূপে প্রকাশিত হলেও আমার 
মস্তক সেই রাতুল চরণে শত চেষ্টা করেও নত করতে পারি না। 
প্রশ্ন : ১১১৮ ॥ অর্থই নাকি সমস্ত অনর্থের মূল । কারণ কি? 
উত্তর : ধর্মের জন্য, ভক্ত ও ভগবানের সেবার জন্য অর্জিত অর্থের 
একটি নির্দিষ্ট অংশ যদি কেউ ব্যয় না করে তবে সেই অর্থ তার জন্য 
বহু অনর্থের কারণ হতে পারে । যেমন অর্থ সংরক্ষণে ভয় ও ত্রাস, 
খরচে চিন্তা, উপভোগে ভ্রম ও মোহ ইত্যাদি সৃষ্টি করতে পারে । চৌর্য, 
হিংসা, মিথ্যা, অহংকার, কাম, ক্রোধ, গর্ব, গ্লেহবিহীনতা, শক্রতা, 
অবিশ্বাস, ভ্ত্রীভোগের লোলুপতা, মদ্যপান ইত্যাদিতে আসক্তি_এই সব 
অনর্থ অর্থ থেকেই সৃষ্টি হয় । তাই জ্ঞানী লোকেরা যথার্থই বলেন, অর্থই 
সব অনর্থের মূল । | 
প্রশ্ন : ১১১৯ ॥ গৌড়ীয় বৈষ্ণবদের কাছে মূল ইস্টদেবতা হলেন 
. ব্াধাকৃষ্ণ এবং শ্রীগৌর-নিতাই । তারপরও তারা শ্রীনৃসিংহদেবের 
পুঁজা করেন কেন? 
উত্তর : ভক্তিপথে বিভিন্ন ধরনের বাধা-বিয্ন থাকে। শ্রীনৃসিং্‌ 
হলেন ভগবানের সর্ব বিদ্ন বিনাশকারী শ্রীবিগ্রহ। তার কৃপা লাভ করতে 

পারলে সাধন পথে সমস্ত বাধাবিপত্তি অনায়াসে দূর হয়ে যায় । এজন্য 
বৈষ্ঞবরা ভগবান শ্রীনৃসিংহদেবের আবির্ভাব তিথি পালনসহ তীর পুজা 
ও অর্চনা করে থাকেন । 

প্রশ্ন : ১১২০ ॥ কোন বিষ্ণু তীর্থে গেলে কি কি জিনিস করণীয়? 

উত্তর : ১. প্রথমতঃ তীর্থে পৌছানোর পর উপবাসযোগে 
সেখানকার পবিত্র জলে প্লান করে শুদ্ধ পবিত্র বস্ত্র পরিধান ও 
গললম্ীকৃত বস্ত্র হয়ে কোনরকম ধাম অপরাধ যাতে না হয় সেদিকে 
বিশেষ দৃষ্টি রেখে পুজার ডালি নিয়ে হৃদয়ের গ্রীতি উপহার দান করার 
জন্য মন্দিরে উপস্থিত হতে হবে । 

২. দ্বিতীয়তঃ সেখানে দেহি মাম্‌-অর্থাৎ ভগবানের কাছে 
জড়জাগতিক কোন বস্তু পাওয়ার জন্য কামনা-বাসনা জানানো উচিত 
নয়। 

৩. তৃতীয়তঃ খুবই বিনীতভাবে প্রার্থনা জানাতে হবে এই বলে যে 
প্রভু আমি তোমাকে তুলে গিয়ে ত্রিতাপ গ্রস্ত । নিজের চরণামৃত দিয়ে 
আমার বিষয়-বাসনা দূর করে আপনার রাতুল চরণে আশ্রয় দান করুন । 
এই বলে নিজেকে তার চরণে সপে দিতে হবে । 

8. চতুর্থতঃ কোন তীর্থগুরুর বা ভক্তের কাছ থেকে ভগবানের 
এবং সেই ধামের মহিমা শ্রদ্ধার সাথে শ্রবণ করতে হবে । 

৫. পঞ্চমতঃ বাইরের কোন হোটেলের খাবার না খেয়ে অবশ্যই 
ভগবানকে নিবেদিত প্রসাদ গ্রহণ করতে হবে । 

প্রশ্ন : ১১২১ ॥ একটি ছবিতে দেখেছি শিশুরূপীকৃষ্ণ বটগাছের 
একটি পাতার উপর জলে ভাসমান অবস্থায় আছেন । এর তাৎপর্য 
কি? 

উত্তর : মহাপ্রলয়ের সময় সমস্ত জগৎ একসময় জলমগ্ন হয়ে গেলে 
তখন শিশুরূগী কৃষ্ণ একটি বটপত্রে শায়িত হয়ে ভাসমান অবস্থায় 
ছিলেন । তার এই অপূর্ব রূপ মা্কপ্ডেয় মুণি দর্শন করেছিলেন । তার এই 
দর্শন থেকেই ভগবানের এই অবস্থার কথা জানতে পারা যায় । যাই 
হোক এ অপূর্ব রূপ দর্শন করে মা্কতেয় মুণি এ শিশুর নাক নিয়ে একটি 

মশার ন্যায় অন্তরে প্রবেশ করেন। সেখানে তিনি অর্জন যেমন 
ভগবানের বিশ্বরূপ দর্শন করেছিলেন অনুরূপ বিশ্বরূপ দর্শন করে কৃষ্ণের 
বিভূতি ও মহিমা উপলব্ধি করার সুযোগ পান । 

প্রশ্ন : ১১২২ ॥ চাতুর্মাস্য ব্রত পালন করা কি শুধুমাত্র 
সন্ন্যাসীদের জন্যই? 

উত্তর : বহু প্রাচীন যুগ থেকে খষিগণ এবং বৈদাস্তিক ধারার 
সম্প্রদায় প্রবর্তক আচার্ষেরা চাতুর্মাস্য ব্রত পালনের উপর বিশেষ গুরুত্ব 
দিয়েছেন। স্মৃতিশাস্ত্রের বিধান অনুযায়ী__বৈদিক ধারার সকল বর্ণ এবং 
আশ্রমীর পক্ষেই এই ব্রত পালনের অনুশাসন রয়েছে । তবে বর্তমান 
যুগে একটা সাধারণ ধারণা রয়েছে যে চতুর্থ আশ্রমের সন্যাসীদের 
জন্যই এই ব্রতের বিধান । 

প্রশ্ন : ১১২৩ ॥ শ্রীল গৌর কিশৌরদাস বাবাজী মহারাজ কখন 
এই জড়জগৎ থেকে অপ্রকট হন? 

উত্তর : শ্রীল ভক্তি সিদ্ধান্ত সরস্বতী ঠাকুরের গুরুদেব ছিলেন শ্রীল 
গৌরকিশোর দাস বাবাজী মহারাজ । তিনি থাকতেন বর্তমান নবদ্বীপ 
শহরের গঙ্গার নিকটবর্তী এক নির্জন স্থানে । এই বাবাজী মহারাজ 
চাতুর্মাস্য ব্রত সমান্তির মুখে উত্থান একাদশী তিথিতে অপ্রকট হন। 

প্রশ্ন : ১১২৪ ॥ শোনা যায় শ্রীল গৌর কিশোরদাস বাবাজী 
মহারাজের অপ্রকটের পর তার শবদেহ নেয়ার জন্য অনেক বাবাজী 
দাবী করেছিলেন? কেন? তারপর কি হয়েছিল? 

উত্তর : তৎকালীন সময়ে রেওয়াজ ছিল কোন মহাপুরুষের সমাধি 
স্থান বা দেবমন্দির দর্শন করতে হলে দর্শকদেরকে ভেট (প্রণামী) দিতে 
- হতো । তখন বাবাজী মহারাজের শবদেহের দাবীদার অনেক বাবাজীর 
উদ্দেশ্য ছিল এ পূর্ব সিদ্ধির জন্য__অর্থাৎ মুনাফা লোটার জন্য । এ 
সময় সেখানে শ্রীল ভক্তি সিদ্ধান্ত সরস্বতী গোস্বামী ঠাকুর ছাড়া বাবাজীর 
আর কোন শিষ্য উপস্থিত ছিলেন না। তথাপি উপস্থিত বাবাজীরা 
নিজেদের স্বার্থ সিদ্ধির জন্য বললেন যে শ্রীল সরস্বতী ঠাকুর সন্যাস 
আশ্রমে নেই। কাজেই শ্রীল গৌর কিশোরদাস বাবাজী মহারাজের 


৪৮০ 


মরদেহের সৎকার করার তার কোন অধিকার নেই । শ্রীল সরস্বতী ঠাকুর 
যদিও তখনও সন্াস নেন নাই, কিন্তু নিষ্ঠাবান ব্রহ্মচারী ছিলেন । তিনি 
তখন বজ্র কণ্ঠে বললেন, “এখানে যাহারা যাহারা এই বাবাজী 
মহারাজের দেহের দাবী করছেন তীরা চতুর্থ আশ্রমী হয়েও সম্পূর্ণ স্ত্রী 
সম্ভোগ থেকে নিজেদেরকে দূরে রেখে যদি চরিত্রের পবিত্রতা রক্ষা করে 
থাকেন তাহলে তীহারা আমার মহান গুরুদেবের এই পবিত্র দেহের 
সৎকারের দাবী করলে আমার প্রতিবাদের কিছু নাই । আর তাহা না 
হলে অপবিত্র চরিত্র নিয়ে এই পবিত্র মরদেহ যিনি স্পর্শ করবেন তার 
সর্বনাশ অবশ্যস্তাবী ।” তখন দেখা গেল শ্রীল সরস্বতী ঠাকুর ছাড়া আর 
একজনও দাবীদার নেই । 

প্রশ্ন : ১১২৫ ॥ গৌরনাগরবাদী যা একটি অপসম্প্রদায় তার 
প্রবর্তন নাকি শ্রীচৈতন্য মহাপ্রভুর পার্যদ শ্রীনরহরি সরকার প্রভু 
করেছিলেন? 

উত্তর : শ্রীনরহরি ঠাকুর শ্রীচৈতন্য মহাপ্রভুর একজন অন্যতম 
পার্যদ ছিলেন। কিন্তু তার কিছু অযোগ্য শিষ্যনামধারী-চরম অপরাধযুক্ত 
অপসিদ্ধান্ত 'গৌরানাগরবাদ' প্রবর্তন করে যে সব গ্রন্থ রচনা করেছেন, 
তারই কিছু অংশ পরবর্তীকালে শ্রীনরহরি ঠাকুরের রচিত শুদ্ধ ভক্তিধারার 
গ্রন্থে অনুপ্রবেশ করায় অনেকেরই একটি ভুল ধারণা যে নরহরি ঠাকুর 
নাকি গৌরনাগরবাদের প্রবর্তক । তার মতো একজন গৌরপার্যদ অনুরূপ 
ভাবধারার পৃষ্ঠপোষক হতে পারেন না--সেটি আমাদের জানা উচিত। 
নরহরি ঠাকুরের নামে প্রকাশিত বর্তমানকালের গ্রস্থাদি পড়ার সময় এই 
বিষয়টি প্রতিটি বৈষ্ঞবের মনে রাখতে হবে । 

[বিস্তারিত জানতে হলে আমার লিখিত “বৈষ্ঞব নামধারী 
অপসম্প্দায়” বইটি পড়ুন] 

প্রশ্ন : ১১২৬ ॥ একসময় নবদ্বীপের পণ্ডিতরা নিমাইকে তীর 
সর্বোচ্চ পাপ্ডিত্যের জন্য বাদীরাজ উপাধি প্রদান করেছিলেন । কখন 
এবং কি কারণে? 

উত্তর : একসময় নবদ্ধীপে কেশব কাশ্বিরী নামে একজন দিক্‌ 
বিজয়ী পণ্ডিত আসেন এবং সেখানকার তৎকালীন পগ্তিতদেরকে তার 

সাথে তর্কযুদ্ধে অংশগ্রহণের আমন্ত্রণ জানান। তখন সেখানকার 
পণ্ডিতগণ কেউ এগিয়ে আসেন নাই । একমাত্র গৌরহরি এই কেশব 
কাশ্মিরী নামের পণ্তিতকে পরাজিত করেন । তখন নবদ্বীপের সকল 
পণ্তিত একযোগে সর্বোস্তম পাপ্তিত্যের উপহার হিসাবে বাদীরাজ এই 
পদবী বা উপাধি তাকে প্রদান করেছিলেন । 

[কেশব কাশ্মিরী সম্পর্কে বিস্তারিত জানতে হলে আমার রচিত 
বৈষ্ঞব সম্প্রদায় বইটি পড়ুন] 

প্রশ্ন : ১১২৭ ॥ শ্রীঅদ্বিত আচার্য প্রভু কোন্‌ মন্ত্রে গৌরহরিকে 
এই জগতে আসার জন্য আহ্বান করেছিলেন? 

উত্তর : শ্রীচৈতন্য ভাগবতের (চৈ. ভাগবত মধ্য ২/১৩৭) শ্রোক 
থেকে দেখা যায় অদ্বৈত প্রভু বিষ্ণু পুরাণের নিম্োক্ত শ্লোক উচ্চারণ করে 
গৌরহরিকে এই জগতে অবতরণ করার জন্য আহ্বান করেছিলেন-_- 


প্রশ্ন : ১১২৮ ॥ শ্রীচৈতন্য মহাপ্রভু শ্রী নিত্যানন্দ প্রভুকে কোন্‌ 
সময়ে তার ষড়ভূজ মূর্তি দেখান? 

উত্তর : শ্রীচৈতন্য ভাগবৃত থেকে দেখা যায় এক সময় শ্রীবাস 
অঙ্গণে মহাপ্রভুর আদেশে ব্যাসপুজা আরন্ত হয় । সেখানে শ্রীবাস ঠাকুর 
এই পুজার পৌরোহিত্য করেন । তখন শ্রীল ব্যাসদেবকে নিবেদনের 
জন্য আনা সুগন্ধি মালা শ্রীনিত্যানন্দ প্রভু শ্রীচৈতন্য মহাপ্রভুর গলায় 
পড়িয়ে দেন। সেই সময়ই বিশ্বস্তর তথা চৈতন্য মহাপ্রভু ষড়ভূজ মূর্তি 
ধারণ করেছিলেন । তার ছয়হাত এবং এসব হাতে ছিল শঙ্খ, চক্র, পদ্ম, 
গদা, শ্রীহল এবং মুষল | এথেকে বুঝা যায় তখন তিনি চতুর্ভূজ কৃষ্ণ 
এবং বলরাম এই যুগপত্রূপে নিত্যানন্দ প্রভুকে দর্শন দান করেছিলেন । 

প্রশ্ন : ১১২৯ ॥ শ্রীবাস অঙ্গণে যে হরিণাম সংকীর্তন হতো তা 
কখন থেকে আরন্ত হয়েছিল এবং কতদিন পর্যন্ত চলেছিল? 

উত্তর : শ্রী নিত্যানন্দ প্রভু নবদ্ধীপে আগমনের পর একসময় 
গৌরহরির আদেশে শ্রীবাস গৃহে ব্যাসপুজা আরম্ত হয় । এরপর অদ্বৈত 

প্রভুর সাথে নিত্যানন্দের মিলন হয় । তারপর গৌরহরির নির্দেশে শ্রীবাস 
অঙ্গনে রাত্রিবেলা হরিসংকীর্তন আরম্ভ হয়। এই সংকীর্তন চলেছিল 
পুরো একবছর । তবে তার মধ্যে একটি বৈশিষ্ট্য ছিল এই যে সংকীর্তনে 
কেবলমাত্র নিমাই-এর অন্তরঙ্গজন-_অর্থাৎ. একনিষ্ঠ বৈষ্ঞবগণই 
যোগদানের অধিকার পেয়েছিলেন । 
প্রশ্ন : ১১৩০ ॥ কেন এবং কখন মহাপ্রভু প্রথম কৃষ্ণভজনের 
আজ্ঞা দেন? 
উত্তর : শ্রীমন্‌ মহাপ্রভু শ্রীবাসের অঙ্গনে আপনজনদের নিয়ে 
সংকীর্তন করতেন । সেখানে কোন সাধারণ লোকতো দুরের কথা 
্রক্ষচর্য ব্রত অবলমী ব্রাহ্মণদেরও প্রবেশ করার অধিকার ছিল না। তাই 
একদিন অদ্বৈত প্রভু বললেন, আপনিইতো বলেছেন 
“তোমার সঙ্কল্প লাগি অবতীর্ণ আমি | 
বিস্তর আমার আরাধনা কৈলে তুমি ॥ 
শুতিয়া আছিলু ক্ষীর সাগর-ভিতরে | 
নিদ্রাভঙ্গ হইল মোর তোমার হুঙ্কারে ॥ 
দেখিয়া জীবের দুঃখ না পারি সহিতে । 
আমারে আনিলে সবজীব উদ্ধারিতে ॥” 
(চৈ. ভাগবত মধ্য ৬/৯৪-৯৬) । 
অদ্বৈত আচার্য প্রভূ একথা স্মরণ করিয়ে দিলে দয়ালপ্রভু তখন 
নিত্যানন্দ প্রভু এবং হরিদাসকে আজ্ঞা দিলেন এই বলে- 
শুন শুন নিত্যানন্দ, শুন হরিদাস । 
সর্বত্র আমার আজ্ঞা করহ প্রচার ॥ 
প্রতি ঘরে ঘরে গিয়া কর এই ভিক্ষা । 
বল কৃষ্ণ ভজ কৃষ্ণ কর কৃষ্ণ শিক্ষা ॥ 
চৈ. ভাগবত মধ্য ১৩/৮-৯) | 
প্রশ্ন : ১১৩১ ॥ মহাপ্রভু কেন প্রথমে তৎকালীন নবদ্ধীপের 
প্রখ্যাত ভাগবত পাঠক দেবানন্দ পণ্ডিতকে কৃপা করেন নাই? 
উত্তর : শ্রীচৈতন্য ভাগবত থেকে এর দুইটি কারণ জানা যায় । 

১. প্রথমতঃ দেবানন্দ পণ্ডিত ছিলেন মোক্ষ অভিলাধী এবং 
ভক্তিরস শুন্য শুক পণ্ডিত। 

২. দ্বিতীয়তঃ পরম ভাগবত শ্রীবাস পণ্ডিত একদিন দেবানন্দ 
পণ্ডিতের ভাগবত পাঠ শুনার সময় মহাভাবে বিভোর হয়ে ক্রন্দন করতে 
থাকেন। এ সময় অন্যান্য শ্রোতারা তীকে সেস্থান থেকে বের করে 
দেন। দেবানন্দ পণ্ডিত এর কোন প্রতিকার না করায় তার বৈষ্ঞব 
অপরাধ হয় । 

প্রশ্ন : ১১৩২ ॥ কিছু জড় পণ্ডিত বলেন নিমাই নাকি সন্ন্যাস 
গ্রহণের আগের রাত্রে বিস্ুপ্রিয়ার সাথে কাটিয়েছিলেন এবং এমনকি 
সহবাস পর্যন্ত করেছিলেন? 

উত্তর : এই ধরনের কথা বলা এবং শোনা মহাপাপ । কামাত্মা 
জড়রসভোগী তথাকথিত কিছু পণ্ডিত ব্যক্তি প্রভুর চরিত্রে কলঙ্ক দেয়ার 
জন্য একথা বলেন। প্রভুর সম্পূর্ণ নির্ভরশীল জীবনচরিত শ্রীচৈতন্য 
ভাগবত থেকে দেখতে পাই সন্যাস গ্রহণের আগের রাতে নিমাই 
পণ্ডিতের শোবার ঘরে হরিদাস এবং গদাধর মাত্র শয়ন করেছিলেন এবং 
যখন চারদণ্ড রাত থাকতে প্রভু ঘর ছেড়ে চলে যাচ্ছেন তখনও হরিদাস 
এবং গদাধর জানতে পেরে 

গদাধর-হরিদাস, উঠিলেন জানি । 
গদাধর বলেন,_চলিব সঙ্গে আমি ॥ 
(চৈ. ভাগবত মধ্য ২৮/৪৭) 
জগাই-মাধাইকে আমরা মহাপাতকী জানতাম । কিন্তু তারাও 
নিমাইয়ের কৃপা পেয়েছিল । এসব পাষণ্তীদের পশুর সন্তান না বলে আর 
উপায় কি? 

প্রশ্ন : ১১৩৩ ॥ নিমাই কেশব ভারতীর কাছ থেকে যে সন্ন্যাস 
মন্ত্র থুহণ করেন তা কি কেশব ভারতীর নিজের? 

উত্তর : না। কারণ নিমাই-এর ভক্তি দেখে বুঝেছিলেন যে তিনিই 
জগদগুরু । শ্রীচৈতন্য ভাগবত থেকে দেখা যায় কেশব ভারতী 'নিমাইকে 
বলেছেন 

তুমি যে জগদ্‌ গুরু জানিল নিশ্চয় । 
তোমার গুরুর যোগ্য কেহ কভু নয় ॥ 
(চৈ. ভাগবত মধ্য ২৮/১২৮) 
তাই কেশব ভারতী প্রভুর কানে যে সন্ন্যাস মন্ত্র দেবেন তা আর 
পাবেন কোথায়? তখন প্রভূ নিজেই বললেন_- 
প্রভু কহে, স্বপ্পরে মোরে কোন মহাজন । 
কর্ণে সন্যাসের মন্ত্র করিল কথন ॥ 
তখন নিমাইর আজ্ঞায় কেশব ভারতী সেই মন্ত্রই তীর কানে দিয়ে 
দেন। 
প্রভুর আজ্ঞায় তবে কেশব ভারতী । 
সেই মন্ত্র প্রভুরে কহিলা মহামতি ॥ 
(চৈ. ভাগবত মধ্য ২৮/১০৯) 
প্রশ্ন : ১১৩৪ ॥ শ্রী নিত্যানন্দ প্রতু শ্রীমন্‌ মহাপ্রভুর সন্ন্যাস 
দণ্ডকে ভেঙ্গে তিনখণ্ড করে দেন । এর তাৎপর্য কি? 
উত্তর : শ্রীচৈতন্য ভাগবত থেকে দেখা যায় শ্রীমন্‌ মহাপ্রভু তার 
সন্যাস লীলায় একদিন দূর গ্রামে ভিক্ষা করার জন্য যাওয়ার সময় 
জগদানন্দ পণ্ডিতের কাছে তীর দণ্ডটি রেখে যান । জগদানন্দ পণ্ভিত 
তখন প্রভুর অজ্ঞাতে তার পশ্চাতে যাওয়ার ইচ্ছা করে এ দণ্ড নিত্যানন্দ 
প্রভুর হাতে দিয়ে সাবধানে রাখার জন্য অনুরোধ করেন। তখন 
নিত্যানন্দ প্রভু হেসে বলেন_ 
অহে দণ্ড আমি যারে বহিয়ে হৃদয়ে । 
সে তোমায় বহিবেক এত যুক্তি নহে ॥ 
এতবলি, বলরাম পরম প্রচণ্ড । 
ফেলিলেন দণ্ড ভাঙ্গি করি তিনখণ্ড ॥ 
এই দণ্ড ভাঙ্গার বিষয়ে শ্রীল ভক্তি সিদ্ধান্ত ঠাকুর যে কথা বলেছেন 
তার সারমর্ম হল : শ্রীগৌর সুন্দর একদণ্ গ্রহনের ছলনালীলা প্রদর্শন 
করায় শ্রীনিত্যানন্দ প্রভু সেই দণ্ডকে তিনভাগে ভাগ করে তাকে 
ব্রিদগ্ডরূপে পরিণত করেন এবং এরূপ দণ্ড বহনের ভার ভগবৎ 

সেবকগণের কাছে ন্যন্ত করেন। অদ্বৈতবাদী মায়াবাদী সন্যাসীরা 
একদণ্ড ধারণ করেন । তারা ভক্তিবাদের বিরোধী । তাদের অযোগ্যতা 
দেখানোর জন্য শ্রীনিত্যানন্দ প্রভু একদণ্ডকে ব্রিদণ্ডে রূপান্তর করেন । 

প্রশ্ন : ১১৩৫ ॥ শ্রীচৈতন্য চরিতামৃত থেকে দেখা যায় শ্রীল 
মাধবেন্দ্রপুরী রেমুনার গোপীনাথের মন্দিরে পৌছে যখন জানতে 
পারলেন যে সেখানে অমৃতকেলি নামের এক বিশেষ ক্ষীর 
গোপীনাথকে নিবেদন করা হয় তখন তার সেই ক্ষীর আস্বাদনের 
ইচ্ছা জাগে । ভগবানকে নিবেদনের আগে কোন ভক্ত কি এরূপ 
করতে পারেন? - 

উত্তর £ প্রেমের রাজ্য এমনই বিচিত্র যে সেখানে বিধিমার্ণের কোন 
বিধান প্রযোজ্য নয় । প্রিয়কে কোন ভোজ্যবস্তু দান করে আনন্দ দেয়ার 
আগে তার কিছুটা আস্বাদন করা প্রেমের আতিশায্যের পরিচয় দেয় । 
বাৎসল্য এবং মধুর রসের কথা ছেড়ে দিলেও এমনকি বিশ্রন্ত-সখ্যেও 
এর অনেক উদাহরণ আছে । যেমন দাক্ষিণাত্যের অপ্ডাল পতিরূপে 
নারায়ণকে বরণ করতে গিয়ে যে সুন্দর মালাটি তিনি গাথতেন তা 
প্রথমে নিজের গলায় পড়ে নিয়ে আয়নায় এ অবস্থায় নিজের রূপ 
একবার দেখে তারপর মালাটি নারায়ণের উদ্দেশ্যে তর্পন করতেন । 
উদ্ধব কৃষ্ণের বিছানা রচনা করে নিজে প্রথমে সেখানে শয়ন করে দেখে 
নিতেন তা কৃষ্ণের জন্য সুখপ্রদ হবে কি না। ব্রজের সখারা নিজেদের 
কোন প্রিয়বন্তু প্রথমে আস্বাদন করে দেখতেন তা কৃষ্ণের জন্য সুখপ্রদ 
হবে কিনা। 

শ্রীল মাধবেন্ত্র পুরীপাদের জিহ্বার লালসা বিন্দুমাত্র ছিল না। 
অমৃতকেলি ক্ষীর তার গোপালকে ভোগ দেয়ার প্রবল ইচ্ছার জন্যই তার 
ক্ষীর আস্বাদনের ইচ্ছা হয়েছিল মাত্র । তাই তিনি বলেছেন-_ 

অযাচিত ক্ষীর প্রসাদ-অল্প যদি পাই । 
স্বাদ জানি “তৈছে ক্ষীর গোপালে লাগাই” 

পরক্ষণেই কিন্তু তিনি নিজেকে অপরাধী জ্ঞানে আর মন্দিরে 

অপেক্ষা না করে চলে গিয়েছিলেন । 

প্রশ্ন £ ১১৩৬ ॥ সাক্ষীগোপাল মন্দিরটি বর্তমানে কোথায় 


রয়েছে? 

উত্তর : বর্তমানে সাক্ষীগোপাল মন্দির শ্রীপুরীধামের নিকটবর্তী 
সত্যবতী নামক গ্রামে অবস্থিত । শ্রীমন্‌ মহাপ্রভুর সময় কিন্তু এই 
সাক্ষীগোপাল ছিলেন উড়িষ্যার কটক নামক শহরে । 

প্রশ্ন : ১১৩৭ ॥ সাক্ষীগোপাল কাহিনী কি কল্পিত না সত্য ঘটনা? 

উত্তর : শ্রী নিত্যানন্দ প্রভুর কাছ থেকে শ্রীমন্‌ মহাপ্রভু 
সাক্ষীগোপালের কাহিনী এবং তাৎপর্য শ্রবণ করেন এবং পরে দর্শন 
করেন। শ্রীচৈতন্য ভাগবত ও শ্রীচৈতন্য চরিতামৃত এবং অন্যান্য গ্রন্থ 
পর্যালোচনা করলে দেখা যায় মহাপ্রভু ছিলেন নবদ্বীপের সর্বশ্রেষ্ঠ পণ্তিত 
এবং এজন্য তাকে বাদীরাজ উপাধিও দেয়া হয় এবং তিনি কখনোই 
পাচালীর গল্প শুনে মেনে নেয়ার মত লোক ছিলেন না। এর মধ্যে 
সত্যের কোন অপলাপ থাকলে তিনি তা স্বীকার করতেন না। 


সুদীপ্ত সাত্বিক এই নাম ষে প্রণয় ॥ 
নিত্যসিদ্ধ ভক্তে সে সুদীপ্তভাব হয় । 
অধিরূঢ় মহাভাব যার তীর বিকার ॥ 
এরূপ ভাবে ভক্ত প্রায় মৃত্যুদশায় পৌছেন। 
প্রশ্ন : ১১৩৯ ছ শ্রীমন্‌ মহাপ্রভু সার্বভৌম ভট্টাচার্যকে কিরূপে 
? 
উত্তর : প্রথমে চতুর্ভুজ রূপ দেখান । অর্থাৎ শঙ্খ, চক্র, পদ্ম, 
গদাধারী মূর্তি দেখান । তারপর তার শ্যাম-বংশীধারী স্বকীয় রূপ 
দেখান । (চৈ. চ. মধ্য ৬/২০১-২০৪)। 


৪৮৭ 


প্রশ্ন £ ১১৪০ ॥ শ্রীপাদ রামানন্দ রায়কে মহাপ্রভু তার কোন 
রূপ দেখান? 

উত্তর : রসরাজ-মহাভাব রূপ দেখান । রসরাজ হলেন শ্রীকৃষ্ণ 
স্বয়ং । আর মহাভাব রূপ হলেন শ্রীমতি রাধারাণী | কাজেই প্রভু রায় 
রামায়নন্দকে তার অদ্ধয় তত্ব রূপ-_অর্থাৎ রাধাকৃষ্ণের মিলিত যুগল রূপ 
দেখান । 

প্রশ্ন £ ১১৪১ ॥ শ্রীচৈতন্য চরিতামৃত থেকে দেখা যায় 
দাক্ষিণাত্য ভ্রমণে মহাপ্রভুর সঙ্গী কালাকৃষ্ণ দাস ভষ্টথারী নামক এক 
তান্ত্রিক লোকদের পাল্লায় পরে মহাপ্রভুকে ছেড়ে চলে যান। এখন 
প্রশ্ন হল যে ব্রাহ্মণ সেবক স্বয়ং ভগবানের এত সেবা করেছেন সে 
মায়ার কবলিত হয় কি করে? 

উত্তর : মহাপ্রভুর সেবক কালাকৃষ্ণ দাস ছিলেন একজন সরল এবং 
গোবেচারী ব্রাহ্মণ । মালাবার প্রদেশের ভট্টথারিরা মারণ, উচাটন, 
বশীকরণ ইত্যাদি তান্ত্রিক ক্রিয়ার মাধ্যমে মহাপ্রভুর সেবক কৃষ্ণ দাসকে 
বশীভূত করে মায়ার রাজ্যে নিয়ে যাওয়ার চেষ্টা করলে তিনি তাকে 
উদ্ধার করেন । এর তাৎপর্য হল প্রত স্বয়ং তার সেবকের মাধ্যমে সাধক 
জীবকে সাবধান করে দিলেন যে তটস্থাধ্মী জীব সবসময় সাধনে নিযুক্ত 
না থাকলে যেকোন অবস্থায় মায়ার দ্বারা প্রলোভিত হতে পারে । 

প্রশ্ন : ১১৪২ ॥ শ্রীমন্‌ মহাপ্রভুর একান্ত আপনজন স্বরূপ 
দামোদর প্রভুর পরিচয় জানতে চাই । 

উত্তর : ব্রজে শ্রীমতি রাধিকার যে ললিতা সখী ছিলেন তিনিই 
শ্রীচৈতন্য লীলায় স্বরূপ দামোদর নামে আবির্ভূত হন। এই স্বরূপ 
দামোদর প্রভু গৌরলীলায় পূর্বাশ্রমে পুরুষোত্তম আচার্য নামে পরিচিত 
ছিলেন। শ্রীমন্‌ মহাপ্রভু তাকে না জানিয়ে সন্ন্যাস গ্রহণের পর পুরীর 
পথে রওনা হলে প্রতুর বিরহ সহ্য করতে না পেরে গৃহত্যাগ করে 
কাশীতে চলে যান। কিন্তু প্রভুর দর্শন সেখানে না পাওয়ায় ত্যাগীর বেষ 
গ্রহণ করে স্বরূপদামোদর নামে পরিচিত হন । যখন তিনি জানলেন যে 
মহাপ্রভু পুরীধামে আছেন তখনই তিনি সেখানে যাত্রা করেন। শ্রীমন্‌ 

মহাপ্রভু দাক্ষিণাত্য থেকে ফিরে আসার কয়েকদিন পরেই স্বরূপ 
দামোদর পুরীধামে পৌছে তীর চরণ দর্শনের সুযোগ লাভ করেন। 
শ্রীচৈতন্য চরিতামৃতের মধ্যলীলা থেকে স্বরূপ দামোদরের পরিচয় 
সম্পর্কে পাওয়া যায়_ 


পরম বিরক্ত তেঁহো পরম পণ্ডিত । 
রাত্রিদিনে কৃষ্ণ প্রেম আনন্দে বিহ্বল ॥ 
কৃষ্ণরস তত্ববেত্তা দেহ প্রেমরূপ | 
সাক্ষাৎ মহাপ্রভুর দ্বিতীয় স্বরূপ ॥ 
[এই বিষয়ে বিস্তারিত জানতে হলে আমার রচিত দ্বাদশ গোপাল 
চৌধট্রি মহাত্ত বইটি দেখুন ॥ 
প্রশ্ন : ১১৪৩ ॥ শ্রী ঈশ্বরপুরীর একনিষ্ঠ সেবক ছিলেন গোবিন্দ । 
মহাপ্রভু ছিলেন ঈশ্বরপুরীর শিষ্য। এরপরও কিভাবে মহাপ্রভু 
গোবিন্দকে তীর সেবকরূপে গ্রহণ করেছিলেন? 


উত্তর : শ্রীপাদ ঈশ্বরপুরী অপ্রকটের সময় তার সেবক গোবিন্দকে 
আদেশ দিয়ে যান যে সে যেন মহাপ্রভুর সেবা দানে নিয়োজিত হন। 
তাই গুরুর আজ্ঞায় শ্রীমন্‌ মহাপ্রভুর কাছে এসে জানালেন যে__ 
' পুরী গৌসাই আজ্ঞায় আইনু তোমার স্থানে । 
সিদ্ধি প্রাপ্তকালে গৌসাই আজ্ঞা কৈলমোরে ॥ 
কৃষ্ণ চৈতন্য নিকটে যাই সেবিহ তাহারে । 
মহাপ্রভু প্রথমে “গুরুর সেবক হয় মান্য আপনার”--এই বিচারে 
গোবিন্দকে নিজের সেবায় নিযুক্ত করতে রাজী হন নাই। কিন্তু সার্বভৌম 
পণ্তিত সহ অন্য ভক্তরা যখন তাকে গুরুর আজ্ঞার কথা স্মরণ করিয়ে 
বিশেষভাবে অনুরোধ করেন তখন গোবিন্দকে তিনি নিজ সেবার 
অধিকার দান করেন। 
প্রশ্ন : ১১৪৪ ॥ গোবিন্দ জন্মগতভাবে অব্বাহ্ষণ থাকা সত্বেও 


যেই ভজে সেই বড় অভক্ত হীন ছাড়। 
কৃষ্ণ ভজনে নাহি জাতি কুলাদি বিচার ॥ 
শ্রীপাদ ঈশ্বরপুরীর ন্যায় পরম ভাগবতের বিচার সমাজের বর্ণ- 
আশ্রমের ক্ষুদ্র গণ্ীর অনেক উপরে ছিল । তিনি জন্মগত অধিকারকে 
অগ্রাধিকার না দিয়ে শুদ্ধ সত্ত্ব ভূমিকায় গুণ বিচারকেই মান্য করেছেন । 
এরূপ সন্যাসী বা ত্যাগীর বিচারে কোনরকম বৈষম্যের স্থান ছিল না। 
কাজেই ভক্ত গোবিন্দকে সেবক হিসাবে নিযুক্ত করতে শ্রী ঈশ্বরপুরীর 
কোন সংকোচ ছিল না। 
প্রশ্ন * ১১৪৫ ॥ শ্রীমন্‌ মহাপ্রভু সব সময়ই ব্রাহ্মণের ভিক্ষা 
৪৯১৭৬০৩০৭১৯, ০৭ 
? 


উত্তর : ব্যবহারিক জগতে বিশেষ করে সমাজ জীবনে .যাতে 
পরবর্তীকালে বৈদিক বর্ণাশ্রম ধর্মের অবমাননা করে বর্ণ সঙ্করের সৃষ্টি না 
হয় সেজন্য মহাপ্রভু ভিক্ষান্ন গ্রহণের ক্ষেত্রে আপন আচরণে তার পরিচয় 
দিয়েছেন । এজন্যই দেখা যায় বৃন্দাবন থেকে ফেরার পথে কাশীতে 
দুইমাস চন্দ্রশেখর বৈদ্যের গৃহে অবস্থান করলেও ভিক্ষা গ্রহণ করেছেন 
তপন মিশ্রের গৃহে । আবার পুরীতে সার্বভৌম ভট্টাচার্যের আতিথ্য গ্রহণ 
করলেও তীর এত প্রিয় রায় রামানন্দের গৃহে কোনদিনই ভিক্ষা গ্রহণ 
করেন নাই । অথচ গুপ্া মার্জনের পর যখন প্রসাদ গ্রহণ করছেন তখন 
দেখা গেল একই সারিতে তার ডানদিকে রায় রামানন্দ বসে প্রসাদ 
পাচ্ছেন। 

যদিও বৈষ্ণবে জাতি বুদ্ধি করা ঠিক নয়, তারপরও সমাজ-জীবনে 
সংকীর্ণমনা ও ধর্ম বিশ্বাসী সরল জনগণের মধ্যে যাতে বর্ণাশ্রম ধর্ম 
লংঘন হয়ে বিশৃঙ্খলা দেখা না দেয় সেজন্য মহাপ্রভু উপরোক্ত আচরণ 
করেছিলেন । 

[বি. দ্র. যারা এই বিষয়ে আরোও জানতে চান তারা শ্রীল 


ভক্তিসিদ্ধান্ত সরস্বতী ঠাকুর রচিত ব্রাহ্মণ ও বৈষ্ণব বইটি দেখতে. 


পারেন |] 


৪৯০ 


প্রশ্ন : ১১৪৬ ॥ পুরীধামে রথযাত্রার আগে গুপ্ডিচা মন্দির 
মার্জনের তাৎপর্য কি? 
উত্তর : শ্রীমন্‌ মহাপ্রভু যিনি স্বয়ং ভগবান হয়েও আচার্য-লীলা 
অভিনয় করে গুগ্চা মন্দির মার্জনের তাৎপর্য বর্ণনা করতে গিয়ে 
বলেছেন_ 
মন্দির শোধিয়া কৈল, যেন নিজ মন ॥ 
নির্মল, শীতল স্সি্ধ করিল মন্দিরে । 
আপন হৃদয় যেন ধরিল বাহিরে ॥ 
(চৈ. চ. মধ্য ১২/১০৫) 
এর প্রেক্ষিতে বলা যায় জগদ্‌ গুরু মহাপ্রভু তার গুণ্িচা মার্জন 
লীলার মাধ্যমে এই শিক্ষা দিয়েছেন যে. ভগবানকে যদি কোন জীব 
নিজের হৃদয়ে বসাতে ইচ্ছা করেন তবে সর্বপ্রথম নিজের হৃদয়ের ময়লা 
পরিষ্কার করা উচিত । হৃদয়কে নির্মল, শান্ত এবং ভক্তিতে উজ্জ্বল করা 
আবশ্যক । কারণ হৃদয়ের ময়লা হল অন্য অভিলাষ, সকাম কর্ম, জ্ঞান 
এবং যোগাদির চেষ্টা ইত্যাদি । এসব দুর হওয়া না পর্যন্ত শুদ্ধ ভক্তির 
উদয় হয় না। আর এরূপ ভক্তির উদয় না হলে হৃদয়ে কৃষ্ণের আবির্ভাব 
হয়না। 
প্রশ্ন £ ১১৪৭ ॥ এক সময় পুরী ধামে প্রেমাবেশে নৃত্য করতে 
যেয়ে পুত্র গোপাল অচেতন হয়ে পড়লে শ্রীঅ্ৈত প্রভুকে কান্না 
করতে দেখা যায় । তার মতো মহাপ্রভুর পার্ষদ এরূপ আচরণ কি 
করে করতে পারেন? 
উত্তর : জাগতিক লোকের মতো নিজের পুত্রের অচেতন বা মৃত্যুর 
শোক কোন শুদ্ধ বৈষ্ণবকে স্পর্শ করার কথা নয় । গোপাল ছিলেন শুদ্ধ 
বৈষ্ঞব এবং শ্রীগৌর হরির সরাসরি কৃপা প্রাপ্ত । এহেন বৈষ্ঞবের সঙ্গ 
হারাতে হল--এরূপ মনে করেই অদ্বৈত প্রভু তার বিরহের পরিচয় 
দিয়েছিলেন । রায়-রামানন্দ সংলাপে তাই দেখা যায়__ 
দুঃখ মধ্যে কোন্‌ দুঃখ হয় গুরুতর । 
কৃষ্ণভক্ত বিরহ বিনা দুঃখ নাহি দেখি পর ॥ 


৪৯১ 


প্রশ্ন : ১১৪৮ ॥ স্নান-আহ্িক, হাত-মুখ না ধুয়ে কি ভগবৎ 
প্রসাদ ভক্ষণ করা যাবে? 

উত্তর : হ্যা বিশেষ অবস্থায় করা যাবে । যেমন কোন শুদ্ধ ভক্ত যদি 
ভগবৎ প্রসাদ এনে তা সেই সময়ই গ্রহণের অনুরোধ করেন তবে যে 
কোন অবস্থায়ই এ প্রসাদ গ্রহণ করা যাবে । কারণ মহাপ্রসাদ সামনে 
আসলে তাকে সম্মান করে তৎক্ষণাৎ গ্রহণ করা উচিত। তা না হলে 
প্রসাদের অবমাননা এবং ভগবৎ চরণে অপরাধ হয়। এই বিষয়টি 
আমরা শ্রীচৈতন্য চরিতামৃতের মধ্য লীলা থেকে জানতে পারি । একদিন 
শ্রীমন্‌ মহাপ্রভু জগন্নাথ দর্শনের পর খুব সকালে মহাপ্রসাদ নিয়ে 
সার্বভৌম ভ্টাচার্যের গৃহে উপস্থিত হন। ভট্টাচার্য মহাপ্রভুকে সাষ্টাঙ্গে 
প্রণাম করার পরই তিনি তার হাতে এ মহাপ্রসাদ তুলে দেন। তখনও 
সার্বভৌম ভট্টাচার্য হাত-মুখ ধোন নাই । স্নান-আহিক করাতো দুরের 
কথা । কিন্তু সেই মুহূর্তে তিনি ব্রাহ্মণের জন্য প্রাতঃকালে করণীয় সব 
বিধি-বিধান লংঘন করে এ মহাপ্রসাদ খেয়েছিলেন । 

বৈষ্ণব সঙ্গ লাভ এবং ভগবৎ মহাপ্রসাদে অপ্রাকৃত বোধ মানুষকে 
বর্ণ ও আশ্রম ধর্মের অনেক উধের্ব পৌছে দিতে পারে । 

প্রশ্ন : ১১৪৯ ॥ জগন্নাথ শব্দের মহিমা কি? জগন্নাথ শব্দ ছারা 
কোন্‌ জগতের নাথ বুঝানো হয়? 

উত্তর : সাধারণ কথায় জগন্নাথ শব্দ দ্বারা জগতের নাথ যিনি তা 
বুঝায় । এখন জগৎ বলতে আমরা দেখি. ৩টি জগৎ : জড় জগৎ, জীব 
জগৎ এবং চিৎ জগৎ। জড় জগতের নাথ বলতে স্বাভাবিক অর্থে বুঝায় 
সৃষ্টি, হ্িতি এবং প্রলয়ের যিনি কর্তা__অর্থাৎ খাঁর ইচ্ছাতে এই জড় 
জগতের সৃষ্টি, স্থিতি ও প্রলয় হয় । এখানে কাল তার নিমিত্তরূপে কাজ 
করে। 

জীবজগৎ বলতে গীতায় পাই, “মমৈবংশ জীবলোকে জীবভূতঃ 
সনাতন” জীব ভগবানের অণু অংশ এবং তটস্থাধর্মী। তাই স্বভাবতই 
ভগবৎ বহিঃমুখতা বশত সহজেই মায়ার কবলিত হয় । আবার জীবের 
মধ্যে কিছু নিত্যমুক্ত, এবং বাকীরা সবাই নিত্যবদ্ধ বা মায়াবদ্ধ । 


৪৯২ 


চিৎ জগৎ বলতে ভগবানের নিজের ধাম বুঝায় । সেখানে নিত্যমুক্ত 
জীবেরা অবস্থান করে ভগবানের সেবা করেন । ভগবান ও মুক্ত জীবের 
সম্পর্ক হলো-_নিত্যকালের সেব্য এবং সেবক সম্পর্ক । মায়াবদ্ধ জীবের 
এইরূপ সম্পর্ক থাকলেও সে তা ভুলে যায় বলেই মায়ার পাশে আবদ্ধ 
হয়ে যায় । কাজেই শ্রী জগন্নাথদেব মুক্ত এবং বদ্ধ_-এই উভয় ধরনের 
জীবেরই নাথ বা প্রভু । তিনি মুক্ত জীবের সেব্য এবং বদ্ধজীবের নিয়ন্ত্রক 
এবং কর্মফলদাতা । 
প্রশ্ন : ১১৫০ ॥ জগন্নাথ মন্দিরের দক্ষিণে বিমলা দেবীর মন্দির 
আছে । এই বিমলা দেবী কে? 

উত্তর : বিমলা দেবী হলেন মূলতঃ পার্বতী দেবী । একসময় 
ভগবানের মহাপ্রসাদ পাওয়ার জন্য পার্বতী দেবী কঠিন তপস্যা করেন। 
শ্রী জগন্নাথদেব তার তপস্যায় প্রীত হয়ে বলেন যে আমার মহাভোগ 
গ্রহণের পর আমি প্রতিদিন এঁ প্রসাদ তোমাকে দেব । তোমার ন্যায় 
পরম বৈষ্ঞবীর কল্যাণে তা মহাপ্রসাদরূপে গণ্য হবে । আরও বললেন 
যে হে দেবী এখন থেকে তোমার স্থান হল আমার গর্ভ মন্দিরের অনতি 
দুরে দক্ষিণ পার্থে এবং তোমার এই বিমলা বুদ্ধির জন্য তুমি বিমলা 
দেবী নামে পরিচিত হবে । * 

প্রশ্ন : ১১৫১ ॥ ভগবানের মহাপ্রসাদ গ্রহণের কোন নিয়ম বা 
বিধি আছে কি? 

উত্তর : শ্রীচৈতন্য চরিতামূতে (চৈ. চ. মধ্য ৩৯/২২৫-২২৬) বলা 
হয়েছে : মহাপ্রসাদ শুষ্ক হউক, পরঁষিত হউক অথবা দূরদেশ থেকে 
আনা হউক দেয়া মাত্রই ভক্ষণ করা বিধি। এতে কোন কাল বা সময় 
বিচারের প্রয়োজন নাই। এই অন্রপ্রসাদ পাওয়া মাত্রই শিষ্ট লোক 
ভোজন করবেন, এখানে দেশ ও কালের কোন নিয়ম বা বিধি নাই। 

প্রশ্ন : ১১৫২ £.শ্রীকৃষ্জের মতো শ্রীমন্‌ মহাপ্রভু কি কখনো 
বৈভব বিলাস করেছিলেন? ৃ 

উত্তর : হ্যা। শ্রীচৈতন্য চরিতামৃতের মধ্য লীলা থেকে দেখা যায় 
শ্রীকৃষ্ণ রাসলীলার সময় যেমন বহুমূর্তি ধারণ করেছিলেন অনুরূপ 

শ্রীচৈতন্য মহাপ্রভুও জগন্নাথ দেবের রথযাত্রার সময় তার সাতটি কীর্তন 
সম্প্রদায়ের মধ্যে একই সময়ে স্ব-স্বরূপে বিহার করেছিলেন । 
কীর্তনীয়াগণ দেখেন তাদের নিজ নিজ সম্প্রদায়ে শ্রীমন্‌ মহাপ্রভু বিরাজ 
করছেন। 

প্রশ্ন £ ১১৫৩ ॥ এগার বছর বয়স পর্যন্ত শ্রীকৃষ্ণ ব্রজে তার 
পূর্বলীলা করেছিলেন । আবার কতদিন পর কত বছর বয়সে তিনি 
ব্রজে প্রত্যাবর্তন করেছিলেন? 

উত্তর : শ্রীল জীব গোস্বামী তার গোপাল চম্পু (উভয় খণ্ড 
২৯/৩০-৩১) বইতে বলেছেন : “মহাভারতের নিয়মানুসারে কুরুক্ষেত্রের 
যুদ্ধের পর যুধিষ্ঠির হস্তিনাপুরের রাজা হন যাট বছর বয়সে । তখন 
অর্জনের বয়স ছিল ৫৭ বছর । কৃষ্ণ অর্জুনের সমবয়ক্ক হওয়ায় তার 
বয়সও ছিল ৫৭ বছর । পাণ্ডবরা এর আগে ১২ বছর বনবাস এবং ১ 
বছর অজ্ঞাতবাসে ছিলেন । পাগডবদের বনবাসে যাওয়ার ঠিক পূর্বেই 
শ্রীকৃষ্ণ দত্তবক্রকে বধ করে ব্রজে গমন করেছিলেন । এখন ৫৭ বছর 
থেকে ১৩ বছর বাদ দিলে তখন হয় কৃষ্ণের বয়স ৪৪ বছর । এইভাবে 
হিসাব করলে দেখা যায় ৪৪ বছর বয়সে কৃষ্ণ ব্রজে প্রত্যাবর্তন করেন । 
কিন্তু ১১ বছর বয়স পর্যন্ত কৃষ্ণ ব্রজে তীর পূর্বলীলা করেছিলেন । 
তাহলে দেখা যায় ৩৩ বছর মথুরা এবং দ্বারকায় অবস্থান করে তিনি 
ব্রজে প্রত্যাবর্তন করেছিলেন ।” 

প্রশ্ন : ১১৫৪ ॥ শ্রীকৃষ্ণ কিভাবে দত্তবক্রকে বধ করেছিলেন? 

উত্তর : দত্তবক্র দেবর্ষি নারদের মুখে শুনতে পায় যে যুধিষ্ঠিরের 
রাজসুয় যজ্ঞে শ্রীকৃষ্ণ শিশু পালকে বধ করে ছারকায় প্রস্থান করছেন । 
সে তখন ক্রোধে কৃষ্ণকে বধ করবার জন্য দ্বারকার পথে অভিযান 
করলে পথে শুনলো যে কৃষ্ণ দ্বারকায় না যেয়ে মথুরা গমন করেছেন । 
তখন মথুরার দ্বারদেশে শ্রীকৃষ্ণ এবং দস্তবক্রের মধ্যে দিবারাত্রি যুদ্ধ 
হয়। যুদ্ধের একসময় শ্রীকৃষ্ণ তার গদা দ্বারা দত্তবক্রকে হত্যা করেন । 

প্রশ্ন : ১১৫৫ ॥ শ্রীকৃষ্ণ কখন তার অন্ত্শস্্র পুরিত্যাগ করেছিলেন? 

উত্তর : দস্তবক্র এবং বিদুরথকে বধ করার পর শক্রুপক্ষ নিঃশেষ 
হয় । এর পরই শ্রীকৃষ্ণ তার হাত থেকে সব ধরনের অস্ত্র পরিত্যাগ করেন । 

প্রশ্ন : ১১৫৬ ॥ কৃষ্ণ গোকুল, ব্রজ এবং মুরায় বিভিন্ন সময়ে 
বিভিন্ন অসুরকে নিহত করেন । এই কৃষ্ণ কি নন্দের নন্দন? 

উত্তর : না। এই কৃষ্ণ হলেন বাসুদেব কৃষ্ণ । নন্দের নন্দন দ্বভুজ 
কৃষ্ণ থেকে বাসুদেব কৃষ্ণ বের হয়েই বিভিন্ন সময়ে বিভিন্ন অসুরকে 
চতুর্ভূজ রূপে নিহত করেছিলেন । 

প্রশ্ন : ১১৫৭ ॥ কৃষ্ণ অনেক অসুর বধ করেছিলেন । এই কৃষ্ণ 
কি বসুদেব পুত্র না নন্দ পুত্র? 

উত্তর : নন্দের নন্দন শ্রীকৃষ্ণ হলেন লীলা মাধুর্যময় । তিনি কোন 
অসুরকেই নিহত করেন নাই । বসুদেবের পুত্র চতুর্ভূজ বাসুদেব কৃষ্ণই 
অসুরদেরকে নিধন করেছিলেন ৷ এই বাসুদেব কৃষ্ণই দ্বিভুজ কৃষ্ণের 
প্রকাশ বিগ্রহ। রর 

প্রশ্ন : ১১৫৮ ॥ শ্রীগৌরহরি শ্রীপাদ ঈশ্বরুরী থেকে কত অক্ষর 
বিশিষ্ট দীক্ষা মন্ত্র গ্রহণ করেছিলেন? ঃ 

উত্তর : গয়াধামে ঈশ্বরপুরীপাদ থেকে শ্রীগৌরহরি নবীন কৃষ্ণের 
উপাসনা মন্ত্র “গোপীজন বল্লভায় স্বাহা”--এই দশ অক্ষর বিশিষ্ট মন্ত্রে 
দীক্ষা গ্রহণের অভিনয় করেছিলেন । 

প্রশ্ন : ১১৫৯ ॥ আমরা শুনি ভগবান কৃষ্ণ কংসের কারাগারে 
এবং নন্দালয়ে একই সময়ে আবির্ভূত হন । বসুদেব কৃষ্ণকে নন্দের 
আলয়ে রেখে আসেন । তাহলে নন্দালয়ে জন্ম নেয়া কৃষ্ণ কোথায় 
গেলেন? 

উত্তর : এই বিষয়ে শ্রীল রূপগোস্থামী তার লঘুভাগবতামৃত বইতে 
বলেছেন : শ্রীকৃষ্ণ কখনো চতুর্ভজ মূর্তিতে প্রকাশিত হলেও তীর স্বয়ং 
রূপ দ্বিভুজ মূর্তি পরিত্যাগ করেন না। কংসের কারাগারে আবির্ভূত 
চতুর্ভজ মূর্তি হলেন দ্বিভূজ কৃষ্ণের প্রকাশ মূর্তি। এখন নন্দের গৃহে 
আবির্ভূত স্বয়ং রূপ কৃষ্ণকে যোগমায়া কংসের কারাগারে নিয়ে যাওয়ার 
পর সেখানে অবস্থানরত বাসুদেব কৃষ্ত-তার মধ্যে প্রবেশ করলে তিনি 
প্রাকৃত শিশু (দুই হাত বিশিষ্ট শিশু) হয়ে যান। এরপর তীরই নির্দেশে 

বসুদেব নন্দালয়ে তাকে নিয়ে গিয়ে যশোদা মায়ের কাছে রেখে দিয়ে 


ফিরে আসেন । 
প্রশ্ন : ১১৬০ ॥ শ্রীমন্‌ মহাপ্রভুর কাছে শাস্তিপুরে রঘুনাথ দাস 
গোস্বামী হৃদয়ের আর্তি নিয়ে নিবেদন জানানোর পরও কেন রঘুনাথ 
দাসকে বলেছিলেন, “মর্কট বৈরাগ্য না কর লোক দেখাঞ্া”__ 
মহাপ্রভুর এই কথা বলার উদ্দেশ্য কি ছিল? 
উত্তর : রঘুনাথ ছিলেন শ্রীমন্‌ মহাপ্রভুর একান্ত ভক্ত । তারপরও 
তীর মাধ্যমে জগতের লোককে শিক্ষা দেয়ার জন্য প্রভু বলেছিলেন_ 
স্থির হঞ্জা ঘরে যাও, না হও বাতুল। 
ক্রমে ক্রমে পায় লোক ভবসিন্ধুকুল ॥ 
মর্কট-বৈরাগ্য না কর লোক দেখাঞা । 
অচিরাৎ কৃষ্ণ তোমায় করিবেন উদ্ধার ॥ 
(চৈ. চ. মধ্য ১৬/২৩৭, ২৩৯) 


এর মাধ্যমে শ্রীমন্‌ মহাপ্রভু জগৎকে জানালেন যে শুধুমাত্র বৈরাগ্য . 


অবলম্বন করে ভগবৎ বর্হিমুখীজীব কখনো এই সংসার সাগর উত্তীর্ণ হয়ে 
বৈকুষ্ঠ জগতে প্রবেশ করতে পারে না। অনেক জন্মের সুকৃতির পর 
পরম ভাগবত সাধুর কৃপা পেয়ে কৃষ্ণ বিশেষ অনুরাগ না আসা পর্যন্ত 
সাধনপথ থেকে কোন লোক বিচ্যুত হতে পারে । 

প্রশ্ন : ১১৬১ ॥ জড়চোখে কি কৃষ্ণ দর্শন সম্ভব? 

উত্তর : কখনোই নয় । কারণ কৃষ্ণ হলেন অপ্রাকৃত বস্তু, তিনি 
' চিন্ময় । কাজেই প্রাকৃত বস্তু জড় চোখ দ্বারা তাঁকে দর্শন করার সুযোগ 
কোথায়? হৃদয়ে কৃষ্ণ কৃপা স্বরূপ সম্ষিৎ জ্ঞান না হলে কৃষ্ণকে দর্শন 
আলেয়ার ন্যায় বা ভ্রম মাত্র । 

শ্রীচৈতন্য চরিতামৃত থেকে দেখা যায় মহাপ্রভু যখন বৃন্দাবন 
অবস্থান করছিলেন তখন একদিন গুজব রটে যায় যে কালীয়হুদে কৃষ্ণ 
আবার দর্শন দিয়েছেন । তিনি কালীয় নাগের ফনায় উঠে নৃত্য করছেন । 
কিন্তু পরদিনই জানা গেল-_ 

নিজ-ভ্রমে মুর্খ-লোকে করে কোলাহলে । 
নৌকাতে কালীয় জ্ঞান, দীপে রত্-জ্ঞানে । 
জালিয়ারে মৃঢ় লোক কৃষ্ণ করি মানে ॥ 
অর্থাৎ কালীয় হুদে জেলেরা নৌকা নিয়ে মাছ ধরছিল । সেই 
নৌকাকেই কালীয় নাগ এবং দীপকে এ নাগের মণি মনে করে 
অশিক্ষিত লোকেরা ভগবানের লীলা আবার হচ্ছে বলে মনে করেছিল। 
এথেকে বুঝা যায় জড় চোখে ভগবান এবং তীর লীলা দর্শন সম্ভব নয় । 
প্রশ্ন : ১১৬২ ॥ শ্রীল শুকদেব গোস্বামী ভাগবতে রাধার কথা বা 
নাম সরাসরি বলেন নাই কেন ৃ 
উত্তর : শ্রীমদ্‌ ভাগবতের কিছু টীকাকার বলেন যে শ্রীল শুকদেব 
ভালভাবেই জানতেন রাধা-ভাব-সিন্ধুর মধ্যে ডুব না দিতে পারলে 
রসরাজ কৃষ্ণের লীলা মাধুর্য বৈশিষ্ট্য বোঝা সম্ভব নয়। কিন্তু মহারাজ 
পরিক্ষীৎকে কৃষ্ণলীলার রস পান করানোর সময় রাধা নামটি সরাসরি 
উচ্চারণ করে প্রকাশ করতে পারেন নাই । কারণ যে মুহুর্তে রাধা নাম 
উচ্চারণ করতেন সেই মুহূর্তেই মহাভাবের বিকারে আর কৃষ্ণলীলা 
আলোচনা করা তার পক্ষে সম্ভব হতো না। 
প্রশ্ন : ১১৬৩ ॥ কামগায়ত্রী জপ এবং হরে কৃষ্ণ মহামন্ত্র জপ কি 
একই তাৎপর্যপর? . 
উত্তর : এই প্রশ্নের উত্তর দেয়া কঠিন । তবে শ্রীল সনাতন গোস্বামী 
তার বৃহৎ. ভাগবতামৃতে লিখেছেন : “নাম সংকীর্তন বহুল শ্রীমদ 
গোপালের শ্রীচরণ কমলের উপাসনা হতে উৎকৃষ্ট কোন সাধন নাই। 
এই নাম সংকীর্তন আদরের সহিত অনুষ্ঠিত হলে বাঞ্থাতীত ফল প্রদান 
করে থাকে । অতএব শ্রী নাম সংকীর্তন হতে অতিরিক্ত কোন শ্রেষ্ঠ 
সাধন নাই । এই উপাসনা হতে প্রেমস্জাত হয় । তাতে চতুবর্গ তুচ্ছ 
বলে বোধ হয় । আর এর ছারাই শ্রীমদন গোপালকেও বশীভূত করা 
যায়। সুতরাং এই উপাসনা বশীকরণ সদৃশ । অতএব ইহা হতে 
অতিরিক্ত সাধ্যও নাই ।” এই থেকে দেখা যায় কামগায়ত্রী এবং 
অষ্টযুগল মহামন্ত্র একই তাৎপর্য পর। 


৪৯৭ 


প্রশ্ন £ ১১৬৪ ॥ শ্রীগৌরহরিকে প্রণাম করার জন্য শ্রীলরূপ 
গোস্বামীর একটি মন্ত্র রয়েছে যা প্রায় সবারই জানা আছে। এই 
ধরনের প্রণাম মন্ত্র কি শ্রীল সনাতন গোস্বামীর রয়েছে? থাকলে 


* বলবেন। 


উত্তর : শ্রীল সনাতন গোস্বামী শ্রীমন্‌ মহাপ্রভুকে এই বলে স্তব 
নমঃ শ্রীকৃষ্ণ চন্্রায় নিরুপাধি কৃপাকৃতে । 
যঃ শ্রীচৈতন্য রূপোহভূৎ তন্বন প্রেমরসং কল্পে ॥ 
অর্থাৎ যিনি কলিযুগে প্রেমরস বিস্তারের জন্য শ্রীচৈতন্যরূপে 
অবতীর্ণ হয়েছেন, সেই নিরুপাধি করুণাকারী শ্রীকৃষ্ণ চৈতন্য রূপধারী 
প্রভুকে বন্দনা করি । . 
প্রশ্ন : ১১৬ & শ্রী বল্পুভাচার্য গদাধর পণ্ডিতের দীক্ষিত শিষ্য 
ছিলেন । তারপরও তার নামে ভিন্ন একটি বৈষ্ঞব সম্প্রদায় বল্পুভী 
সম্প্রদায় কিভাবে সৃষ্টি হয়েছিল? 
উত্তর : দীক্ষিত হওয়ার পর বল্লভাচার্য তার পরবর্তী জীবনকাল 
পর্যস্ত গৌড়ীয় ধর্ম অনুশীলন করে বৃন্দাবনে কাটান । তার দুই পুত্রের 
মধ্যে একজন বিঠ্ল ত্যাগীর ধর্ম আশ্রয় করে মথুরায় বাস করেন। কিন্তু 
অপর পুত্র ভারতের পশ্চিম অঞ্চলে বল্লভী সম্প্রদায় বলে পুষ্টিমার্গের 
পরিচয় দিয়ে বেশ প্রভাব সৃষ্টি করেন এবং তখন থেকেই সেটি আলাদা 
সম্প্রদায় বলে গণ্য হয়ে আসছে। 


শ্রীরঙ্গমে চাতুর্মাস্য ব্রতকালীন চার মাস সেখানকার রামানুজসম্প্রদায়ের 
পরম বৈষ্ণব শ্রীবেক্কট ভট্ট্রের গৃহে অবস্থান করেন । এই বেঙ্কট ভট্টের 
একমাত্র পুত্র ব্রহ্মচারী গোপাল ভট্ট তখন শ্রীমন্‌ মহাপ্রভুর সংস্পর্শে 
আসেন । একসময় তিনি ত্যাগীর ধর্ম আশ্রয়ের একান্ত ইচ্ছা পোষণ 


করে পুরীতে এসে শ্রীমন্‌ মহাপ্রভুর শ্রীচরণে পতিত হলে আট মাস 

তাকে নিকটে রেখে মহাপ্রভু কৃষ্ণের ব্রজমাধুর্য্য লীলার বৈশিষ্ট্য সম্পর্কে 
শিক্ষাদান করেন। শ্রীল রূপ-সনাতনের সান্নিধ্যে থাকার জন্য একসময় 
মহাপ্রভু তাকে বৃন্দাবনে পাঠিয়ে দেন। 

গোপাল ভট্ট গোস্বামী রামানুজ বৈষ্ঞবদের বিধিমার্গ তত্ব সুপগ্ডিত 
থাকায় গৌড়ীয় বৈষ্ঞবদের স্মৃতিশাস্র শ্রী হরিভক্তি বিলসি রচনা করার 
সময় শ্রীল সনাতন প্রভুকে প্রচুর সাহায্য করেছিলেন । আবার শ্রীল 
শ্রীজীব গোস্বামীর ষটসন্দর্ভ লেখার সময় তার অবদানও যথেষ্ট ছিল । 

প্রশ্ন : ১১৬৭ ॥ ষড় গোস্বামীর অন্যতম রঘুনাথ ভর পূর্বাশ্রমে 
কে ছিলেন? তিনি শ্রীমন্‌ মহাপ্রভুর কৃপা কিভাবে লাভ করেছিলেন? 

উত্তর : কাশীধামে তপন মিশ্র বলে শ্রীমন্‌ মহাপ্রভুর একজন পরম 
ভক্ত ছিলেন। শ্রীমন্‌ মহাপ্রভু বৃন্দাবন যাওয়ার পথে এবং ফেরার সময় 
এই ভক্তের গৃহে অতিথি হয়েছিলেন । তখন এই তপন মিশ্রের একমাত্র 
পুত্র আকুমার ব্রহ্মচারী রঘুনাথ ভন্টাচার্য তার সংস্পর্শে আসেন । এই 
কৃপার ফলেই তিনি ত্যাগীর ধর্ম আশ্রয় করার ইচ্ছা নিয়ে একসময় 
পুরীতে এসে শ্রীমন্‌ মহাপ্রভুর শ্রীচরণে আশ্রয় নেন। মহাপ্রভু রঘুনাথ 
ভট্টকে অত্যন্ত স্নেহ করে গণ্ভীরার কাছেই এক কুটিরে থাকার ব্যবস্থা 
করে দেন৷ এরপর তাকে দেড় বছর দুই দফায় ভাগবতের সব সিদ্ধান্ত 
শিক্ষা প্রদান করেন । তারপর এক সময় মহাপ্রভু তাকে বৃন্দাবনে শ্রীল 
রূপ-সনাতন গোস্বামীর কাছে পাঠিয়ে দেন। 

এই রঘুনাথ ভট্টাচার্য বৃন্দাবনে এসে অল্পদিনের মধ্যেই শ্রীল রূপ- 
সনাতনের অত্যন্ত প্রিয় হয়ে উঠেন তীর বৈরাগ্য এবং সুমধুর কণ্ঠে 
ভাগবত পাঠ এবং তাৎপর্যপূর্ণ ব্যাখ্যা শুনে সেখানকার বৈষ্ঞবগণ মুগ্ধ 
হতেন । পরবর্তীতে তিনি বৃন্দাবনে ষড় গোস্বামীদের অন্যতম রঘুনাথ 
ভট্ট বলে পরিচিত হন। 

প্রশ্ন : ১১৬৮ ॥ শোনা যায় শ্রীল ভক্তিবিনোদ ঠাকুর নাকি কোন 
এ গাদন মীচালা্িনিটও নিয়া কি 

? 

উত্তর : শ্রীল ভক্তিবিনোদ ঠাকুরের দীক্ষা গুরু ছিলেন ভাগবত দাস 
বাবাজী । তিনি ব্রাহ্মণ ছিলেন এবং হয়তো কোন কারণবশত তার মধ্যে 

জাত্যাভিমান ছিল । “একদিন ঠাকুর ভক্তিবিনোদ তীর গুরুদেবের মুখে 
শুনেছিলেন যে দাস গোস্বামী ব্রাহ্মণদের কৃপার পাত্র, তাই ব্রাহ্মণের 
জাত্যাভিমানী গুরুকে সেই মুহুর্তেই আর দিতে পারেন নাই এবং 
সেই দিন থেকেই তার দ্বারমানা হয়েছিল।” সূত্র : শ্রীল ভক্তি প্রজ্ঞান 
যতি মহারাজ : শ্রীচৈতন্য ও শ্রী জগন্নাথের শ্রী নীলাচল এবং সুন্দরাচল 
লীলালহরী, পৃষ্ঠা ২৫৫)। 

প্রশ্ন * ১১৬৯ ॥ জড়জগতে কারও দাসত্ব অর্থাৎ চাকুরী করলে 
বেতন পাওয়া যায়। পারমার্থিক জগতে কারো দাসত্ব করলে কি 
ধরনের বেতন পাওয়া যাবে? 

উত্তর : জড়জগতের কারোও দাস হলে যে বেতন পাওয়া যায় তা 
হল জড় অর্থ বা সম্পদ | এর ছারা জড়জগতের কামনা বাসনা মিটানো 
যায় মাত্র । আর ভগবানের দাস হলে তীর চিন্ুয় প্রেম লাভ করা যায় । 
এই প্রেমই হল ভগবানের দাসের বেতন যা অব্যয় এবং অক্ষয় । এই 
জন্যই শাস্ত্রে দেখতে পাওয়া যায়__ 

প্রেমধন বিনা ব্যর্থ দরিদ্র জীবন । 
দাস করি বেতন মোরে দেহ প্রেমধন ॥ 

প্রশ্ন £ ১১৭০ ॥ ব্রহ্ষাক্ষ একদিনে ১৪জন মনু রাজত্ব করেন। 
তাহলে একজন মনুর রাজত্বকাল এই জড়জগতের কত বছরের সমান? 

উত্তর : প্রতি মনুর রাজত্বকাল হল ৭১ দিব্য যুগ । একদিব্য যুগ 
হল চার যুগের-_অর্থাৎ সত্য, ত্রেতা, দ্বাপর এবং কলিযুগের সমান | এই 
চার যুগের সময়সীমা হল জড়জগতের ৪৩,২০০০০ বছর | কাজেই এক 
দিব্য যুগ - ৪৩,২০০০০ বছর | তাহলে ৭১ দিব্যযুগের সময়সীমা _ 
৪,৩২০০০০ ১৯ ৭১ _ ৩০৬৭২০০০০ বছর । 

প্রশ্ন : ১১৭১ ॥ শাস্ত্রে দেখা যায় ১০০০ হাজার চতুর্ষুগে ব্রহ্মার 
এক দিবস হয় । আবার বলা হয়েছে ব্রহ্মার একদিনে ১৪ জন মনু 
রাজত্ব করেন এবং প্রতি মনুর রাজত্বকাল ৭১ দিব্যযুগ । এভাবে 
বললেতো হিসাবে মিলে না । এর সমাধান কি? 

উত্তর : জড়জগতের হিসাবে সত্য, ব্রেতা, ছবাপর এবং কলিযুগের 
সময়সীমা হল যথাক্রমে ১৭,২৮০০০, ১২,৯৬,০০০, ৮,৬৪,০০০ এবং 


৫০০ 


৪,৩২০০০ বছর | যোগ করলে হয় ৪৩,২০০০০ বছর । এখন এরূপ 
এক হাজার চর্তুযুগের সময়সীমা হল ৪৩,২০,০০০০০০ বছর । অর্থাৎ 
চারশত বত্রিশকোটী বছর হল ব্রহ্মার একদিন । 

এখন ১ দিব্য যুগ বলতে চার যুগের সময়সীমার যোগফল বুঝায় । 
অর্থাৎ এক দিব্য যুগ হল ৪৩,২০০০০ বছর । এখন একজন মনুর 
রাজত্বকাল হবে ৪৩,২০০০০ ১৮ ৭১ _ ৩০৬৭২০০০০ বছর | ১৪ জন 
মনুর রাজত্বকাল বন ৩০৬৭২০০০০ ১৯১৪ _ ৪8২৯৪০৮০০০০ বছর । 
কাজেই সাধারণ অর্থে মনুদের রাজত্বকাল ধরলে ব্রহ্মার একদিন 
৪২৯,৪০৮,০০০০ বছর হওয়ার কথা । কিন্তু এক মনুর রাজত্বকাল শেষ 
হওয়ার এবং অন্য মনুর রাজত্বকাল আরম্ভ হওয়ার মধ্যে কিছু সময়সীমা 
থাকে_তাকে যুগসন্ধিকাল বলা হয়। ১৪ জন মনুর রাজত্বকাল 
বিবেচনা করলে যুগ সন্ধিক্ষণ হিসাবে ১৫টি পাওয়া যায় । এই ১৫ যুগ 
সন্ধিক্ষণের সময়সীমা হল ১৭২৮০০০ ১১৫ _ ২৫৯২০০০০ বছর । 
অর্থাৎ ১৪ জন মনুর রাজত্বকালের সাথে এই ২৫৯,২০০০০ বছর যোগ 
করলে ব্রহ্মার ১ দিন অর্থাৎ ৪,২৯,৪০,৮০,০০০ + ২৫৯,২০০০০ ₹ 
৪৩২,০০,০০০,০০ বছর হয় । কাজেই উভয় গণনাই সঠিক । 

প্রশ্ন : ১১৭২ ॥ পরমেশ্বর ভগবান শ্রীকৃষ্ণ কোন্‌ সময়ে তার 
ব্রজলীলা প্রকট করেন? শ্রীচৈতন্য মহাপ্রভু কলিযুগের কোন্‌ সময়ে 
আবির্ভৃত হন? 

উত্তর : ব্রহ্মার একদিনের মধ্যে সপ্তম মনু হলেন বৈবস্বত মনু । 
তার রাজত্বকালে ২৭টি দিব্যযুগ (১ দিব্য যুগ - ৪৩,২০০০০ সৌর 
বছর) অতিবাহিত হওয়ার পর ২৮তম দিব্য যুগের শেষভাগে স্বয়ংরূপ 
ভগবান শ্রীকৃষ্ণ তীর ব্রজলীলা প্রকাশ করেন। শ্রীল ভক্তিসিদ্ধান্ত সরস্বতী 
গোস্বামী তীর শ্রীচৈতন্য চরিতামৃতের অনুভাষ্যে লিখেছেন যে 
১৯৭৫৩২০০০০ সৌর বছর শেষ হলে ঠিক এ ছাপর যুগ শেষ হলে যে 
কলিযুগ আরম্ভ হয় তার প্রথম সন্ধায় শ্রীমন্‌ মহাপ্রভু আবির্ভূত হন। 


৫০১ 


প্রশ্ন : ১১৭৩ ॥ ১০৮টি উপনিষদের নাম শুনি । এই সংখ্যার 
কথা কে বলেছেন? 

উত্তর : কর্নেল জ্যাকব (0০9196119০০) নামের একজন বিদেশি 
গবেষক অনুসন্ধান করে ১০৮টি উপনিষদের নাম তার এক লেখায় 
উল্লেখ করেছেন । এছাড়াও মুক্তিকো উপনিষদে এই সংখ্যার কথা বলা 
আছে। 

প্রশ্ন : ১১৭৪ ॥ বর্তমানকালে বাজারে যে কলিসম্ভরণ উপনিষদ 
পাওয়া যায় তাতে দেখা যায় লেখা আছে__ 

হরে রাম হরে রাম রাম রাম হরে হরে । 
হরে কৃষ্ণ হরে কৃষ্ণ কৃষ্ণ কৃষ্ণ হরে হরে ॥ 

এর কারণ কি? 

উত্তর : বাজারে প্রচলিত এই বইটি ভারতের বোম্বে এবং মাদ্রাজ 
থেকে ছাপানো হয়েছে । কেউ কেউ মনে করেন যে রামায়েত সম্প্রদায় 
শ্রীরামচন্দ্রের প্রতি বিশেষ অনুরক্ত হয়ে আগে হরে রাম এবং পরে হরে 
কৃষ্ণ-__-এইভাবে মহামস্ত্রের বিকৃতি করেছে । আবার এমনও হতে পারে 
যে তারা কৃষ্তকে অবতারের মধ্যে গণ্য করে রাম অবতার ব্রেতাযুগে 
এবং কৃষ্ণ অবতার ছ্বাপর যুগে হওয়ায় উপরোক্তভাবে মহামন্ত্র প্রকাশ 
করেছেন। যাই হোক স্বয়ং গৌরহরি পূর্ণতমরূপে ভগবান হওয়ায় 
আমরা তীর নির্দেশমত হরে কৃষ্ণ প্রথমে এবং পরে হরে রাম দিয়েই 
মহামন্ত্র জপ করবো । 

প্রশ্ন : ১১৭৫ ॥ শ্রীরামকৃষ্ণদেব কি কখনো তীর ভক্তদের সাথে 
আলাপচারিতায় ভক্তিযোগের কথা বলেছিলেন? 

উত্তর : হ্যা করেছেন। তিনি একসময় বলেছিলেন : “কলিযুগের 
পক্ষে ভক্তিযোগ | ভক্তিযোগ সহজ পথ । আন্তরিক ব্যাকুল হয়ে তার 
নাম গুণ গান কর, প্রার্থনা কর, ভগবানকে লাভ করবে কোন সন্দেহ 
নেই ।” (উৎস: শ্রীশ্রী রাম কৃষ্ণ কথামৃত, প্রথম ভাগ, ৬ষ্ঠ পরিচ্ছেদ) । 


৫০২ 


প্রশ্ন : ১১৭৬ ॥ শ্রীরামকৃষ্ণদেব কি শ্রীচৈতন্য মহাপ্রভূকে 
অবতার বলে স্বীকার করেছিলেন? 

উত্তর : হ্যা। তিনি একসময় বলেছিলেন : “চৈতন্যদেব ভক্তির 
অবতার | জীবকে ভক্তি শিখাতে এসেছিলেন ।” এছাড়াও বিশ্বচেতনায় 
শ্রীরামকৃষ্ণ_-এই বইটি থেকে দেখা যায় শ্রীরামকৃষ্ণদেব একবার তার 
পার্ষদবৃন্দসহ শ্রীধাম নবদ্ধীপে শ্রীনিতাই_-গৌর বিগ্রহ দর্শন করে আসার 
পথে নিতাই-গৌরহরির লীলা প্রত্যক্ষ করে তাদেরকে স্বয়ং রূপ ভগবান 
বলে স্বীকার করেছিলেন । 

প্রশ্ন : ১১৭৭ ॥ পণাতীর্থ কি? 

উত্তর : একসময় সিলেট জেলার অন্যতম রাজ্য লাউড়ের রাজার 
সভাপগ্তিত ছিলেন কমলাক্ষ ভট্টাচার্য যিনি পরবর্তীতে অদ্বৈত আচার্য 
নামে বিখ্যাত হন। প্রবাদ আছে অদ্বৈত আচার্য তার বৃদ্ধা জননীকে 
বারুনীযোগে গঙ্গাম্নান করানোর জন্য পন করে তপস্যা প্রভাবে সেখানে 
গঙ্গার আবির্ভাব করাইয়াছিলেন। সেজন্য পণাতীর্থ বলে এঁ স্থান 
পরিচিত হয় । « 

প্রশ্ন ১১৭৮ ॥ ছাত্র থাকার সময় শ্রীগৌরহরি ন্যায়শাস্ত্রের 
একটি বিখ্যাত গ্রন্থের উপর একটি টীকা রচনা করেছিলেন । কিন্তু 
একসময় তিনি এ টীকা গঙ্গাজলে নিক্ষেপ করেছিলেন । কেন? 

উত্তর : শ্রীগৌরহরির একজন মেধাবী সহপাঠী একই সময়ে এরূপ 
একটি টীকা রচনা করেছিলেন । গৌরহরির টীকা শুনে সেই সহপাঠী 
বলেছিলেন : “ভাই, বহু পরিশ্রম করিয়া আমিও এ গ্রন্থের উপর 
একখানি টীকা লিখিয়াছি। কিন্তু তোমার লেখা শুনিয়া মনে হইল, 
তোমার গ্রন্থ সম্পূর্ণ হইলে, আমার গ্রন্থ কেহ আর পাঠ করিবে না।” 
সহপাঠীর দুঃখের কারণ শুনে নিমাই হাসতে হাসতে সেইক্ষণেই নিজের 
লেখা টীকাখানি গঙ্গার জলে ফেলে দেন এবং তীকে গ্রন্থ প্রচারের 
উৎসাহ দেন। শ্রীগৌরহরির এই সহপাঠি ছিলেন সুবিখ্যাত ন্যায়গ্রস্থ 
দীধিতির রচয়িতা রঘুনাথ । 


প্রশ্ন : ১১৭৯ ॥ অবধৃত কাদেরকে বলা হয়? 

উত্তর : তান্ত্রিক সন্যাসীগণকে অবধূত বলা হয়। তারা প্রবজ্যা 
গ্রহণ করে যেখানে ইচ্ছা সেখানে বিচরণ করেন । আবার ইচ্ছা হলে 
লালন বাহন দারা ফ্রড 

] 

আবার এইরূপ একশ্রেণীর ত্যাগী পর্বাজক আছেন যারা 
উচচ স্তরে উপনীত হয়ে বাইরের পোষাক পরিচ্ছদ ও আহার বানের 
কোন রীতিনীতির ধার ধারেন না এবং পরমানন্দে যেখানে ইচ্ছা সেখানে 
বিচরণ করেন.। এঁদেরকেও অবধৃত বলা হয়। শ্রীমন্‌ নিত্যাননদ প্রভু 
এপূপ একজন অবধূত ছিলেন। 


? 
উত্তর : কথিত আছে যে শ্রীগৌরহরি তীর গ্রহণের 
বিষ্ুপ্িয়া দেবীকে দীক্ষামন্ত্র প্রদান করেছিলেন । এ রর 
চালারেগগর ॥ বিথহ শয়নে থাকলে কিভাবে তীকে প্রণাম করা ' 

? 
উত্তর : বিগ্রহ শয়নে থাকলে প্রথমে 1 
পা মে হাততালি দিয়ে পরে প্রণাম 


প্রশ্ন : ১১৮৩ ॥ শ্রীশঙ্কারাচার্য প্রবর্তিত দশনামী সন্যাসীদের 
উপাধিসমূহ কি কি? ৃ ৰ 

উত্তর : দশনাম হল : তীর্থ, আশ্রম, বন, অরণ্য, গিরি, পর্বত, 
সাগর, সরস্বতী, ভারতী এবং পুরী । অনেকে বলেন কেশব ভারতী 
ছিলেন শঙ্কারাচার্য প্রবর্তিত দশনামী সন্যাসী সম্প্রদায়ভুক্ত । 

প্রশ্ন : ১১৮৪. ॥ সাক্ষীগোপালের মন্দির বর্তমানে কোথায় 
অবস্থিত? তীর মূর্তি কিরূপ? 

উত্তর : শ্রীচৈতন্য মহাপ্রভুর সময় সাক্ষীগোপালের মন্দির উড়িষ্যার 
কটকে ছিল । বিদ্যানগর (রাজমহেন্দ্রী) নামক স্থানে এক ব্রাহ্মণের প্রতি 
কৃপা করে সাক্ষীগোপাল প্রকট হয়েছিলেন । উড়িষ্যার রাজা 
পুরুষোত্তমদেব সেই দেশ জয় করার পর গোপালকে কটকে নিয়ে 
আসেন । বর্তমানে এই বিগ্রহ পুরীর নিকটবর্তী সাক্ষী গোপাল নামক 
স্থানে বিরাজ করছেন । 

সাক্ষী গোপালের মূর্তি ব্রিভঙ্গ-বঙ্কিম, মূরলীধর, তিনি পীতধড়া 
এবং মোহনচূড়ায় সজ্জিত । তার সেবাপুজা, ভোগরাগ এবং সাজসঙ্জাও 
অতি সুন্দর । 

প্রশ্ন £ ১১৮৫ ॥ কোন্ভাবে সর্বাপেক্ষা অধিক মাধুর্যের আস্বাদ 
হয়? 

উত্তর : কান্তাভাবে, মধুর রসের ভজনাতেই সর্বাপেক্ষা মাধুর্য বেশি 
হয়। 

প্রশ্ন : ১১৮৬ ॥ কাস্তাভাবে উপাসনার প্রণালী কি? 

উত্তর : শ্রীমতি রাধারাণীর কোন সখীর ভাব-আশ্রয় সাধনা করলে 
কাস্তাভাব ক্ষুরিত হতে পারে । এই সম্পর্কে শ্রীচৈতন্য চরিতামৃতে বলা 


হয়েছে_ , 
সখী বিনু এই লীলায় নাহি অন্যের গীত । 
সখীভাবে তাহা যেই করে গতাগতি ॥ 

কুঞ্জসেবা সাধ্য যেই পায়। 
সেই সাধ্য পাইতে আর নাহিক উপায় ॥. 


৫০৫ 


প্রশ্ন : ১১৮৭ ॥ কৃষ্যপ্রেয়সীর মধ্যে শ্রীমতি রাধারাণীই শ্রেষ্ঠ। 
তাহলে কৃষ্ণপ্রেমের জন্য তার ভাব গ্রহণ না করে তীর সখীদের ভাব 
আশ্রয়ের কারণ কি? 
উত্তর £ কোন প্রেমিক ভক্ত নিজের সুখলাভের আশায় প্রেমময় 
ভগবানের ভজনা করেন না। কেবলমাত্র প্রেমাম্পদের অধিক সুখের 
'মনোভাবই নিষ্কাম প্রেমের পরিচয় । রাধারাণীর প্রেমে কৃষ্ণের অধিক সুখ 
ও আনন্দ জেনে সখীদের একমাত্র আকাঙ্খা হল রাধাকৃষ্ণের মিলন ও 
যুগল মূর্তির সেবা । সখীদের এই নিষ্কাম ভজনই কোন ভক্ত সাধকের 
আদর্শ । কারণ গোপীপ্রেম কামগন্ধহীন। এই জন্যই শ্রীচৈতন্য 
চরিতামূতে বলা হয়েছে_ 
রাধার স্বরূপ কৃষ্ণ প্রেম কল্পলতা। 
সখীগণ হয় তার পল্লব পুষ্পলতা ॥ 
কৃষ্ণ লীলামৃতে যদি লতারে সিঞ্চয় । 
নিজ সুখ হৈতে পল্পবাদের কোটি সুখ হয় ॥ 
প্রশ্ন : ১১৮৮ ॥ কাম ও প্রেমের মধ্যে তফাৎ কি? গোপীপ্রেম 
কামগন্ধহীন কিরূপে? রঃ 
উত্তর : মানুষ যখন নিজের বিভিন্ন ইন্দ্িয়ের সুখের জন্য মন্ত হয় 
তখন তাকে বলে কাম। আর কৃষেের প্রীতি বা সুখের জন্য যখন কোন 
কাজ করে তখন তাকে প্রেম বলা হয়। শ্রীচৈতন্য চরিতামৃতে বলা 


হয়েছে 
আত্েন্ডিয়-প্রীতি-বাঞ্চা তারে বলি কাম। 
কৃষ্েন্ডিয় শ্রীতি-ইচ্ছা ধরে প্রেম নাম ॥ 
কামের তাৎপর্য_নিজ সম্ভোগ কেবল । 
কৃষ্ণ সুখ তাৎপর্য মাত্র প্রেম ত প্রবল ॥ 
(চে. চ. আদি ৪/১৬৫-১৬৬)। 
এই কৃষ্তপ্রেমে উনুখ হলেই জীব লোকধর্ম, বেদধর্ম, দেহ ধর্ম, 
কর্ম, লজ্জা, ধৈ্য, দেহ সুখ, নিজ পরিজন, সর্বস্ ত্যাগ করে কৃষ্ণের 
সাধন ভজনে নিয়োজিত হতে পারে। ব্রজের গোপীরা এইভাবেই 

কৃষ্ণপ্রেমে নিয়োজিত ছিলেন। কৃষ্ণের সুখেই তাদের সুখ, কৃষ্ণের 
দুঃখেই ছিল তাদের দুঃখ । 
অতএব কাম-প্রেমে বহুত অন্তর । 
কাম-অন্ধতমঃ, প্রেম-নির্মল ভাক্ষর ॥ 
অতএব গোপীগনের নাহি কামগন্ধ । 
সুখ লাগি মাত্র, কৃষ্ণ সে সম্বন্ধ ॥ 
১১১ এ 
সুখ হেতু করে সব ব্যবহার ॥ 
বু লাগি আর লব করি পরিত্যাগ । 
কৃষ্ণ সুখহেতু করে শুদ্ধ অনুরাগ ॥ 
(চৈ. চ. আদি ৪/১৭২-১৭৫)। 
প্রশ্ন : ১১৮৯ ॥ প্রেম-বিলাস বিবর্ত কথাটির প্রকৃত অর্থ কি? 
উত্তর : এই কথাটির প্রকৃত অর্থ কি তা নিয়ে অনেক মতভেদ 
আছে। শ্রীল কৃষ্ণদাস কবিরাজ গোস্থামী এই অবস্থা বুঝানোর জন্য শ্রীল 
রূপ গোস্বামী রচিত উজ্জ্বল নীলমণি গ্রন্থ থেকে একটি শ্লোক উল্লেখ 
করে বলেছেন যে প্রেমবিলাস-বিবরত কথার অর্থ হল : রাধাকৃষঃ উভয়ের 
চিত্ত প্রেমে বিগলিত হয়ে মিশে গিয়ে একীভূত অপরূপ আকার ধারণ 
করত অপূর্ব শোভায় ব্রিভুবন চমৎকৃত এবং মোহিত করেছে । 
নপক ত:---)4.:5.5504 


দুহোৌ মন মনোভাব পেষল জানি ॥ 
_ অর্থাত প্রেমের চরম অবস্থায় স্ত্রী-পুরুষ দেহাত্মবুদ্ধির অভাব, 
ভেদ বুদ্ধির বিলোপ । রম 
প্রশ্ন : ১১৯০ ॥ শ্রীরামানন্দ রায়কে শ্রীমন্‌ মহাপ্রভু তার কিরূপ 
? 


উত্তর : রায়-রামানন্দ এবং গৌরহরির সংলাপ থেকে দেখা যায়, 
এক পর্যায়ে রায়-রামানন্দ প্রভুর আসল রূপ বুঝতে সমর্থ হন। তখন 

তার বিশেষ অনুরোধে প্রভু তাকে নিজের রসরাজ এবং মহাভাব যে 
একই রূপ তাহা দেখান । রসরাজ রূপ বলতে ভগবান শ্রীকৃষ্ণ বুঝায় । 
আর মহাভাবের রূপ হলেন শ্রীমতি রাধারাণী | কাজেই রায় রামানন্দকে 
মহাপ্রভু তার স্বরূপ রাধাকৃষ্ণের যুগল মূর্তি দেখাইয়াছিলেন বলা যায় । 

শ্ন : ১১৯১ ॥ শ্রীমন্‌ মহাপ্রভু নাকি দেবী দুর্গাকে প্রণাম 
করেছিলেন । তাহলে দুর্গাকে প্রণাম করতে আজকালকার একশ্রেণীর 
বৈষ্ণব অনীহা করেন কেন? 

উত্তর : গোবিন্দ দাসের কড়চা থেকে দেখা যায় দক্ষিণ ভারত 
ভ্রমণকালে শ্রীমন্‌ মহাপ্রভু পদ্মকোট নামক এক স্থানে অষ্টভুজ বিশিষ্ট 
দুর্গা বা ভগবতী দেবীকে প্রণাম করেছিলেন । এখন কথা হল অষ্টহাত 
বিশিষ্ট দুর্গাতো দশ হাত বিশিষ্ট মহামায়া দুর্গা নন । অষ্টহাত বিশিষ্ট দুর্গা 
হলেন পরমেশ্বর ভগবানের যোগযায়া । আর এই যোগমায়াকে আশ্রয় 
করেই তিনি এই জড় জগতে তীর লীলাসমূহ বিস্তার করেন । এক অর্থে 
যোগমায়া এবং তিনি অভিন্ন । তাই এখানে তিনি নিজেকেই নিজে প্রণাম 
করেছিলেন বলা যায় । 

প্রশ্ন : ১১৯২ ॥ শ্রীসম্প্রদায়ী বৈষ্তবদের আচার্য শ্রীরামানুজ 
কোথায় আবির্ভূত হয়েছিলেন? রী 

উত্তর : দক্ষিণ ভারতের কাঞ্ধীপুর থেকে আট-নয় ক্রোশ (এক 
ক্রোশ ৯ ২ মাইল) দক্ষিণ-পূর্বে ভূতপুরী নামক স্থানে শ্রীরামানচার্য 
আবির্ভূত হয়েছিলেন । এর বর্তমান নাম শ্রীপেরমবদুর | 

প্রশ্ন : ১১৯৩ ॥ তীর্থস্থানে গিয়ে কোন মন্দিরের দ্বার বন্ধ দেখলে 
কি করতে হবে? 

উত্তর £ দরজা বন্ধ দেখলে মন্দিরের চূড়া দর্শন করে 
ইস্টদেবের-_অর্থাৎ এ মন্দিরে যে বিঘবহ আছেন-_তার উদ্দেশ্যে প্রণাম 
করতে হবে । যেমন মহাপ্রভু হরিদাস ঠাকুরকে জগনাথ মন্দিরের চক্র 
দেখে জগন্নাথকে প্রণামের জন্য বলেছিলেন । 

প্রশ্ন : ১১৯৪ ॥ চৈতন্য চরিতামূতের অনেক জায়গায়ই টোটা 
এই শব্দটি আছে । এই টোটা বলতে কি বুঝায়? 

উত্তর : টোটা বলতে বাগান বা বাগিচা বুঝায় । যেমন আই শব্দের 
অর্থ যুই ফুল । কাজেই আই টোটা বলতে জুই ফুলের বাগান বুঝায় । 

প্রশ্ন : ১১৯৫ ॥ পুরীতে থাকাকালীন সময় শ্রীমন্‌ মহাপ্রভু তার 
একান্ত ভক্ত এবং নামাচার্য হরিদাসকে কেন ভক্তগণের সঙ্গে 
একসাথে বসে প্রসাদ গ্রহনের সুযোগ না দিয়ে তার কুঠিয়ায় প্রসাদ 

? 

উত্তর : তৎকালীন হিন্দুসমাজের রীতিনীতি ও কঠোরতার বিষয় 
অনুসন্ধান করলে বুঝা যায় যবন হরিদাসকে নিয়ে ভক্তগণের এক 
পংক্তিতে প্রসাদ ভোজনের নিয়ম চালু করলে সমাজে বিশৃঙ্খলা সৃষ্টি 
হওয়ার সমূহ সম্ভাবনা ছিল। জোর করে প্রাটীন রীতিনীতি হঠাৎ করে 
ভাঙ্গতে গেলে সমাজে অশাস্তির সৃষ্টি হয় । এতে সমাজের আধ্যাত্মিক 
উন্নতি না হয়ে বরং অবনতি হয়। আধ্যাত্মিক-জ্ঞান-ভক্তি-অনুভূতি 
একান্তই অন্তরের বস্তু । এসব অন্তরেই গোপন রেখে যতদুর সম্ভব 
সামাজিক রীতিনীতি এবং লোকাচার মেনে চললে জীবনযাত্রা সহজ হয় 
এবং সমাজে ভগবৎ ভজনেরও সুবিধা হয় । মনে হয় এসব কিছুর 
প্রেক্ষিতে শ্রীহরি দাস প্রভূকে অপরাপর ভক্তের সাথে এক পংক্তিতে বসে 
প্রসাদ খাওয়ার প্রয়োজন শ্রীমন্‌ মহাপ্রভু অনুভব করেন নাই । 

প্রশ্ন : ১১৯৬ প্রসাদ গ্রহণ এবং এমনকি বসার সময়ও দেখা 
যায় সন্ন্যাসীগণ গৃহস্থ ভক্তদের সাথে তারতম্য করেন । এর কারণ 
কি? 

উত্তর : শাস্ত্র গৃহস্থ এবং সন্নযাসীদিগের আচার-ব্যবহার পৃথক 
করেছেন। সেজন্য নিজের আচার ঠিক রাখার জন্য সম্পূর্ণভাবে পৃথক 
স্থানে পৃথক বসে প্রসাদ গ্রহণ করেন। এজন্য দেখা যায় পুরীতে 
অবস্থানকালীন সময়ে সন্ন্যাসীগণ সমবেত হলে শ্রীগৌরহরি সন্যাসীদের 
পরক্তিতে বসে প্রসাদ গ্রহণ করতেন । শুধু তাই নয় অদ্বৈত আচার্যসহ 

অপরাপর গৃহস্থ ভক্তদেরকে আদর এবং প্রীতি করলেও তাদের সঙ্গে না 
থেকে সুযোগ পেলেই সন্যাসীদের সঙ্গেই বাস করতেন । 

প্রশ্ন £ ১১৯৭ ॥ শ্রীমন্‌ মহাপ্রভু তার জীবনের শেষ ১২ বছর 
পুরীধামে গভীরায় থেকেছেন । এই গভ্ীরা কি? বর্তমানে এর 
অবস্থান কোথায়? 

উত্তর : গন্তীরা বলতে ছোট কুটার বা ঘর বুঝায় । পুরীর বর্তমান 
রাধাকান্ত মঠ (কোশী মিশ্রের ভবন) এর সংলগ্ন উদ্যানে শ্রীমন্‌ মহাপ্রভুর 
ভজন কুটার গ্ভীরা অবস্থিত । সেখানে এখনও তীর ব্যবহারকৃত খড়ম 
এবং কমগুলু সংরক্ষিত আছে। 

প্রশ্ন : ১১৯৮ ॥ ক্ষেত্র সন্ন্যাস কি? 

উত্তর : যে তীর্থক্ষেত্রে সংকল্প বা প্রতিজ্ঞা করে সন্ন্যাস গ্রহণ করা 
হয় এবং সমস্ত জীবনকাল সেই ক্ষেত্রেই বসবাস করা হয় তাকে ক্ষেব্র 
সন্ন্যাস বলে । যেমন চৈতন্য পার্ধদ গদাধর প্রভূ এরূপ সন্যাস নিয়ে 
আজীবন পুরীধামেই অবস্থান করেছিলেন । 

প্রশ্ন £ ১১৯৯ ॥ বাদশাহ হোসেন শাহের দরবারে শ্রীল রূপ 
গোস্বামী এবং শ্রীল সনাতন গোস্বামী যথাক্রমে শাকর মল্লিক এবং 
দবীর খাস নামে পরিচিত ছিলেন । এই শীকর মল্পসিক এবং দবীর 
খাস নামের প্রকৃত অর্থ কি? 

উত্তর : শাকর শব্দের অর্থ শ্রেষ্ঠ । আর মল্লিক শব্দের অর্থ গৌরবের 
পাত্র । কাজেই শাকর মল্লিক দ্বারা অত্যন্ত পদস্থ ব্যক্তি বুঝায় । কেউ 
কেউ বলেন শাকর মল্লিক দ্বারা অর্থ সচিব-_অর্থাৎ বর্তমানকালের 
অর্থমন্ত্রী বুঝায় । 

আবার দবীর শব্দের অর্থ লেখক বা সচিব বুঝায় । খাস শব্দ দ্বারা 
স্বকীয় বা একান্ত বুঝায় । এজন্য কেউ কেউ বলেন দবীর খাস বলতে 
মন্ত্রণা সচিব বুঝায় । আবার অন্যেরা বলেন দবীর খাস বলতে প্রধান 
মন্ত্রী বুঝায় । 


প্রশ্ন : ১২০০ ॥ আগের দিনে নিচ শ্রেণীর ব্রাহ্মণের গৃহেও 
সন্যাসীরা ভিক্ষা (আহার) গ্রহণ করতো না । তারপরও শ্রীমন্‌ 
মহাপ্রভু কি করে তীর দক্ষিণ ভারত ভ্রমণকালে একজন সনোড়িয়া 
ব্রাহ্মণের (নিচু জাতের ব্রাহ্মণ) গৃহে ভিক্ষান্ন গ্রহণ করেছিলেন? 

উত্তর : শ্রীচৈতন্য চরিতামৃত থেকে দেখা যায়ু শ্রীমন্‌ মহাপ্রভুর 
পরম গুরুদেব শ্রীল মাধবেন্দ্র পুরী গোস্বামী প্রচলিত প্রথা ভঙ্গ করে এক 
সনোড়িয়া ব্রাহ্মণের গৃহে ভিক্ষান্ন গ্রহণ করেছিলেন ।এই ব্রাহ্মণ ছিলেন 
ভক্ত এবং বৈষ্ঞব। বৈষ্ঞবের কোন জাতি এবং কুলের বিচার নেই। 
আবার এরপর মাধবেন্দ্র পুরীজীর ভিক্ষান্ন গ্রহণ । এই দুই কারণে 
মহাপ্রভু এ নিচজাতির ব্রাহ্মণের গৃহে ভিক্ষান্ন গ্রহণ করেছিলেন । 


শ্রীচৈতন্য চরিতামৃত থেকে দেখা যায় মহাপ্রভু বলেছেন_ 

প্রভু কহে শ্রনতি স্মৃতি যত ঝষিগণ । 

সব একমত নহে ভিন্ন ভিন্ন ক্রম ॥ 

ধর্ম সংস্থাপন হেতু সাধু ব্যবহার । 

পুরী গৌসাইর আচরণ সেই ধর্মসার ॥ ৃ 

প্রশ্ন : ১২০১ ॥ শ্রীমন্‌ মহাপ্রভু নাকি শ্রীমতি বিষ্চুপ্রিয়াকে তার 

কাঠ দ্বারা নির্মিত খড়ম দিয়েছিলেন এবং বিষ্ুপ্রিয়াদেবী এ খড়ম 
যুগলকে সারাজীবন নিষ্ঠা সহকারে পুঁজা করেছিলেন? 


উত্তর : এসব কথা জয়ানন্দ নামে এক পাধপ্তীর লিখিত চৈতন্য 
মঙ্গল নামক এক বইতে রয়েছে । এই চৈতন্য মঙ্গলে বিষ এবং বৈষ্ঞব 
বিরোধী অনেক কথা সরাসরি এবং প্রচ্ছন্নভাবে রয়েছে। শ্রীমন্‌ মহাপ্রভুর 
অন্তর্ধান সম্পর্কেও এই পাষণ্তী অনেক কথা লিখেছেন তার চৈতন্য 
মঙ্গলে (বিস্তারিত জানতে হলে আমার রচিত শ্রীমন্‌ মহাপ্রভুর অন্তর্ধান 
লীলা বইটি দেখুন) । শ্রীমন্‌ মহাপ্রভুর সম্পর্কে সবচেয়ে বেশি প্রামানিক 
বই শ্রীচৈতন্য ভাগবত এবং শ্রীচৈতন্য চরিতামৃতে এরূপ কোন 
কাহিনী নেই । উল্লেখ্য যে জয়ানন্দের চৈতন্য মঙ্গলের উপর ভিত্তি করেই 


৫১১ 


কিছু কিছু ক্যালেপ্ারে শ্রীচৈতন্য মহাপ্রতু কর্তৃক বিষ্ুপরিয়া দেবীকে খড়ম 
দানের ছবি দেখতে পাওয়া যায়। এসবই ভুয়া এবং কোন প্রামানিক 
বৈষ্ঞব গ্রন্থে এর কোন উল্লেখ নেই। 

প্রশ্ন : ১২০২ ॥ শ্রীল সনাতন গোস্বামীকে একসময় তার 
ভগিনীপতি এক খানা ভোটকম্বল দিয়েছিলেন । এই ভোট কম্বল কি? 

উত্তর : ভোটকম্বল হলো এক ধরনের পশমী কম্বল। প্রাচীনকাল 
থেকেই তিব্বতের হিমালয়ের নিকট স্থানের নাম ভোট বলে পরিচিত। 
সেখানকার ভুটিয়া ব্যবসায়ীরা তিববত থেকে পশম এবং পশমী কম্বল ও 
অন্যান্য বস্ত্র এনে ভারতে বিক্রি করতো । হরিহর ছত্রের মেলাতেও 
এইরকম বহু জিনিস আমদানি হয় । সেখান থেকে ক্রয় করেই সনাতন 
গোস্বামীর ভগিনীপতি শ্রীকান্ত তাকে একখানা ভোটকম্বল দিয়েছিলেন । 

প্রশ্ন : ১২০৩ ॥ শ্রীমাধবেন্দ্র পুরীপাদ যে গোপাল বিরহের 
পুজাচ্চনা করতেন সেই বিথহ এখন বর্তমানে আছে কি? থাকলে 
কোথায় তিনি সেবা পুজা নিচ্ছেন? 

উত্তর : শ্রীল মাধবেন্দ্র পুরীপাদের সেবিত গোপাল বিহ বর্তমানে 
ভারতের উদয় পুরের নাথদ্বারে বিশেষ সমারোহে পুঁজিত হচ্ছেন । 

প্রশ্ন : ১২০৪ ॥ ভাণ্ডারা বলতে কি বুঝায়? 

উত্তর : সাধু সম্তদেরকে নিমন্ত্রণ করে একত্রে ভোজন করানোর 
ব্যবস্থাকে ভাণ্ডারা বলে। বৃন্দাবনে এসে দেশবিদেশের অনেক ধনী এবং 


প্রশ্ন : ১২০৫ ॥ বৈষ্ঞবদের মধ্যে মণ্ডলীশ্বর কথাটির প্রচলন 
লক্ষ্য করা যায় । এই মণ্ডলীশ্বর বলতে কি বুঝায়? 

উত্তর : বিদ্যা, বুদ্ধি, চরিত্রবান এবং ভগবৎ ভক্তি সম্পন্ন এবং 
সবার কাছে গণ্যমান্য যে সাধুর নিকট অনেক সাধু বাস করেন তিনি 
মণ্ডলীশ্বর বলে পরিচিত হন। 


৫১২ 


লেখক পরিচিতি 


শ্রী মনোরঞ্জন দে মুলসীগঞ্জ জেলার অর্তগত 
সিরাজদিখান উপজেলার রাজদিয়া গ্রামের এক বধ্ধিষণ 
কায়স্থ পরিবারে ১৯৫১ সালের ২রা জানুয়ারী জন্গ্রহণ 
করেন। মা-বাবা ধর্মপরায়ণ ছিলেন। বাড়ীতে শ্রী 
রাধাকৃষ্ণের মন্দির থাকায় ছোটবেলা থেকেই শ্রী 
বিগ্রহদ্ধয়ের প্রতি অনুরাগী ছিলেন। লেখাপড়া করেছেন 
ও ঢাকা বিশ্ববিদ্যালয়ে । প্রথমে কিছুদিন কলেজে 
অধ্যাপনা করেছেন। এরপর বাংলাদেশ ব্যাংক ও 
পরবর্তীতে অগ্রণী ব্যাংকে উচ্চ পদস্থ ব্যাংকার (সহকারী 
মহাব্যবস্থাপক) হিসেবে কাজ করেছেন । বি. এ (পাস), 
বি. এস. এস (সম্মান) এবং এম. এস. এস শ্রেণীতে 
অধ্যায়নরত ছাত্র-ছাত্রীদের জন্য এ পর্যন্ত বিভিন্ন বিষয়ের 
উপর বই লিখেছেন ২৫টি । 

শ্রী মনোরঞ্জন দে বিভিন্ন সময়ে সনাতন ধর্মের 
বিভিন্ন বিষয়ের উপর অনেক নিবন্ধ লিখেছেন এবং 
এখনও লিখেছেন। বাংলাদেশ জাতীয় হিন্দু সমাজ 
সংস্কার সমিতির মাসিক পত্রিকা “সমাজ দর্পণ এবং 
এবং ত্রেমাসিক “অমৃতের সন্ধানে” পত্রিকায় এ পর্যন্ত 
তার লিখিত বহু ধর্মীয় নিবন্ধ প্রকাশিত হয়েছে। 


তিনি একজন সৌখিন হস্তরেখাবিদ । 


